
Ikke  at  ville  vide  af 
noget  andet  end  Jesus 
Kristus  og  det  som 
korsfæstet 


AF  PRÆSIDENT  HAROLD  B.  LEE 


Apostlen  Paulus  kom  med  en  betydningsfuld 
erlæring  om  det,  han  ønskede  at  udrette  med 
sit  præstekald,  og  definerede  i  store  linier  ho- 
vedtemaet i  sin  lære.  Som  opofrende  præst  i 
Guds  riges  kirke,  udtrykte  han  følgende  til  korin- 
terne: 

„Da  jeg  kom  til  jer,  brødre,  kom  jeg  heller  ikke 
og  forkyndte  jer  vidnesbyrdet  fra  Gud  med  frem- 
ragende veltalenhed  eller  visdom. 
„Thi  jeg  havde  fattet  det  fortsæt  ikke  at  ville 
vide  af  noget  andet,  medens  jeg  var  iblandt  jer, 
end  Jesus  Kristus  og  det  som  korsfæstet." 
(1.  Kor.  2:1-2). 

Jeg  ville  gerne  her  lede  jeres  tanker,  så  I  kan 
forstå  præcis,  hvad  det  var,  Paulus  mente  med 
sin  udtalelse  om,  at  han  ikke  ville  vide  af  noget 
andet,  end  Jesus  Kristus  og  det  som  korsfæstet. 
De  gamle  profeter,  som  havde  så  store  evner 
åbenbaring,  åbenbaringens  gave  fra  Herren, 
forudsagde  begivenheder,  der  senere  indtraf 
med  en  sådan  nøjagtighed,  at  man  skulle  tro,  at 
forudsigelserne  var  nedskrevne  optegnelser. 
Idet  Moroni  taler  om  denne  profeternes  gave  fra 
Gud  nedskriver  han  de  sidste  ord,  som  han  hen- 
vendte til  nephitterne  i  Mormons  Bog,  og  han 
omtaler  ting,  som  skal  ske,  århundreder  efter, 
at  han  afleverede  budskabet. 
„Se  jeg  taler  til  jer,  som  om  I  var  nærværende, 
og  dog  er  I  det  ikke.  Men  se,  Jesus  Kristus  har 


vist  mig  jer,   og  jeg   kender  jeres  gerninger." 
(Mormon  8:35). 

Lige  fra  tidernes  begyndelse  har  Guds  udvalgte 
profeter,  ligesom  Moroni,  modtaget  kundskab 
om  ting,  som  foregik  de  i  samme  nu;  og  alli- 
gevel foregik  disse  ting  ikke  i  samme  nu;  det 
var  Jesus  Kristus,  der  viste  sine  hellige  mænd 
sandheden,  så  de  med  bestemthed  kunne  vide, 
hvad  der  skulle  komme.  Som  profeten  Amos 
sagde:  „Nej!  Den  Herre  Herren  gør  intet  uden 
at  have  åbenbaret  sin  hemmelighed  for  sine  tje- 
nere, profeterne."  (Amos  3:7). 
Ingen  begivenhed,  der  nogen  sinde  har  fundet 
sted  i  verden,  er  blevet  tydeligere  åbenbaret  i 
både  i  den  østlige  og  vestlige  verden  end  Jesu 
Kristi  komme.  Hans  identitet  og  hans  slægtskab 
med  Gud,  den  evige  Fader,  og  hans  stilling  som 
jordens  Gud  blev  tydeligt  forklaret,  da  den  op- 
standne Herre  viste  sig  for  folket  i  Bountiful  på 
det  amerikanske  kontinent,  efter  at  han  var  ble- 
vet korsfæstet  og  opstanden. 
Dette  står  optegnet: 
„Og  Herren  talte  til  dem  og  sagde: 
„,Stå  op  og  kom  hen  til  mig,  så  I  kan  stikke  je- 
res hænder  i  min  side  og  føle  naglegabene  i 
mine  hænder  og  fødder,  så  I  kan  vide,  at  jeg  er 
Israels  Gud  og  hele  jordens  Gud,  som  har  lidt 
døden  for  verdens  synder.'"  (3.  Neph.  11:13-14). 
Med   denne  guddommelige  erklæring  gav  han 

verden  sikker  viden  om,  at  han  var  Gud,  før  han 
kom  til  verden,  og  at  han  var  forskellig  fra  Fa- 
deren på  den  måde,  at  han  ikke  havde  noget  le- 
geme af  kød  og  ben,  sådan  som  Faderen  har, 
før  efter  sit  dødelige  liv,  og  først  derefter  mod- 
tog sit  opstandne  legeme. 
Som   ældste  James  Talmage  forklarede   i   sin 

bog:  Jesus  Kristus:  Gud  den  evige  Fader 

har  kun  vist  sig  for  jordiske  profeter  eller  åben- 
barere ved  meget  få  anledninger  og  da  hoved- 
sagelig for  at  attestere  sin  Søns,  Jesu  Kristi 
guddommelighed.  (Side  40). 
Gud  Faderen  åbenbarede  sig,  da  Jesus  blev 
døbt  af  Johannes  Døberen.  Gud  Faderen  gjorde 
det  med  følgende  ord:  „Denne  er  min  Søn,  den 
elskede;  i  ham  har  jeg  velbehag."  (Matt.  3:17). 
Man  behøver  kun  at  gennemlæse  Herrens  pro- 
fetiske ord  til  Adam,  Jakob,  Abraham,  Moses  og 
mange  andre,  for  at  vide,  at  han  i  hver  uddeling 
som  forberedelse  til  sit  komme,  har  givet  men- 
neskene sikker  viden  om,  hvem  han  var,  og  om 
sin  mission  for  at  befri  menneskeheden  gennem 
frelsesplanen,  så  alle  kan  blive  frelst  ved  at  ad- 
lyde evangeliets  love  og  forordninger.  (3.  tros- 
artikel). 

Gennem  direkte  åbenbaring  til  Esajas,  fortalte 
Herren,  at  han  skulle  fødes  af  en  ung  jomfru. 
Denne  store  profet  fik  at  vide,  hvordan  den  gud- 
dommelige ville  blive  ringeagtet,  skyet  af  folk, 
en  smerternes  mand  og  kendt  med  sygdom; 
hvordan  han  ville  blive  såret  og  lide  for  men- 
neskehedens overtrædelser,  og  at  han  frivilligt 
ville  gå  som  et  lam  til  slagtebænken.  Esajas 
talte  om,  hvordan  Herren  skulle  begraves  i  en  rig- 
mands grav  efter  at  være  død  blandt  syndere. 
(Esajas  53). 

Esajas  vidste,  at  fra  den  dag  drengen  Jesus 
blev  født,  fra  den  dag,  han  blev  tolv  år,  ville 
han  leve  i  den  Almægtiges  skygge,  og  der  ville 
ingen  tvivl  være  om  hans  identitet.  Dette  bevid- 
nes af  det,  der  skete  under  påskehøjtidelighe- 
den, da  Josef  og  Maria  fandt  ham  i  templet  i  Je- 
rusalem, hvor  han  sad  og  talte  med  lærde 
mænd.  I  husker  måske,  at  Maria,  hans  mor,  blidt 
bebrejdede  ham,  at  han  havde  givet  dem  en 
forskrækkelse,  idet  hun  sagde: 
„Barn,  hvorfor  gjorde  du  således  imod  os?  Se 


din  fader  og  jeg  har  ledt  efter  dig  med  smerte;" 
men  han  svarede  dem,  idet  han  mindede  dem 

om  sin  guddommelige  oprindelse: Vidste  I 

ikke,  at  jeg  bør  være  i  min  Faders  hus?"  Dette 
var  uden  tvivl  ment  som  en  påmindelse  om  hans 
guddommelige  oprindelse,  snarere  end  det  var 
ment  som  en  uvenlig  irettesættelse,  hvad  det  jo 
ikke  kunne  være  fra  dette  Kristus-barn.  Disse 
ord  var  ikke  spildt  på  hans  mor,  for  som  skrif- 
ten siger:  „gemte  (hun)  alle  disse  ord  i  sit  hjer- 
te." (Lukas  2:48-51). 

Efterhånden  som  tiden  gik,  blev  det  stadig  ty- 
deligere for  jøderne,  der  havde  håbet  på  en  po- 
litisk leder,  som  kunne  befri  dem  for  den  poli- 
tiske undertrykkelse,  de  led  under,  at  hans  mis- 
sion slet  ikke  beskæftigede  sig  med  ting  af  den- 
ne verden.  Hele  hans  mission  gik  ud  på  at  un- 
derstrege det  åndelige  i  livet  og  at  virke  for  den 
evige  frelsesplan,  gennem  hvilken  hele  men- 
neskeheden kan  frelses  ved  at  adlyde  evange- 
liets love  og  ordinanser  på  grund  af  hans  for- 
sonende offer.  Udover  dette  kom  han  som  „det 
slagtede  lam"  (Åb.  13:8)  til  verden.  Han  kom  for 
at  indløse  os  fra  virkningerne  af  faldet,  så  han 
kunne  opstå  fra  de  døde  som  en  førstegrøde  af 
de  hensovede  (1.  Kor.  15:20),  for  at  alle,  som 
sover  i  deres  grav,  kan  komme  frem  af  denne; 
„de  som  har  gjort  det  gode,  for  at  opstå  til  liv, 
men  de,  som  har  øvet  det  onde,  for  at  opstå  til 
dom."  (Joh.  5:29). 

Med  andre  ord  kom  han  for  at  vise  verden,  at 
han  var  Guds  enbårne  Søn  i  kødet,  og  for  gen- 
nem sit  store  forsonende  offer  at  vise,  at  han 
også  i  gerning  var  verdens  Frelser. 
Som  noget  af  det  sidste  Jesus  sagde  til  de  hel- 
lige i  den  vestlige  verden  efter  sin  opstandelse 
og  sit  ophold  hos  dem,  opsummerede  han  for 
den  enkelte,  som  søger  efter  frelse,  den  fulde 
betydning  af  sin  mission.  Disse  ord  er  en  del  af 
det,  den  opstandne  Herre  sagde  til  nephitterne 
på  det  vestlige  fastland  i  den  sidste  prædiken, 
der  er  nedskrevet: 

„Intet  urent  kan  indkomme  i  hans  rige;  derfor 
indgår  ingen  til  hans  hvile,  uden  de,  der  har 
vasket  deres  klæder  i  mit  blod  som  følge  af  de- 
res tro  og  omvendelse  fra  alle  deres  synder 
samt  deres  trofasthed  indtil  enden. 

„Og  dette  er  befalingen:  Omvend  jer,  alle  jor- 
dens ender,  og  kom  til  mig  og  bliv  døbt  i  mit 
navn,  så  I  må  blive  herliggjort  ved  at  modtage 
den  Helligånd,  så  at  I  må  stå  uplettede  for  mig 
på  den  yderste  dag. 

„Sandelig,  sandelig  siger  jeg  jer,  dette  er  mit 
evangelium  . . ."  (3.  Neph.  27:19-21). 
Trosartiklerne,  der  er  en  erklæring,  som  alle 
verdens  sidste  dages  hellige  tilslutter  sig,  er  en 
opsummering  af,  hvorledes  Kristi  mission  og  for- 
sonende offer  kan  frelse  alle  dem,  som  har  le- 
vet eller  som  nu  lever  eller  vil  komme  til  at  leve 
her  på  jorden.  Jeg  citerer  en  af  trosartiklerne: 
„Vi  tror,  at  hele  menneskeheden,  gennem  Kristi 
forsoning,  kan  blive  frelst  ved  at  adlyde  evan- 
geliets love  og  forordninger."  (3.  trosartikel). 
Der  er  givet  en  inspireret  åbenbaring  i  vor  udde- 
ling, som  klart  viser,  hvorfra  nøglerne  og  myn- 
digheden nødvendigvis  må  komme,  for  at  lo- 
vene og  ordinanserne  har  gyldighed  for  dem, 
der  accepterer  og  adlyder  vor  Herre  og  Mesters 
lære,  den  findes  i  den  genoprettede  kirke,  som 
bærer  hans  navn: 

„Den  store  og  vigtige  hemmelighed  i  hele  sa- 
gen, hele  emnets  summum-bonum,  ligger  nu  for 
os  og  består  i  at  få  det  hellige  præstedømmes 
magt.  Thi  den,  der  har  fået  disse  nøgler,  har  in- 
gen vanskelighed  ved  at  få  kundskab  om  det, 
der  angår  menneskenes  børns  frelse,  både  de 
dødes  og  de  levendes."  (L  &  P.  128:11). 
Hovedtemaet  indenfor  alle  Kristi  sande  discip- 
les lære  bør  være  at  lære  alle  mennesker  om 
Gud  og  Jesus  Kristus,  som  han  sendte,  thi  at 
kende  ham,  er  det  samme  som  at  få  evigt  liv. 
Gennem  skrifterne  har  Herren  rådet  os  til  at 
have  „øjet  alene  henvendt"  på  det  evige  mål  (L. 
&  P.  4:5),  hvilket  er  at  forberede  os  til  at  vende 
tilbage  til  vor  Herre  og  vor  Guds  nærværelse. 
Sidste  år  havde  vi  besøg  af  en  betydningsfuld 
kontreadmiral,  lederen  for  samtlige  præster  i  De 
forenede  Staters  flåde.  Han  var  blevet  inviteret 
af  kirkens  Military  Relations  Committee,  og  for- 
målet med  hans  besøg  var  først  og  fremmest, 
at  han  skulle  undersøge,  hvilken  uddannelse 
vore  unge  mænd  får,  før  de  bliver  gjort  til  „præ- 
ster", om  det  foregår  på  samme  måde  som  i 
andre   trosretninger,    hvor   de    normalt   har   en 


avanceret  teologisk  universitetsgrad  bag  sig. 
Efter  at  have  besøgt  nogle  af  vore  læreanstalter 
og  institutter,  Brigham  Young  universitetet  og 
reserveofficerernes  træningskorps,  som  ligger 
lige  i  nærheden,  Provo  Templet,  før  det  blev  ind- 
viet, og  andre  afdelinger  af  vore  kirkeorganisa- 
tioner, som  beskæftiger  sig  med  uddannelsen 
af  børn  og  unge,  deriblandt  missionærorganisa- 
tionerne, samt  været  til  nogle  familiehjemmeaf- 
tener,  mødtes  han  med  generalautoriteterne  og 
andre  til  en  afskedsmiddag.  Ved  denne  lejlig- 
hed fortalte  han  lidt  om  de  indtryk,  han  havde 
fået,  medens  han  havde  været  kirkens  gæst.  Han 
sagde  blandt  andet:  „Hver  eneste  ting  i  jeres 
kirke  koncentrerer  sig  om  Kristus.  Jeg  ville  øn- 
ske, at  min  egen  og  andre  kirker  havde  det 
samme  at  give  vore  unge,  som  I  giver  jeres." 
Det  skal  være  vort  håb  og  vor  bøn  at  det,  som 
denne  betydningsfulde  gæst  sagde,  i  sandhed 
kan  siges  om  alle  vore  aktiviteter  og  om  hele 
vor  lære,  sådan  at  vi  ligesom  Paulus  ikke  vil  vi- 
de af  noget  andet  end  Jesus  Kristus  og  det  som 
korsfæstet.  O 

Tornadoen! 


Medens  en  lunefuld  storm  og  et  forfærdeligt  haglvejr  raser  gennem 
Arizona,  sidder  de  hellige  til  et  nadvermøde,  hvor  der,  til  trods  for, 
at  strømmen  svigter,  opstår  en  dyb  følelse  af  fred,  tryghed  og 
sammenhold. 


VED  JOYCE  A.  ORGAN 


Da  jeg  så  mig  omkring  i  nabo- 
laget mandag  den  11.  september 
om  morgenen,  blev  jeg  forbløffet 
over  de  enorme  ødelæggelser, 
som  naturen  kan  forårsage  mod 
det,  som  menneskene  har  skabt. 
Dagen  før  var  begyndt  som  en- 
hver anden  søndag  i  Alma  ward, 
Mesa  West  Stake.  Og  som  så 
mange  andre  af  kirkens  familier 
havde  vi  travlt  og  skyndte  os  fra 
det  ene  møde  til  det  andet,  idet 
vi  ingen  anelse  havde  om,  at  vi 
før  dagen  var  forbi  på  en  højst 
dramatisk  måde  skulle  komme  til 
at  føle  Gud  røre  vore  hjerter. 
Min  mand,  Don,  havde  ansvaret 


for  programmet  til  nadvermødet, 
hvor  emnet  skulle  være  missio- 
nærarbejdet.  Han  havde  bedt  et 
par  dejlige  unge  mennesker,  Ben 
og  Ellie  Hill  om  at  fortælle  histo- 
rien om,  hvordan  de  blev  om- 
vendt, og  om  den  dejlige  foran- 
dring, der  var  indtruffet  i  deres 
liv,  som  følge  af  deres  omven- 
delse og  dåb.  Gennem  dette  hå- 
bede vi  at  inspirere  medlem- 
merne til  at  hjælpe  missionærer- 
ne i  deres  bestræbelser  på  at 
finde  nye  mennesker  at  under- 
vise. 

Tidligt  søndag  morgen  ringede 
Ellie  for  at  sige,  at  hun  ikke  kun- 


ne komme,  fordi  deres  yngste 
søn  var  meget  syg.  Men  hun  for- 
talte os  dog,  at  Ben  ville  komme 
alligevel.  Don  kom  så  i  tanker  om 
et  andet  par,  der  var  blevet  om- 
vendt, Jack  og  Jan  Wright,  og 
Jack  accepterede  heldigvis  den- 
ne kaldelse  i  sidste  øjeblik,  til  at 
være  vor  anden  taler.  Don  ånde- 
de lettet  op,  for  han  vidste,  at 
programmet  ville  være  i  gode 
hænder,  når  det  var  disse  brødre, 
der  skulle  holde  tale.  Ingen  af  os 
kunne  vide,  at  langt  stærkere  og 
kærligere  hænder  ville  beskytte 
os  under  nadvermødet. 
Bror  og   søster  Wright   kørte  til 


S 

kirke  sammen  med  os  den  efter- 
middag. Idet  bilen  drejede  mod 
øst,  kunne  vi  se  de  smukke  Su- 
perstition  Bjerge,  og  over  dem 
hang  en  meget  smuk  skyforma- 
tion. Vi  blev  enige  om,  at  vi  nok 
ville  få  et  ordentligt  regnskyl 
samme  aften,  men  det  glemte  vi 
hurtigt  igen,  for  vi  glædede  os  til 
den  åndelige  næring,  vi  ville  få 
i  kirken. 

Da  nadveren  var  blevet  admini- 
streret og  omdelt,  rejste  bror 
Wright  sig  op  som  den  første  ta- 
ler. Det  var  en  meget  inspire- 
rende og  bevæget  tale.  Han  var 
så  glad  og  taknemmelig,  fordi 
der  var  nogen,  der  havde  holdt 
tilstrækkeligt  af  ham  til  at  blive 
ved  med  at  fortælle  ham  om 
evangeliet,  indtil  han  til  sidst  ind- 
villigede i  at  blive  undervist  af 
missionærerne.  Sikke  en  foran- 
dring, der  dermed  var  indtruffet  i 
hans  liv!  Hvor  er  det  uendelig 
vigtigt,  sagde  han,  at  vi  alle  de- 
ler evangeliet  med  vore  venner 
—  hvor  er  det  uendelig  vigtigt  at 
blive  ved! 

Da  han  havde  talt,  var  der  to 
brødre  fra  vort  ward,  der  sang  et 
potpouri  over  nogle  børnesange. 
De  sang  så  smukt,  at  ingen  lagde 
mærke  til,  at  mørket  udenfor 
blev  tættere,  ej  heller  var  der  no- 
gen, der  hørte,  hvor  voldsomt 
vinden  blæste  mod  kirkebygnin- 
gen. 

Så  rejste  bror  Hill  sig  for  at  tale. 
Han  var  netop  begyndt  at  berette 
om,  hvor  meget  evangeliet  betød 
i  hans  liv,  da  lyden  af  vinden  blev 
fuldstændig  øredøvende,  og  ly- 
nene gnistrede  uden  for  vinduer- 
ne. Menigheden  begyndte  at  røre 
uroligt  på  sig.  Højere  og  højere 
hylede   vinden.    Pludselig    kunne 


vi  høre  hagl,  der  smældede  så 
voldsomt  mod  taget,  at  Ben  et 
øjeblik  måtte  holde  op  med  at 
tale,  fordi  ingen  kunne  høre  no- 
get. 

Lige  så  pludseligt,  som  det  hele 
var  begyndt,  blev  alting  igen  helt 
stille.  Ben  sagde  med  et  smil: 
„På  vej  herover  tænkte  jeg  på 
Herrens  løfte  om,  at  han  aldrig 
igen  ville  lade  en  syndflod  kom- 
me over  jorden."  Menigheden 
reagerede  med  en  befriende  lat- 
ter, der  opløste  spændingen. 
Og  så,  lige  så  pludseligt  som  der 
var  blevet  stille,  begyndte  stor- 
men at  rase  igen  højere  end  no- 
gensinde. Lysene  i  kirkebygnin- 
gen gik  ud,  og  vi  sad  i  fuldstæn- 
dig mørke. 

Omkring  500  mennesker  —  mænd, 
kvinder  og  børn,  som  alle  var 
brødre,  søstre  og  naboer,  sad  i 
det  mørke  kirkerum,  medens 
stormen  rasede  og  brølede  uden- 
for. Haglene  trummede  så  vold- 
somt på  taget,  at  man  måtte  læ- 
ne sig  helt  hen  til  sin  sidemand 
for  at  høre,  hvad  han  sagde. 
Underligt  nok  var  der  til  trods  for 
uvejret  en  vidunderlig  følelse  af 
fred  og  tryghed,  der  var  ikke  en 
stemme,  der  hævede  sig  i  frygt  — 
ikke  et  eneste  barn,  der  græd  el- 
ler klynkede.  Alle  forholdt  sig 
helt  stille  -  ikke  på  grund  af  en 
knugende  frygt  for  stormen,  der 
rasede  udenfor,  men  på  grund  af 
en  følelse  af  uendelig  fred,  der 
beherskede  alle  i  kirkesalen. 
Den  milde  stilhed  syntes  at  være 
vedvarende.  Så  var  der  pludselig 
en  eller  anden,  som  sad  langt  til- 
bage i  salen,  der  stille  begyndte 
at  synge:  „Hav  tak  for  profeten, 
du  sendte."  En  efter  en  føjede 
andre  stemmer  sig  til,  indtil  hele 


menigheden  sang.  En  så  vidun- 
derlig følelse  af  fred  blandede 
sig  med  vore  stemmer,  at  vi  end- 
nu aldrig  havde  opnået  noget 
lignende  under  vore  sangøvelser 
i  søndagsskolen!  På  en  eller  an- 
den måde  syntes  ordene:  „Når 
trængslernes  uvejr  os  true  med 
ufred,  forfølgelse,  død ..."  at 
komme  direkte  fra  hvert  enkelt 
hjerte  med  en  sådan  følelse,  at 
tårerne  begyndte  at  strømme  ned 
ad  kinderne  på  mig.  Min  stemme 
lystrede  mig  ikke  rigtigt,  og  jeg 
kunne  slet  ikke  synge  med  på  de 
næste  ord:  „  ...  et  smilende  håb 
da  vi  skue,  du  frier  os  snart  af 
vor  nød." 

Ingen  rørte  sig.  Ingen  brød  den 
fortryllede  ring  af  fred  og  ro,  som 
dette  budskab  indgød  os. 
„Hans  godhed,  som  aldrig  os 
svigter,  vi  priser  hver  dag  og  hver 
stund."  Noget  i  mit  hjerte  be- 
gyndte at  svulme  —  var  det  så- 
dan, de  hellige  følte,  da  de  kæm- 
pede sig  frem  i  kirkens  første  tid? 
Da  vi  var  færdige  med  den  smuk- 
ke salme,  begyndte  vor  korleder 
at  synge:  „Kom,  kom  Guds  folk," 
og  igen  sang  alle  som  en  med. 
Uvejret  rasede  stadig  udenfor, 
men  indenfor  var  der  en  dejlig  fø- 
lelse af  kærlighed  og  sammen- 
hold, og  musikken,  som  er  en  del 
af  vor  arv  som  mormoner,  svul- 
mede i  vore  hjerter. 
„Fremad  og  frygter  ej,  kun  med 
mod  fremad  drag!"  Da  vi  kom  til 
ordene:  „Alt  er  vel,  alt  er  vel!" 
var  jeg  pludselig  helt  sikker.  Ja, 
det  var  sådan,  pionererne  havde 
følt  det!  Alt  er  vel  —  lige  nu.  Jeg 
kunne  mærke,  at  denne  følelse 
deltes  af  alle  de  andre  i  det  mør- 
ke rum,  ja,  alle  de  sjæle,  der  var 
til  stede.  De  vidste  det  også. 

Da  den  smukke  sang  var  forbi, 
rejste  bror  Hill  sig  igen,  og  skønt 
mikrofonen  ikke  længere  virkede, 
fordi  elektriciteten  var  gået,  fort- 
satte han  sin  tale.  Lyden  af  uvej- 
ret var  gradvist  døet  bort,  og  alle 
forholdt  sig  helt  stille,  medens 
denne  unge  nyomvendte  bar  et 
brændende  vidnesbyrd  om  Ån- 
den. 

Så  forklarede  min  mand,  Don, 
missionærprogrammet  for  menig- 
heden og  opfordrede  os  alle  til 
at  føle  et  ansvar  for  vor  næste. 
Medens  han  talte  i  den  mørke 
kirkebygning,  følte  jeg  mig  over- 
bevist om,  at  de  andre  var  bevæ- 
gede over  hans  oprigtighed,  men 
kun  få  kunne  forstå  dybden  i 
hans  ord,  som  jeg  og  bror  Hill 
og  bror  og  søster  Wright  gjorde 
det,  for  han  var  den  missionær, 
der  havde  undervist  disse  to  dej- 
lige familier. 

Da  han  sluttede  sin  tale,  var  det 
ligesom  en  aura  af  fred  og  lykke 
omstrålede  os  alle  sammen,  selv- 
om det  havde  været  et  af  de  mest 
usædvanlige  møder,  vi  nogensin- 
de havde  oplevet  —  et  møde,  der 
blev  holdt,  medens  tornado  eller 
orkan  rasede  udenfor,  og  af  hvil- 
ket de  tre  kvarter  var  foregået  i 
absolut  mørke. 

Biskoppen  rejste  sig  på  op  og 
sagde  til  os,  at  vi  efter  slutnings- 
bønnen  skulle  tage  hjem  under 
stor  forsigtighed,  for  uvejret  hav- 
de voldt  store  skader,  og  der  lå 
mange  elektriske  ledninger  og 
træer  tværs  over  vejene. 
Vi  kunne  knap  tro  vore  egne  øj- 
ne, da  vi  kom  ud  af  kirken!  Store 
grene  var  revet  af  træerne,  og 
der  lå  palmeblade  spredt  overalt 
—  og  hvad  der  var  endnu  mere 
mærkeligt  var,  at  der  langs  kant- 


stenen og  i  rendestenen  lå  bun- 
ker af  hagl,  der  glitrede  i  lyset 
fra  bilerne.  Hagl  i  det  tørre  var- 
me Arizona! 

Da  vi  var  på  vej  hjem  i  bilen,  så 
vi,  at  vejene  var  oversvømmede 
og  det  var  vanskeligt  at  komme 
frem  for  de  mange  elektriske  led- 
ninger, der  var  faldet  ned  over 
vejene.  Langsomt  begyndte  det 
at  gå  op  for  os,  hvad  der  var  sket, 
og  vi  var  meget  taknemmelige 
for,  at  hele  vor  familie  havde  væ- 
ret samlet  i  Herrens  hus,  som  den 
skulle! 

Det  var  et  fantastisk  syn,  der 
mødte  vore  øjne,  da  vi  kom  hjem, 
hvor  vi  bor.  Tagene  var  flået  af 
nogle  af  husene,  de  var  blæst 
gennem  luften  og  faldet  ned  på 
andre  huse.  En  masse  vinduer 
var  slået  i  stykker  af  haglene. 
Bjælker,  brædder,  døre  og  hagl 
fyldte  vejen  foran  vort  hus. 
Men  som  ved  et  mirakel  var  der 
ikke  et  hus  i  nærheden,  der  til- 
hørte de  mennesker,  vi  havde 
holdt  nadvermøde  sammen  med, 
som  det  var  gået  ret  meget  ud 
over.  På  vort  eget  hus  manglede 
der  kun  et  par  skodder  og  nogle 
få  tagsten. 

Alle  skiftede  hurtigt  tøj,  så  de 
kunne  hjælpe  naboerne  med  at 
rydde  op  i  ruinerne.  Mine  to 
yngste  døtre  og  jeg  tog  nogle 
børn,  fra  de  mest  nødstedte  fami- 
lier, hjem  til  os  og  gav  dem  mad. 
Hver  eneste  kost,  spand  eller 
klud,  vi  kunne  opdrive,  ja,  selv 
noget  af  vort  sengetøj  blev  brugt 
til  at  fjerne  vandet  fra  det  indre 
af  husene  rundt  omkring. 
Skønt  det  må  siges  at  have  væ- 
ret en  noget  dyster  nat,  så  var 
det  først  næste  morgen,  da  vi  rig- 
tig  kunne  få  overblik  over  ska- 


derne i  dagslyset,  at  det  gik  op 
for  os,  hvor  store  skaderne  var. 
Da  vi  kom  i  tanke  om  den  fre- 
dens ånd,  der  havde  hersket  i 
kirken,  tog  vi  tilbage  for  at  se,  om 
der  var  sket  noget  der.  Ord  kan 
ikke  beskrive  den  ærefrygt,  vi 
følte,  da  vi  så  vor  smukke  kirke 
stå  lige  så  uskadt  mellem  alle 
ødelæggelserne.  Ikke  en  tagsten 
havde  flyttet  sig!  Ikke  et  eneste 
vindue  var  gået  itu!  Selv  det 
smukke  spir  stod  rankt  og  urørt 
på  toppen.  Og  ikke  mere  end  30  m. 
bag  kirken,  kunne  man  se  to 
enorme  lysmaster,  der  normalt 
oplyser  en  baseball-bane,  som 
var  fuldstændig  bukket  sammen 
og  på  det  nærmeste  lå  hen  ad 
jorden. 

Den  retning,  lysmasterne  bøjede 
sig  i,  viste  tydeligt,  at  orkanen 
var  drejet  skarpt  østpå,  havde 
flået  tagene  af  husene  og  deref- 
ter raset  hen  over  den  ca.  100  m. 
lange,  tomme  baseball-bane.  Så 
virkede  det,  som  om,  der  havde 
stået  en  usynlig  hindring  foran 
kirkebygningen,  for  stormen  hav- 
de bogstaveligt  talt  løftet  sig  op 
over  den,  for  igen  at  slå  ned 
foran  den.  På  mindre  end  et 
kvarter  eller  deromkring  havde 
orkanen  ødelagt  for  mere  end  en 
million  dollars  på  et  område  af 
ca.  20  kvadratmeter.  På  jorden 
lå  der  hagl,  hvoraf  nogle  efter  si- 
gende skulle  være  lige  så  store 
som  golfbolde. 

Men  midt  i  denne  forfærdelige 
ødelæggelse  havde  Herren  be- 
skyttet sine  hellige.  Intet  under, 
at  vi  følte  en  sådan  fredens  ånd. 
Alt  er  vel! 


Søster  Organ  er  husmoder  og  sangleder 
i  søndagsskolen  i  Alma  Ward,  Mesa 
(Arizona)  West  Stake 

Kirken  har  altid  været  urok- 
keligt imod  hasardspil  i  en- 
hver tænkelig  form,  og  er  det 
stadig.  Kirken  er  imod  enhver 
form  for  chancespil,  og  en- 
hver måde  at  tjene  til  dagen 
og  vejen  på,  og  ethver  så- 
kaldt forretningsforetagen- 
de, der  er  forbundet  med  spil 
eller  andet,  hvorved  man 
fratager  et  menneske  penge, 
der  rettelig  tilhører  ham, 
uden  at  give  ham  tilsvarende 
værdier  til  gengæld.  Kirken 
er  imod  ethvert  foretagende, 
der  gennem  sin  eksistens  op- 
muntrer til  ansvarsløs  speku- 
lation, især  de  foretagender, 
der  har  tendens  til  at  degra- 
dere eller  på  nogen  måde 
svække  den  høje  moralske 
standard,  som  kirkens  med- 
lemmer og  hele  vort  sam- 
fund stort  set  altid  har  været 
i  besiddelse  af. 
Præsident  Heber  J.  Grant 


Hasard- 
spillets 
dårlige 
indflydelse 


AF  DALLIN  H.  OAKS 

Præsident  ved  Brigham  Young  universitet 


Hasardspillet  har  altid  øvet  tiltrækning  på  den  enkelte  på  grund 
af  drømmen  om  at  „få  noget  for  ingenting." 
I  sin  enkleste  form  består  hasardspillet  i  at  sætte  et  eller  andet, 
der  har  en  vis  værdi,  ind  på  udfaldet  af  et  spil  eller  en  begiven- 
hed, der  afhænger  af  tilfældet.  Kirkens  indstilling  til  hasardspil 
udtrykkes  klart  i  følgende  erklæring,  der  er  fremsat  af  præsident 
Heber  J.  Grant  og  hans  rådgivere  i  Det  første  Præsidentskab  den 
21.  september  1925: 

„Kirken  har  altid  været  urokkeligt  imod  hasardspil  i  enhver  tæn- 
kelig form,  og  er  det  stadig.  Den  er  imod  enhver  form  for  chance- 
spil, og  enhver  måde  at  tjene  til  dagen  og  vejen  på,  og  ethvert 
såkaldt  forretningsforetagende,  der  er  forbundet  med  spil  eller 
andet,  hvorved  man  fratager  et  menneske  penge,  der  retteligt  til- 
hører ham,  uden  at  give  ham  tilsvarende  værdier  til  gengæld. 
Kirken  er  imod  ethvert  foretagende,  der  gennem  sin  eksistens 
opmuntrer  til  ansvarsløs  spekulation,  især  de  foretagender,  der 
har  tendens  til  at  degradere  eller  på  anden  måde  svække  den 
høje  moralske  standard,  som  kirkens  medlemmer  og  hele  vort 
samfund  stort  set  altid  har  været  i  besiddelse  af. 

„Vi  råder  og  tilskynder  derfor  alle  kirkens  medlemmer  til  at 
afholde  sig  fra  at  deltage  i  noget,  der  er  i  modstrid  med  de  syns- 
punkter, der  her  er  fremsat."  („Editors'  Table:  Gambling",  Impro- 
vement  Era,  september,  1926.) 

De  følgende  erklæringer  fra  kirkens  ledere  forklarer  yderligere 
grunden  til  denne  stærke  modvilje. 

Hasardspil  er  et  gammelt  onde,  og  man  har  altid  kendt  dets  dår- 
lige indflydelse.  Nogle  østerlandske  former  for  hasardspil  kan 
spores  så  langt  tilbage  som  til  år  2100  før  Kristi  fødsel.  I  det 
gamle  Ægypten  blev  folk,  der  var  blevet  dømt  for  at  deltage  i 
hasardspil,  sendt  ned  i  minerne  for  at  arbejde.  Hasardspil  fordøm- 
mes af  hinduismen,  af  muhammedanernes  hellige  skrift:  Koranen 
og  i  Talmudloven  (de  gamle  rabbiskrifter,  fra  hvilken  den  tradi- 
tionelle jødedom  tager  sit  udgangspunkt).  Også  den  græske  filo- 
sof Aristoteles  (384-322  før  Kristi  fødsel)  fordømmer  hasardspil. 
Hasardspillet  var  meget  udbredt  i  middelalderen,  især  blandt  de 
adelige.  Men  selv  dem,  som  selv  deltog  i  sådanne  spil,  var  villige 
til  at  indrømme,  at  det  var  et  onde,  i  hvert  fald  for  andre  men- 
neskers vedkommende.  Ad  lovgivningens  vej  forsøgte  man  i  Eng- 
land og  Frankrig  at  modvirke  den  ugunstige  virkning,  som  hasard- 
spillet havde  på  tjenestefolkene,  da  dette  gjorde  dem  dovne  eller 
fik  dem  til  at  forsømme  deres  bueskydningsøvelser,  på  grund  af 
hvilket  den  nationale  sikkerhed  kom  i  fare. 

En  af  de  populæreste  former  for  hasardspil  var  lotteriet,  som  var 
tilladt  for  arbejderklassen,  og  som  var  meget  udbredt  i  hele  den 
engelsk-talende  verden  i  det  syttende  og  attende  århundrede. 
Dronning  Elizabeth  I  erklærede  det  første  statslotteri  i  England  i 
1576.  I  1660  blev  der  endda  afholdt  et  lotteri,  hvorfra  nogle  af 
pengene  skulle  gå  til  at  indløse  nogle  englændere,  som  holdtes 
i  slaveri  i  Tunis,  Algier  og  på  tyrkiske  galejere.  Lotterierne  var  så 
udbredte  i  USA  i  det  tidlige  1800-tal,  at  der  i  staten  New  York  var 
næsten  200  lotteri  kontorer.  I  1838  blev  der  købt  lotterisedler  for 


318 


over  60  millioner  dollars,  hvilket  var  et  anseligt  beløb,  der  var  fem 
gange  så  stort  som  hele  De  forenede  Staters  regerings  budget. 
Der  har  været  påstande  fremme  om,  at  lotterierne  var  en  populær 
måde  at  rejse  en  sum  penge  til  et  eller  andet  stort  projekt  på;  da 
der  kun  var  ganske  få  banker,  man  kunne  have  tillid  til,  på  det 
tidspunkt.  Derfor  fandtes  der  ingen  andre  måder,  hvorpå  man 
kunne  samle  en  så  stor  sum  penge  på,  end  ved  at  samle  mange 
småbeløb  fra  borgere  med  en  begrænset  indtægt. 
Men  hvad  man  end  kan  sige  om  den  sag,  var  der  i  den  første 
halvdel  af  1800-tallet  offentlig  modvilje  mod  lotterierne.  Omkring 
1850  var  der  mange  stater,  hvis  love  gav  mulighed  for  at  forbyde 
lotterierne  og  andre  former  for  hasard.  I  mange  stater  findes 
stadig  de  samme  love,  der  sætter  en  grænse  for  hasardspil  den 
dag  i  dag,  men  mange  steder  forsøger  man  at  få  dette  ændret. 
Modviljen  mod  lotterierne  begyndte  for  alvor  i  England  i  1773,  da 
City  of  London  ansøgte  Underhuset  (det  folkevalgte  kammer  i  den 
engelske  regering)  om  at  forbyde  lotterierne,  fordi  de  skadede 
rigets  handel  og  var  en  trussel  mod  befolkningens  velfærd.  I  1808 
udpegede  Underhuset  en  komité,  der  skulle  undersøge,  hvor  stor 
skade  lotterierne  var  til.  Komitéens  rapport,  som  var  med  til  at 
få  lotterierne  forbudt  i  England  få  år  senere,  er  stadig  så  aktuel,  at 
den  lige  så  godt  kunne  være  skrevet  i  sidste  uge  og  ikke  for  over 
160  år  siden. 

Komitéen  nævner  tilfælde,  hvor  mennesker,  der  havde  levet  kom- 
fortabelt og  uden  at  savne  noget,  og  som  var  respekteret  af  deres 
medborgere,  pludselig  var  blevet  fattige  og  nødstedte;  de  kunne 
fortælle  om  husspektakler,  overfald  og  ødelagte  familier;  de  kunne 
fortælle  om  fædre,  der  forlod  deres  familier,  om  mødre,  der  van- 
røgtede deres  børn,  om  hustruer,  der  frarev  deres  ægtefæller 
flere  måneders  eller  års  indkomst,  og  om  folk,  der  pantsatte  deres 
tøj,  deres  senge  og  deres  vielsesringe,  blot  for  at  komme  til  at 
spille. 

„Og  i  andre  tilfælde,"  rapporterer  komitéen,  „har  børn  frarøvet 
deres  forældre  penge,  tjenestefolk  stjal  fra  deres  herskab;  der  er 
forekommet  selvmord,  og  næsten  enhver  tænkelig  form  for  for- 
brydelser, som  enten  direkte  eller  indirekte  er  forårsaget  af  den 
indflydelse,  disse  lotterier  har  på  folk  . . ."  (Francis  Emmet  Wil- 
liams: Lotteries,  Laws  and  Morals,  New  York:  Vantage,  1958). 
I  sin  endelige  skrivelse  opsummerer  komitéen,  at  selve  grundi- 
déen med  lotterierne  i  sig  selv  var  så  fundamental  forkastelig, 
at  der  ikke  var  nogen  mulighed  for  at  regeringen  på  nogen  måde 
kunne  bruge  dette  middel  til  at  inddrive  skatter  og  samtidig  und- 
gå de  dårlige  virkninger  af  hele  dette  system. 
I  en  tid,  hvor  lotterierne  falbydes  som  en  god  måde  at  rejse  store 
summer  penge  på  til  offentlige  formål,  gør  man  vel  i  at  huske  på, 
at  lotteriet  er  den  mest  regressive  form  for  skatteopkrævning. 
Endnu  mere  end  det  er  tilfældet  med  den  upopulære  varebeskat- 
ning, falder  den  tungeste  betalingsbyrde  først  og  fremmest  på  de 
fattige,  fordi  det  først  og  fremmest  er  dem,  der  føler  sig  tiltrukket 
af  denne  form  for  hasard. 
Der  er  mindst  fem  grunde  til,  at  vore  kirkeledere  har  opfordret  os 

til  at  undgå  hasardspil  og  til  at  kæmpe  mod  dette  onde  i  det  sam- 
fund, vi  lever  i. 

For  det  første  svækker  hasardspil  arbejdsmoralen,  folk  bliver 
mindre  tilbøjelige  til  at  bestille  noget,  de  bliver  mindre  arbejd- 
somme og  hjælpsomme  —  hvilket  er  selve  grundlaget  for  natio- 
nens velfærd  —  fordi  folk  drømmer  om  at  få  noget  uden  at  yde. 
Derfor  tilskynder  hasardspil  i  virkeligheden  til  dovenskab,  med 
alle  de  dårlige  virkninger  dette  har  på  samfundet. 
Præsident  Joseph  F.  Smith,  kirkens  sjette  præsident,  understre- 
gede betydningen  af  en  god  arbejdsmoral  blandt  dem,  der  arbej- 
der for  og  med  Jesu  Kristi  evangelium: 

„Vi  føler,  at  det  ikke  er  muligt  for  et  menneske  at  være  en  virkelig 
god  og  trofast  kristen,  med  mindre  han  også  er  et  godt,  trofast, 
ærligt  og  flittigt  menneske.  Derfor  prædiker  vi  sparsommelig- 
hedens og  ædruelighedens  evangelium.  Vi  prædiker,  at:  ,den  lade 
ikke  skal  æde  arbejderens  brød'  (L  &  P.  42:42),  og  at  den  dovne 
ikke  har  ret  til  et  arvelod  i  Zion."  (Joseph  F.  Smiths:  Gospel  Doc- 
trine,  5.  udg.,  side  208). 

Præsident  Stephen  L.  Richards  fra  Det  første  Præsidentskab 
(1879-1959)  sagde,  at  hasardspil  „kun  kan  foregå  under  forudsæt- 
ning af,  at  én  taber,  for  at  en  anden  kan  vinde".  Han  erklærede 
også,  at  det  chanceelement,  der  er  ved  hasardspil,  får  dem,  der 
kommer  under  dets  indflydelse  til  at  tro,  at  det  er  tilfældet,  der 
styrer  de  fleste  forhold  i  livet.  „Og  nogle  mennesker  stirrer  sig  i 
den  blinde  på  dette  spil,  at  de  ikke  kan  forestille  sig  nogen  anden 
måde,  hvorpå  de  kunne  forbedre  deres  forhold  eller  deres  ind- 
tægt, udover  at  sætte  endnu  mere  ind  på  spil  for  eventuelt  at  vin- 
de." (Stephen  L.  Richards:  Where  is  Wisdom?,  1955,  siderne 
54-55). 

Et  andet  onde  ved  hasardspil  er,  at  det  tilskynder  til  begærlighed 
og  fører  uundgåeligt  til  en  såre  dårlig  tendens  til  at  være  lidt 
sendrægtighed  og  frister  til  at  tilegne  sig  noget,  der  egentlig  til- 
hører en  anden.  En  metodistpræst,  Lycurugus  M.  Starkey,  Jr.,  fra 
St.  Pauls  teologiskole  i  Kansas  City,  Missouri,  afsluttede  et  af  sine 
verbale  angreb  på  hasardspillet  med  nogle  ord,  som  enhver 
sidste  dages  hellig  ville  kunne  skrive  under  på. 
„Den  gode  kristne  kærlighed  til  ens  næste  vil  forhindre  et  men- 
neske i  at  foretage  sig  noget,  som  hindrer  den  medmenneskelige 
velvilje  i  at  vokse  sig  mere  kristuslignende  eller  som  nedbryder 
retfærdigheden  i  samfundet.  Et  kristent  menneske  vil  afholde  sig 
fra  hasardspil  og  fra  offentlig  at  støtte  det  på  nogen  tænkelig 
måde,  simpelthen  fordi  et  kristent  menneske  gør  sig  klart,  at 
hasardspil  er  ugunstigt  for  livets  formål  sådan  som  det  åben- 
bares ved  Jesus  Kristus."  (Starkey,  siderne  232-33). 
Et  tredie  onde  ved  hasardspillet  er  dets  tendens  til  at  fordærve 
den,  der  deltager  i  det.  Vi  kender  alle  tilfælde,  hvor  betroede  med- 
arbejdere har  ødelagt  deres  eget  liv  og  bragt  vanære  og  ulykke 
over  deres  familier,  ved  at  stjæle  penge  fra  deres  arbejdsgivere. 
Alt  for  ofte  kan  en  sådan  sørgelig  affære  fores  tilbage  til  et  despe- 
rat forsøg  på  at  betale  spillegæld  eller  på  at  vinde  nogle  penge  i 
hasardspil. 

En  hasardspiller  udsættes  for  så  svare  fristelser,  at  ansvarshaven- 
de personer  indenfor  såvel  offentlige  som  private  foretagender 
ikke  vil  hverken  antage  eller  beholde  en  person  i  arbejde,  som 
de  ved,  er  en  spillefugl.  Når  talen  er  om  hasardspillets  uønskede 
bieffekter,  så  må  det  også  nævnes,  at  hasardspil  også  forekom- 
mer i  forbindelse  med  andre  laster  for  eksempel  stor  indtagelse 
af  alkohol. 

En  fjerde  ulempe  ved  hasardspillet,  en  ulempe,  der  også  frem- 
føres af  folk,  der  ellers  ikke  interesserer  sig  for  hasardspillets 
nedbrydende  virkninger  på  moralen,  er  den  usædvanlige  megen 
tid,  man  spilder.  De  mennesker,  der  bruger  timevis  på  at  deltage  i 
unyttigt  spil,  gør  det  måske  ofte  på  bekostning  af  deres  forsømte 
familier  og  arbejde. 

Tiden,  der  spildes  med  dette  unyttige  tidsfordriv,  får  så  meget 
større  betydning,  når  man  tænker  på,  hvor  mange  af  de  men- 
nesker, som  deltager  i  spil,  der  bliver  afhængige  af  det.  Nu  afdøde 
ældste  Richard  L.  Evans  fra  De  tolvs  Råd  (1906-1971)  kom  engang 
med  følgende  udtalelse: 

„Hasardspillets  ånd  er  noget  evigt  fremadskridende.  Sædvanlig- 
vis begynder  det  i  al  beskedenhed;  og  så  sker  det,  som  med  så 
mange  dårlige  vaner,  at  man  pludselig  ikke  mere  selv  har  kontrol 
over  tingene.  I  bedste  fald  spilder  man  sin  tid  og  får  ikke  noget 
som  helst  ud  af  det.  I  værste  fald  bliver  det  til  en  ødelæggende 
lidenskab,  som  tilskynder  én  til  at  tro  på  den  falske  lære,  at  man 
kan  få  noget  for  ingenting".  („On  Taking  a  Chance",  Improvement 
Era,  december  1946). 

Den  femte  og  endelige  fordømmelse  af  hasardspil  er  en  følge  af 
de  allerede  nævnte  ting.  Når  som  helst  en  sidste  dages  hellig 
deltager  i  noget,  der  ikke  er  i  fuld  overensstemmelse  med  Herrens 
Ånd,  så  betaler  vi  en  uendelig  høj  pris  derfor.  For  når  vi  står  uden 
Åndens  indflydelse  og  styrke,  er  vi  ikke  længere  så  modstands- 
dygtige overfor  fristelser,  vi  bliver  tilbøjelige  til  at  kritisere  og 
risikerer  at  blive  ført  hid  og  did  af  verdens  forskellige  indflydelser 
samt  af  den  ondes  kræfter. 

Der  kan  ikke  være  nogen  tvivl  om,  at  hasardspil  sløver  deltager- 
nes åndelige  følsomhed.  Det  er  dette,  der  i  virkeligheden  er  den 
farligste  af  alle  hasardspillets  skadelige  virkininger.  Ældste  John 
A.  Widtsoe  fra  De  tolvs  Råd  (1872-1952)  gav  klart  udtryk  for  denne 
tanke: 

„De,  der  spiller  og  lader  deres  liv  afhænge  af  tilfældet,  udsættes 
for  at  få  deres  karakterstyrke  ødelagt;  de  får  en  dårlig  kondition 
rent  åndeligt;  de  ender  med  at  blive  fjender  af  et  sundt  samfund. 
En  spillebule  er,  uanset  hvor  smukt  den  er  indrettet,  det  grim- 
meste sted  i  verden.  De  spændte  deltagere  sidder  i  tavshed,  og 
stilheden  brydes  kun  af  mørkets  vingesus.  Der  er  hele  tiden  en 
frygtens  ånd  til  stede;  man  frygter  store  endnu  ukendte  onder. 
Det  er  djævelens  egen  bolig."  (Should  Latter-day  Saints  Play 
Cards?  Improvement  Era,  april  1940). 

Det,  jeg  her  har  sagt  om  spil,  gælder  kortspil  om  penge,  heste- 
væddeløb og  spil  om  andre  sportsgrene  (heriblandt  også  små  in- 
terne væddemål  for  eksempel  på  kontoret)  casinospil  under  no- 

„Når  som  helst  man  har  spillet  kort 
en  hel  eftermiddag  eller  aften,  så 
er  der  ikke  indtrådt  nogen  som  helst 
form  for  forandring,  man  har  ikke 
fået  kendskab  til  noget  som  helst, 
man  har  ikke  fået  nye  ideer  eller 
fremsynethed,  der  er  ikke  tændt  nyt 
håb  i  én,  man  har  ingen  nye 
ambitioner  udover  måske  lysten  til 
at  spilde  yderligere  nogle  timer  med 
at  spille  kort.  Det  fører  ingen 
vegne  hen;  det  er  en  blindgyde." 

John  A.  Widtsoe. 


gen  som  helst  form,  lotterier,  bortlodning  af  lodsedler,  bingospil, 
samt  at  rafle  med  penge  som  indsats. 

Endvidere  er  jeg  af  den  opfattelse,  at  ganske  den  samme  spille- 
ånd  og  den  samme  ansvarsløse  afventen  af  tingenes  tilfældige 
udfald  også  karaktiserer  visse  former  for  investeringer.  Man  ud- 
sætter sig  for  lige  så  dårlige  bivirkninger,  når  man  sætter  sine 
penge  i  risikable  papirer  og  varer,  som  når  man  lader  meget 
afhænge  af  et  enkelt  terningkast.  Prøven  på,  om  noget  er  at  spille 
eller  ej,  blev  fremsat  af  præsident  Joseph  F.  Smith,  som  sagde: 
„Der  findes  et  chanceelement  i  alt,  hvad  vi  foretager  os,  og  vi  bør 
huske  på,  at  det  først  og  fremmeste  er  den  ånd,  hvormed  vi  gør 
noget,  der  er  bestemmende  for,  om  vi  spiller  eller  blot  deltager  i 
et  lovligt  forretningsforetagende."  (Gospel  Doctrine,  side  326). 
Den  form  for  spil,  som  er  blevet  særligt  hårdt  kritiseret  af  vore 
ledere,  er  kortspillet.  Det  er  vel  muligt  at  spille  kort,  uden  at 
det  drejer  sig  om  penge,  men  slægtskabet  mellem  kortspil  og 
hasardspil  er  så  nært,  og  kortspillet  i  sig  selv  fører  også  så  man- 
ge af  de  onder,  med  sig,  som  ellers  henhører  til  hasardspillet,  at 
kortspillet  bliver  fordømt,  enten  der  spilles  om  penge  eller  ej. 
Ældste  Widtsoe  kritiserede  kortspillet  som  værende  vanedannen- 
de. Han  erklærede: 

„Man  har  gennem  århundrederne  observeret  at  den  vane  at  spille 
kort  bliver  mere  og  mere  dybt  forankret  i  et  menneske,  indtil  det 
til  sidst  føler,  at  man  må  og  skal  spille  kort  hver  eneste  dag 
for  at  føle  sig  godt  til  mode. 

„Når  man  har  spillet  kort  en  hel  eftermiddag  eller  aften,  så  er  der 
ikke  indtrådt  nogen  som  helst  form  for  forandring,  man  har  ikke 
fået  kendskab  til  noget  som  helst,  man  har  ikke  fået  nye  ideer 
eller  fremsynethed,  der  er  ikke  tændt  nyt  håb  i  én,  man  har  ikke 
fået  nogen  nye  ambitioner  udover  måske  lysten  til  at  spilde  yder- 
ligere nogle  timer  med  at  spille  kort.  Det  fører  ingen  vegne  hen; 
det  er  en  blindgyde ...  Et  liv,  hvor  man  ikke  søger  at  følge  med 
den  rivende  udviklings  strøm  af  ny  viden  og  voksende  kraft,  er  et 
kedeligt  og  betydningsløst  liv.  Det  tager  tid  at  holde  sig  ajour.  Vi 
skulle  ikke  spilde  tid  på  noget,  hvoraf  vores  sjæl  ingen  næring 
får."  (Improvement  Era,  april  1940,  side  225). 
I  dag,  hvor  det  bliver  mere  almindeligt,  at  der  fremkommer  for- 
slag til  lovliggørelsen  af  hasardspil,  er  det  nødvendigt,  at  vi  er 
fast  besluttede  på  at  kæmpe  imod  det  onde.  Vi  bør  alle  bruge  vor 
indflydelse  som  borgere  til  at  kæmpe  imod,  at  man  bruger  spille- 
glædens tillokkelser  til  at  opnå  et  eller  andet  socialt  gode.  Vi  bør 
også  lytte  til  de  råd,  som  vore  kirkeledere  giver  os;  de  kirkeledere 
som  „er  urokkeligt  imod  hasardspil  i  enhver  tænkelig  form",  og 
som  altid  råder  os  til  at  holde  os  fri  af  verdens  symptomer.         q 

Familie- 
sammenhold 

AF  HENRY  B.  EYRING 


Vi  kan  ofte  lære  en  masse  af  børn.  Jeg  blev  endnu 
engang  opmærksom  på  dette,  da  jeg  læste  et  styk- 
ke tilbage  i  mine  optegnelser.  Optegnelsen  fra  den 
28.  januar  1972  handler  om  min  2-årige  søn.  Der 
står  blandt  andet: 

„Matthew  lærte  mig  noget.  Han  græd  i  sin  seng  i 
nat,  uden  grund  troede  jeg.  Han  bad  mig  adskil- 
lige gange  om  jeg  ville  pudse  hans  næse,  eller  om 
jeg  ville  holde  papirlommetørklædet,  medens  han 
pudsede  næse.  Da  jeg  havde  været  inde  hos  ham 
tre  eller  fire  gange,  gik  jeg  ind  i  hans  værelse  med 
store  skridt  og  spurgte:  „Sig  mig,  skal  jeg  give 
dig  en  endefuld?"  Han  nikkede  bekræftende.  Jeg 
spurgte  han  endnu  en  gang,  idet  jeg  illustrerende 
løftede  hånden.  „Ja",  sagde  han.  Pludselig  blev  jeg 
helt  blød  om  hjertet.  Det  var  gået  op  for  ham,  at 
han  stolede  så  meget  på  mig,  at  hvis  jeg  troede, 
at  en  endefuld  ville  forbedre  hans  situation,  så  var 
han  parat.  Jeg  holdt  ham  lidt  i  mine  arme,  og  blev 
så  endnu  mere  angergiven,  da  jeg  opdagede,  at 
hans  næse  var  tilstoppet,  og  at  han  var  ved  at  blive 
forkølet.  Det  var  derfor,  han  følte  sig  dårlig  tilpas. 
Jeg  hentede  nogle  papirlommetørklæder  til  ham, 
lagde  ham  hen  i  hans  seng  og  sagde  til  ham,  at 
han  skulle  pudse  næse,  så  ofte  som  han  følte  trang 
til  det.  „Tak",  sagde  han.  Jeg  var  et  ydmygt  men- 
neske, da  jeg  atter  gik  ind  i  seng. 
Her  gav  en  to-årig  altså  et  eksempel  på  det,  som 
Kong  Benjamin  sagde: 

„Thi  det  naturlige  menneske  er  en  fjende  af  Gud 
og  har  været  det  siden  Adams  fald  og  vil  vedblive 
at  være  det  i  al  evighed,  medmindre  det  under- 
kaster sig  den  Helligånds  ledelse,  aflægger  det 
naturlige  menneske  og  bliver  en  hellig  gennem  for- 
soningen ved  den  Herre  Kristus  og  bliver  som  et 
barn,  underdanig,  sagtmodig,  ydmyg,  tålmodig,  fuld 
af  kærlighed,  villig  til  at  underkaste  sig  alt  det,  Her- 
ren finder  tjenligt  at  pålægge  det,  ligesom  et  barn 
underkaster  sig  sin  fader."  (Mosiah  3-19). 


Det  ses  tydeligt,  at  Matthew  og  andre  børn  fra  be- 
gyndelsen er,  som  Kong  Benjamin  siger,  de  skal 
være  til  sidst.  Men  vi  forældre  er  ofte  skyldige  i  den 
fejl,  at  vi  gør  os  alt  for  megen  umage  og  kon- 
centrerer os  for  meget  om  at  underkaste  børnene 
os  og  vor  ledelse.  Vi  glemmer,,  at  Kong  Benjamin 
faktisk  talte  om  noget  helt  andet.  Hvordan  leder  vi 
vore  børns  naturlige  underdanighed,  sådan  at  det 
er  den  Herre  Jesus  Kristus,  de  altid  vil  være  under- 
danige? Hvordan  hjælper  vi  vore  børn  til  altid  at 
følge  Frelseren? 

Vi  kan  gøre  os  langt  større  forhåbninger  om  at  lede 
vore  familier  til  succes,  hvis  vi  betragter  det  som  et 
spørgsmål  om  at  få  dem  til  at  følge  os,  i  en  lang 
række  med  Frelseren  som  anfører. 
Hvorfor  holder  et  barn,  der  engang  var  underdanigt, 
op  med  at  følge  os?  Fordi  det  mister  tilliden  og 
troen.  Hvis  barnet  blot  kunne  se  Frelseren  gå  forrest 
i  rækken,  eller  blot  var  overbevist  om,  at  han  var 
der,  så  ville  det  være  sund  fornuft  at  følge  efter, 
for  den  vej,  ad  hvilken  han  fører  os,  vil  uden  tvivl 
lede  til  lykke.  At  følge  nogen  er  en  tillidssag;  at 
holde  op  med  at  følge  er  en  mistillidserklæring. 
Matthew  vil,  når  han  bliver  ældre,  en  dag  se  und- 
rende på  mig,  når  jeg  siger:  „Selvom  alle  dine  ven- 
ner klæder  sig  således,  så  vil  det  være  bedst  for  dig 
ikke  at  gøre  det."  Sikke  en  prøve  på  hans  tro,  det 
vil  være!  Vil  han  til  den  tid  vælge  at  skifte  tøj,  ligesom 
han  valgte  en  endefuld?  Det  afhænger  af  en  mængde 
ting,  som  jeg  ingen  indflydelse  har  på,  men  det  af- 
hænger også  af  nogle  få  ting,  som  jeg  kan  gøre 
noget  ved.  Vi  kan  ikke  have  fuldstændig  kontrol  over 
et  barn,  eller  hvad  der  skal  ske  med  det,  men  på 
tre  forskellige  måder  kan  vi  styrke  dets  tillid  til 
os  som  ledere. 

For  det  første  kan  vi  vise  vore  børn,  hvem  Frelseren 
er,  ved  at  lære  dem  at  bede  og  at  læse  skrifterne. 
Børnene  kan  ikke  med  deres  fysiske  øje  se  Frel- 
seren lede  familien,  men  de  kan  i  høj  grad  føle  hans 
nærhed.  Dette  betyder,  at  vi  må  gøre  mere  end  blot 
at  lære  vore  børn  at  bede  rent  teknisk,  eller  bare 
lægge  skrifterne  frem,  så  de  kan  læse  i  dem,  hvis 
de  skulle  få  lyst. 

Et  af  formålene  med  såvel  familiebøn  som  vore  egne 
bønner  mår  være  at  hjælpe  vore  børn  til  at  få  ånde- 
lige oplevelser.  De  bønner,  som  vi  bad  hver  aften 
ved  siden  af  sengen,  og  familiebønnerne  morgen  og 
aften  betød  ikke  nær  så  meget  for  min  lille  søn, 
Henry,  før  han  en  dag  som  seks-årig  forgæves  for- 
søgte at  finde  hjem,  fra  et  sted  hvor  han  ikke  var 
kendt.  Der  var  over  ti  kilometer  hjem.  Han  løb  græ- 
dende rundt,  indtil  han  til  sidst  i  desperation  løb 

over  mod  nogle  tætte  buske  for  at  bede.  Bagefter 
fortalte  han  med  undren  i  stemmen:  „Endnu  før  jeg 
var  begyndt  at  bede,  kom  to  mennesker  over  mod 
mig  og  spurgte,  om  de  kunne  hjælpe  mig."  En  time 
senere  var  han  hjemme  igen. 
Det. er  endda  muligt  for  forældre  at  hjælpe  deres 
børn  til  åndelige  oplevelser,  selv  om  disse  ikke 
længere  er  underdanige.  Tænk  på  engelen,  som 
viste  sig  for  den  oprørske,  yngre  Alma  og  sagde: 
„Herren  har  hørt  sit  folks  bønner  og  ligeledes  sin 
tjener  Almas  bønner,  som  er  din  fader;  thi  han  har 
bedt  for  dig  med  stor  tro,  at  du  måtte  få  kundskab 
om  sandheden;  derfor  er  jeg  kommet  i  den  hensigt 
at  overbevise  dig  om  Guds  magt  og  myndighed,  for 
at  hans  tjeneres  bønner  måtte  blive  besvaret  i  for- 
hold til  deres  tro."  (Mosiah  27:14). 
Vi  kan  også  læse  skrifterne  sammen  med  vore  børn 
på  en  måde,  så  de  føler  åndelig  tryghed  og  over- 
bevises om,  at  vi  er  nært  knyttede  til  skrifterne  og  til 
vor  Herre  og  Mester.  Præsident  Marion  G.  Romney 
fortalte  i  den  tale,  han  holdt  på  Brigham  Young  uni- 
versitetet, om  følgende  oplevelse,  han  havde,  engang 
han  læste  i  Mormons  Bog  sammen  med  sin  søn. 
Præsident  Romney  sagde:  „Vi  skiftedes  til  at  læse 
et  kapitel  højt  af  de  sidste  3  kapitler  af  2.  Nephi.  Jeg 
kunne  høre  hvordan  han  fik  en  klump  i  halsen,  og 
jeg  tænkte,  at  han  måske  var  ved  at  blive  forkølet, 
men  vi  fortsatte,  indtil  vi  var  færdige  med  de  tre 
kapitler. 

„Da  vi  var  færdige,  sagde  han  til  mig:  ,Far,  græder 
du  nogensinde,  når  du  læser  Mormons  Bog?' 
„,Ja,  min  søn',  svarede  jeg  , Nogen  gange  vidner  Ån- 
den så  kraftigt  for  mig,  at  Mormons  Bog  er  sand, 
at  jeg  kommer  til  at  græde'. 


325 


„,Nå\  sagde  han,  ,det  var  det,  der  skete  for  mig  i 
aften'." 

Det  kan  ske  for  vore  børn,  hvis  vi  sørger  for,  at 
være  alene  med  dem,  hvis  vi  bliver  sammen  med 
dem  i  den  tid,  det  tager  at  læse  tre  kapitler,  og  hvis 
vi  åbent  indrømmer:  „Ja,  min  søn,  jeg  græder  også 
en  gang  imellem." 

Den  anden  måde,  hvorpå  vi  kan  kontrollere  vore 
børns  liv,  hænger  sammen  med  den  lykke  og  glæde, 
som  de  ser  os  udvise  i  Herrens  tjeneste.  Det  er  det, 
der  betyder  noget  for  et  ungt  menneske,  der  skal 
afgøre,  om  det  vil  være  underdanigt  eller  ej.  Er  vor 
Herres  byrde  virkelig  så  let  at  bære?  Giver  det  virke- 
lig glæde  at  tjene  andre  og  at  tjene  Herren?  Svarene 
på  disse  spørgsmål  vil  vore  børn  finde  i  vore  an- 
sigter, vore  stemmer  og  gerninger,  gerne  sent  om 
eftermiddagen  efter  en  lang  og  travl  sabbatsdag, 
eller  på  andre  tidspunkter,  hvor  der  forlanges  meget 
af  en,  eller  når  sorgen  rammer  os. 
Jeg  har  aldrig  hørt  min  far  tale  om:  „den  fred,  der 
overgår  al  forstand",  men  jeg  fornemmede  det  ved 
hans  smil,  når  vi  sammen  tog  til  kirkemøderne.  Hvis 
han  af  og  til  så  lidt  sur  ud,  så  var  det,  fordi  jeg 
var  for  længe  om  at  blive  færdig,  ikke  fordi  vi  skulle 
afsted.  Den  tanke,  at  man  kunne  blive  hjemme,  faldt 
mig  aldrig  ind,  for  det  skete  aldrig.  Og  jeg  så  fre- 
den i  hans  ansigt,  da  vi  forlod  hospitalet  kun  en 
time  efter,  at  min  mor  var  død.  Han  gik  fra  mig 
og  tilbage  til  hospitalet  for  at  takke  sygeplejerskerne 
og  lægerne.  Han  interesserede  sig  mere  for  dem  end 
for  sig  selv.  Han  sagde  det  ikke,  men  jeg  vidste,  at 
byrden  var  let,  fordi  han  stolede  på  sin  Herre  og  Me- 
ster. Næsten  på  samme  måde,  som  Matthew  stolede 
på  mig. 

Ældste  Mark  E.  Petersens  spørgsmål  viser  det  para- 
doks, det  er,  at  prøve  at  få  børn  til  at  tjene  Herren, 
hvis  vi  i  virkeligheden  ikke  er  særlig  ivrige  selv: 
„Hvis  forældrene  ikke  kender  glæden  ved  en  ren 
samvittighed,  hvordan  kan  de  da  lære  deres  børn 
om  denne  glæde? 

„Hvis  forældrene  aldrig  har  kendt  den  tilfredshed, 
der  følger  med  at  betale  ærlig  tiende,  hvordan  kan 
de  så  plante  spiren  til  lydighed  mod  denne  lov  i 
deres  børn? 

„Hvis  det  aldrig  rigtigt  er  gået  op  for  forældrene, 
hvor  stor  værdi  det  har  at  holde  sabbaten  hellig, 
hvordan  kan  de  så  lære  deres  børn  at  holde  den 
hellig? 

„Hvis  forældrene  aldrig  har  syntes,  det  var  nødven- 
digt at  leve  et  rent  liv,  hvordan  skulle  de  så  kunne 
få  deres  børn  til  at  forestille  sig  dette? 
„Hvis  forældrene  aldrig  har  været  i  templet,  hvordan 


kan  de  så  undervise  deres  børn  i  tempelægteska- 
bets betydning? 

„Hvis  faderen  og  moderen  aldrig  har  tænkt  over  be- 
tydningen af  at  udføre  en  mission,  hvordan  kan  de 
så  indgive  deres  børn  lysten  til  at  udføre  en  så- 
dan? 

„Hvis  forældrene  ikke  selv  er  fuldstændig  omvendt 
til  evangeliet,  hvordan  kan  de  så  rigtigt  omvende 
deres  egne  børn?"  {A  Faith  to  Live  By  [Bookcraft, 
1959],  siderne  112-13). 

En  tredie  måde,  hvorpå  vi  kan  kontrollere  vore  børn, 
er  ved  at  give  dem  opgaver,  som  vil  opbygge  deres 
tro  på,  at  Kristus  virkelig  leder  de  mennesker,  som 
underkaster  sig  ham.  Når  de  først  har  den  tro,  så 
vil  det  være  meget  nemmere  for  dem  at  stole  på,  at 
far  gør  det  rigtige,  når  han  efter  at  have  søgt  gud- 
dommelig vejledning,  tager  en  tilsyneladende  ufor- 
ståelig beslutning.  Fader  Lehi  satte  et  stort  eksempel 
for  os  ved  den  måde,  hvorpå  han  opdrog  sin  søn 
Nephi.  Nephi  skriver  i  det  første  kapitel  i  Mormons 
Bog,  at  han  var  født  af:  „retskafne  forældre  og 
(derfor)  blev  undervist  i  al  min  faders  lærdom . . ." 
(1.  Neph.  1:1).  Men  fader  Lehi  gjorde  meget  mere. 
Han  gav  Nephi  en  chance  for  selv  at  opdage  at  Gud 
leder  de  mænd  og  kvinder,  der  underkaster  sig  ham, 
selv  i  de  mindste  ting,  især  når  de  er  i  fare  eller 
på  anden  måde  er  i  vanskeligheder.  Lehi  sendte  sine 
sønner  tilbage  til  Jerusalem  for  at  hente  Labans 
plader.  Kun  Nephi  fik  den  store  oplevelse  person- 
ligt at  opdage,  at  Frelseren  leder  os.  De  andre  lærte 
ikke  det  samme  af  denne  farefulde  mission.  Thi 
Nephi  sagde: 

„Og  det  var  om  natten;  og  jeg  lod  dem  skjule  sig 
udenfor  murene.  Og  efter  at  de  havde  skjult  sig,  krøb 
jeg,  Nephi,  ind  i  byen  og  gik  hen  til  Labans  hus. 
„Og  jeg  tilskyndedes  af  Ånden,  thi  jeg  vidste  ikke 
på  forhånd,  hvad  jeg  skulle  gøre."  (1.  Neph.  4:5-6). 
Han  fik  pladerne  og  kom  sikkert  tilbage  til  sin  far 
og  mor  sammen  med  sine  brødre.  Foruden  den  store 
velsignelse,  som  medbringeisen  af  pladerne  betød 
for  ham  selv  og  hans  efterkommere,  så  havde  Lehi 
opnået,  at  hans  søn  Nephi  havde  haft  en  uvurderlig 
oplevelse.  Nephi  havde  nu  tro  til  at  følge:  „en  mand, 
der  havde  syner"  (1.  Neph.  2:11),  for  han  vidste,  at 
Herren  virkelig  leder  os. 

Vi  ser,  at  Lehi,  som  følge  af  den  oplevelse,  blev 
velsignet  til  at  kunne  lede  familien.  Mens  de  kæm- 
pede sig  frem  i  ødemarken,  havde  han  store  vanske- 
ligheder med  at  få  sine  børn  til  at  bevare  deres 
tro  på  hans  lederevner.  På  et  tidspunkt,  hvor  det  gik 
meget  dårligt,  var  Nephis  bue  gået  i  stykker,  og 
på  grund  af  angsten  for  sultedøden  rejste  oprørsån- 

den  sig  blandt  nogle  af  medlemmerne  i  Lehis  familie. 
Nephi  lavede  så  en  bue  med  sine  egne  hænder;  i 
stedet  for  bare  at  gå  ud  for  at  jage  noget  spise- 
ligt, vendte  han  sig  mod  sin  far  og  spurgte:  „Hvor 
skal  jeg  gå  hen  for  at  finde  føde?"  Videre  skriver 
Nephi:  „Og  han  adspurgte  Herren..."  (1.  Neph. 
16:23-24). 

Nephi  underkastede  sig  sin  far  og  det  skyldtes  til- 
dels de  oplevelser,  at  han  blev  forsikret  om,  at  Gud 
besvarer  bønnen,  selv  i  de  mindste  ting  i  menneske- 
livet. Lehi  havde  tilstrækkelig  indsigt  til  at  give  Nephi 
en  chance  for  selv  at  overbevise  sig  om  dette.  Man 
kan  give  et  barn  et  ansvar  på  en  sådan  måde,  at 
der  er  stor  sandsynlighed  for,  at  det  vil  vende  sig 
til  Gud  for  at  søge  råd  hos  ham.  Når  man  først 
har  oplevet,  at  Gud  virkelig  hjælper  en,  så  er  der 
langt  større  chancer  for,  at  man  føler  sig  tryg  og 
tillidsfuld  under  sin  jordiske  fars  ledelse,  blot  denne 
far  søger  hjælp  hos  vor  himmelske  Fader. 
En  far  samlede  sin  familie  om  sig,  efter  at  have 
søgt  Herrens  hjælp,  før  han  tog  en  beslutning  om 
at  modtage  et  job  i  en  anden  by.  Han  bad  familien 
give  ham  deres  mening  om  dette,  han  gav  dem 
også  lejlighed  til  at  vende  sig  til  Herren,  medens 
han  selv  ventede  på  svar  om,  hvad  der  var  bedst 
for  familien.  Da  de  hver  især  havde  bedt,  ligesom 
familiefaderen  havde  gjort,  følte  de  alle,  at  de  skulle 
rejse  til  en  anden  by.  På  denne  måde  gav  han  dem 
muligheden  for  at  modtage  det  samme  åndelige  svar, 
som  han  selv  havde  modtaget,  og  de  vidste  nu,  at  de 
trygt  kunne  have  tillid  til,  at  han  handlede  inspire- 
ret og  følge  hans  vejledning. 
Hvor  vanskeligt  det  end  kan  være  at  få  vore  børn 
til  at  følge  os,  så  kan  det  være  mindst  lige  så 
vanskeligt  at  hjælpe  sin  hustru  til  at  føle,  at  hun 
trygt  kan  følge  en.  Mange  af  os  har  hustruer,  der  er 
meget  dygtige,  og  som  har  stor  tro  og  megen  styrke, 
og  alligevel  står  der  i  Lære  og  Pagter,  at  Herren 
råder  profetens  hustru  Emma  og  andre  hustruer  til  at 
underkaste  sig.  Han  siger:  „Vedbliv  i  sagtmodig- 
hedens ånd  og  vogt  dig  for  hovmod.  Lad  din  sjæl 
glæde  sig  over  din  ægtefælle  og  over  den  herlighed, 
der  skal  vederfares  ham."  (L  &  P.  25:14). 
Hvordan  kan  en  selvstændig  kvinde  acceptere  det? 
Lære  og  Pagter  giver  ganske  nøje  svar  herpå: 
„Ingen  magt  eller  indflydelse  kan  eller  bør  udøves 
i  kraft  af  præstedømmet  uden  gennem  overbevisning, 
langmodighed,  mildhed,  sagtmodighed  og  uskrømtet 
kærlighed."  (L  &  P.  121:41-42). 
Det  ville  være  vanskeligt  at  finde  en  bedre  håndbog 
for  ægteskabet.  Selv  den  dygtigste,  mest  trofaste  og 
selvstændige  kvinde  vil  kunne  føle  tillid  til  en  leder, 


som  har  uskrømtet  kærlighed,  som  er  fuld  af  lang- 
modighed, mildhed  og  sagtmodighed. 
Og  igen  får  vi  at  vide,  at  hvis  vi  udøver  vort  præste- 
dømme i  retfærdighed:  da  skal  du  have  større 

frimodighed  for  Guds  åsyn,  og  præstedømmets  lære 
skal  falde  på  din  sjæl  som  himlens  dug. 
„Den  Helligånd  skal  være  din  stadige  ledsager,  og 
dit  scepter  retfærdighedens  og  sandhedens  ufor- 
anderlige scepter,  og  dit  herredømme  skal  være  et 
evigt  herredømme,  og  det  skal  uden  tvang  tilflyde 
dig  fra  evighed  til  evighed."  (L  &  P.  121:45-46). 
For  at  kunne  vinde  vor  hustrus  og  børns  tillid,  må 
mange  af  os  ikke  alene  forandre  indstilling,  men  vi 
må  også  have  mod  til  at  holde  ud.  Selv  de  bedste 
fædre  må  af  og  til  undvære  deres  familiens  tillid.  Far 
Lehi  holdt  ud  til  trods  for  alle  skuffelser.  Han  blev 
endda  advaret  om,  at  disse  skuffelser  ville  komme. 
I  en  drøm  gjorde  han  tegn  til  sin  familie,  at  de 
skulle  følge  ham  og  nyde  evangeliets  frugter,  men 
Laman  og  Lemuel  ville  ikke.  For  de  fleste  af  os  ville 
en  sådan  drøm  være  tilstrækkeligt  til  at  gøre  os  bitre 
og  hindre  os  i  at  forsøge  at  være  ledere  for  vore 
familier.  Men  sådan  virkede  drømmen  ikke  på  Lehi. 
Da  hans  liv  var  ved  at  være  forbi,  var  han  stadig 
i  fuld  gang  med  at  undervise  sin  familie,  idet  han 
tilskyndede  dem  til  at  følge  Kristus.  Han  må  have 
været  klar  over,  at  dette  næsten  ville  blive  de  sidste 
ord,  han  talte  til  sin  familie,  da  han  sagde:  „Vågn 
op,  mine  sønner!  Ifør  jer  retfærdighedens  rustning. 
Ryst  lænkerne  af  jer,  som  I  er  bundet  med;  kom  ud 
af  mørket  og  stå  op  af  støvet."  (2.  Neph.  1 :23). 
Faderens  håb,  om  at  sønnerne  ville  følge  ham,  synes 
måske  nok  at  være  blevet  knust  på  en  sørgelig 
måde,  hvis  man  kun  betragter  nogle  få  år  af  Lehis 
liv,  hvor  Laman  og  Lemuel  gjorde  oprør  imod  ham. 
Men  når  man  betragter  den  store  helhed  og  tager  de 
store  velsignelser,  som  er  tilflydt  hans  efterkommere, 
lamanitterne,  i  dag,  så  indser  man,  at  hans  ønske 
gik  i  opfyldelse.  Ved  at  holde  ud  og  ved  aldrig  at 
standse  i  sit  forsøg  på  at  føre  sin  familie  til  Frel- 
seren, så  har  Lehi  stadig  indflydelse  på  sin  familie 
den  dag  i  dag.  Og  tusinder  tager  imod  evangeliet 
og  opdrager  deres  efterkommere  —  Lehis  efterkom- 
mere —  i  retfærdighed. 

Vi  kan  ikke  sikre  os,  at  alle  vore  børn  vil  adlyde  os, 
men  vi  kan  nære  vore  familiers  tro  på,  at  Kristus 
lever,  at  det  bringer  glæde  at  tjene  ham,  og  at  han 
taler  til  dem,  som  følger  ham.  Det  barn,  der  under- 
kaster sig,  vil  høre  hans  stemme  og  følge  os  i  vore 
bestræbelser  på  at  følge  vor  Herre  og  Mester. 
Dr.  Eyring,  præsident  for  Ricks  College  ved  Rexburg, 
Idaho,  tjener  som  højrådsmedlem  i  Rexburg  stavenQ 

Det  store  frafald,  set  med 
Eusebius'  øjne 


VED  HYDE  M.  MERRILL 


„Når  vi  ser  sytten 
århundreder  tilbage 
med  den  viden  in 
mente,  som  vor 
placering  i  tiden 
giver  os,  så  overvæl- 
des vi  ganske  af  de 
mangfoldige  eksem- 
pler på  apostasi  og 
kætteri  indenfor 
kirken,  som 
Eusebius  nævner. " 


En  af  de  mest  spændende  epoker  af 
historien  er  den  første  kristne  tid. 
Dens  betydning  for  de  sidste  dages 
hellige  overgås  vist  kun  af  deres 
uvidenhed  om  den.  Men  der  var  skam 
historikere,  som  nedskrev,  hvad  der 
skete  i  disse  århundreder,  historike- 
re, som  uden  omsvøb  udmalede  den 
tragiske  skæbne,  der  overgik  den  kir- 
ke, som  Herren  havde  oprettet,  me- 
dens han  var  her  på  jorden. 
For  eksempel  bevidnede  og  nedskrev 
Eusebius,  som  var  en  af  de  tidligste 
kristne  historikere,  begyndelsen  til 
det  store  frafald,  som  til  sidst  nød- 
vendiggjorde evangeliets  gengivelse. 
Eusebius  blev  født  omkring  år  260 
efter  Kristi  fødsel,  formodentlig  i  Cæ- 
sarea,  en  middelhavshavn,  der  lå  vest 
og  en  lille  smule  syd  for  Genesaret 
Sø.  Han  udmærker  sig  som  en  lærd 
mand  allerede,  da  han  er  ganske  ung, 
to  gange  bliver  han  fængslet  på 
grund  af  sin  religion,  første  gang  i  år 
309  og  siden  i  år  311.  I  314  bliver  han 
gjort  til  biskop  i  Cæsarea.  Der  havde 
han  muligheder  for  at  benytte  det 
store  bibliotek,  som  blev  grundlagt  af 
Pamphilus,  en  præst  fra  Cæsarea, 
der  led  martyrdøden  den  16.  februar, 
år  309.  Desuden  har  han  adgang  til 
biblioteket  i  Jerusalem.  Han  er  en 
meget  grundig  og  nøjeregnende  skri- 
bent, som  alligevel  når  at  producere 
ikke  mindre  end  seksogfyrre  værker. 
Han  dør  i  339  eller  340,  to  eller  tre  år 
efter  den  romerske  kejser  Konstan- 
tins død.  (280-337  efter  Kristi  fødsel). 
Han  var  en  stor  beundrer  af  Kejser 
Konstantin,  hvem  han  selv  havde 
døbt.  Et  af  Eusebius'  største  værker 


er  hans  kirkehistorie  i  ti  bind.  Værket 
er  formodentlig  skrevet  før  år  326  og 
omfatter  kirkelige  begivenheder  lige 
fra  apostlenes  død  til  Konstantins 
sejr. 

En  af  de  ting,  der  tydeligst  adskiller 
mormonismen  fra  andre  kristne  reli- 
gioner, er  dens  opfattelse  af  forholdet 
mellem  Kristus,  Gud  Faderen  og  den- 
ne jord;  for  eksempel  ved  vi,  at  Det 
gamle  Testamentes  Gud,  Jehova, 
Israels  Gud,  i  virkeligheden  er  Jesus 
Kristus.  Eusebius  var  også  klar  over 
dette  forhold,  men  denne  viden  for- 
svandt, efterhånden  som  forvirringen 
omkring  treenigheden  blev  større. 
Han  skriver: 

„Universets  skaber  overgav  det  til 
Kristus  selv  . . .  den  enbårne,  at  ska- 
be de  laverestående  skabninger,  og 
han  talte  med  ham  om  menneskets 
skabelse: 

„Derpå  sagde  Gud:  ,Lad  os  gøre 
mennesker  i  vort  billede,  så  de  ligner 
os. 

„Denne  udtalelse  bekræftes  af  en  an- 
den af  profeterne,  som  i  en  af  vore 
(amerikanske)  salmer  citeres  med 
følgende  ord,  som  viser,  at  Jesus  er 
Gud: 

,Han  talte  og  de  blev  til. 

Han  befalede  og  de  blev  skabt.' 
Eusebius  beskriver  Faderen  og  Ska- 
beren som  den,  der  har  den  øverste 
ledelse,  og  den  som  skal  give  gud- 
dommelig befaling;  Ordet,  som  er 
den  næsthøjeste,  og  som  den  vi  be- 
kender os  til,  arbejder  efter  Faderens 
befalinger."  (G.  A.  Williamson  (over- 
sætter) :  Eusebius,  The  History  of  the 
Church  from  Christ  to  Constantine, 


328 


„Eusebius  forklarer  meget 
grundigt,  at  de  gamle 
profeter  kendte  Kristus 
personligt33 


siderne  34-35.  (Baltimore  Penguin 
Books,1965)). 

„Men  det  står  ganske  klart,  at  de 
kendte  Kristus  selv,  for  han  viste  sig 
for  Abraham,  belærte  Isak  og  omgik- 
kes frit  med  Moses  og  de  profeter, 
der  kom  efter  ham  . . .  Med  andre  ord 
kan  vi  roligt  betegne  den  religion, 
som  i  det  sidste  stykke  tid  er  blevet 
prædiket  over  hele  jorden,  som  Kristi 
lære,  i  virkeligheden  er  den  den  sam- 
me som  den  allerførste  oprindelige 
religion,  der  var  på  jorden,  som  også 
Abraham  kendte,  hvem  et  orakel  talte 
til,  Kristus  selv,  Guds  Ord,  som  viste 
sig  for  ham."  (Samme  værk,  siderne 
47-48). 

Denne  opfattelse  af  Kristus  og  af 
evangeliets  evighed  er  dejlig  vel- 
kendt og  står  ganske  klart  for  de  af 
læserne,  der  er  sidste  dages  hellige. 
Der  findes  dog  en  anglikansk  Euse- 
bius-oversættelse,  der  sammenfatter 
den  nuværende  verdsligheds  uviden- 
hed, idet  han  indrømmer: 
„Eusebius'  faste  overbevisning,  om  at 
når  guddommen  viste  sig  for  folk  i 
gammeltestamentlig  tid,  var  det  kun 
syner  om  Kristus  (i  mennskelig  skik- 
kelse, selvom  han  endnu  ikke  var 
født  i  kødet),  synes  uforståelig  for  os. 
Men  har  vi  endnu  løst  det  problem, 
der  opstår,  når  man  indser  betydnin- 
gen af  Johannes'  ord  om,  at  intet  men- 
neske har  set  Gud,  og  samtidig  sam- 
menholder dette  med  de  historier  og 
møder  mellem  mennesker  og  gud- 
dommen?" (Samme  værk,  side  48). 
I  en  passage,  der  klart  viser  både 
hans  forståelse  af  Kristi  væsen  og 
hans  viden  om  det  frafald,  der  var  be- 


gyndt i  kirken  og  som  skulle  resultere 
i  fortabelse  af  megen  betydningsfuld 
viden,  skriver  Eusebius: 
„Beryllus  . . .  som  var  biskop  i  Bostra 
i  Arabien,  fordrejede  kirkens  sande 
lære  og  forsøgte  at  udbrede  læresæt- 
ninger, som  var  kirken  fremmed,  idet 
han  endog  påstod,  at  vor  Herre  og 
Frelser  ikke  i  forudtilværelsen  havde 
skikkelse  som  sig  selv,  men  at  han 
ikke  blev  Kristus,  før  han  kom  for  at 
bo  blandt  mennesker,  at  han  ikke  var 
guddommelig  i  sig  selv,  men  kun  i 
kraft  af,  at  hans  Fader  boede  i  ham." 
(Samme  værk,  side  270). 
En  af  de  stillinger  indenfor  præste- 
dømmet, der  misforstås  i  næsten 
lige  så  høj  grad  af  mormoner  som  af 
ikke-mormoner,  er  de  halvfjerds'  kal- 
delse. Om  Eusebius  virkelig  forstod 
deres  kaldelse  eller  ej,  står  ikke  fuld- 
stændigt klart.  Men  han  henviser  dog 
lejlighedsvis  til  dem  både  som  indivi- 
der og  som  gruppe:  . 
„Det  er  bevist,  at  Mattias,  som  over- 
tog Judas'  plads  blandt  apostlene  og 
en  anden  mand,  hvem  loddet  faldt  på, 
begge  blev  kaldede  til  at  virke  blandt 
de  halvfjerds.  Tadæus  siges  også  at 
have  været  en  af  de  halvfjerds  . . . 
Foruden  de  halvfjerds  havde  Frelse- 
ren mange  andre  disciple."  (Samme 
værk,  siderne  64-65). 
Eusebius  skriver  en  spændende  lille 
historie  om  Tadæus'  missionærarbej- 
de  og  de  helbredelser,  han  forårsa- 
gede. Tadæus  beskrives  her  som 
værende  „en  af  de  halvfjerds".  Dette 
foregik  kort  tid  efter  Frelserens  kors- 
fæstelse, hvilket  viser,  at  de  halv- 
fjerds' råd  var  noget,  der  forekom  i 


den  oprindelige  kirke,  samt  at  dette 
kalds  ansvar  ikke  ophørte  med  den 
første  mission,  som  Herren  sendte  de 
halvfjerds  ud  på.  (Se  Lukas  10:1-12). 
Eusebius  citerede  Clement  fra  Alex- 
andria, som  var  græsk  kristen  teolog 
og  lærer  (omkring  150-215  efter  Kristi 
fødsel),  og  nedskrev  en  af  hans  pas- 
sager, hvori  der  tales  om  de  halv- 
fjerds: 

Jakob  den  retfærdige,  Johannes  og 
Peter  blev  efter  Herrens  opstandelse 
af  ham  selv  oplyst  af  en  højere  viden. 
De  fortalte  det,  de  vidste,  videre  til  de 
andre  apostle,  og  de  andre  apostle 
fortalte  det  videre  til  de  halvfjerds, 
hvoraf  Barnabas  var  den  ene."  (Cle- 
ment Outlines,  bind  VIII,  citeret  i  Wil- 
liamson,  side  72). 

Når  vi  ser  sytten  århundreder  tilbage 
med  den  viden  in  mente,  som  vor  pla- 
cering i  tiden  giver  os,  så  overvældes 
vi  ganske  af  de  mangfoldige  eksem- 
pler på  apostasi  og  kætteri  indenfor 
kirken,  som  Eusebius  nævner.  En  af 
de  farligste  nye  læresætninger,  der 
kom  til,  var  den  om  cølibatet: 
„Clement  (fra  Alexandria)  . . .  nævner 
en  række  apostle,  der  var  gifte 
mænd.  Dette  gør  han  for  at  gendrive 
dem,  der  fordømmer  ægteskabet. 
Han  spørger:  ,Vil  de  da  også  fordøm- 
me apostlene?  For  Peter  og  Filip  hav- 
de børn,  og  Filip  gifter  sine  døtre 
bort.  Ja,  Paulus  nævnte  sin  kone  ved 
navn  i  et  af  sine  breve,  det  var  kun  for 
at  lette  sin  mission,  at  han  ikke  hav- 
de bragt  hende  med  sig.'"  (Clement: 
Miscellanies,  bind  III,  citeret  i  Colm 
Luibheid  (oversætter):  Eusebius,  The 
Essential  Eusebius,  side  115.  (New 

York  og  Torento;  New  American  Lib- 
rary, 1966)).  Igen  citerer  han  Clement: 
„Vi  får  at  vide,  at  da  den  hellige  Peter 
ser  sin  kone  blive  ført  bort  for  at  lide 
døden,  var  han  glad  for,  at  hun  var 
kaldt  hjem,  og  han  gjorde  sit  bedste 
for  at  trøste  og  opmuntre  hende:  'Min 
kære,  tænk  blot  på  Herren.'  Sådan 
var  de  helliges  ægteskaber  og  deres 
følelser  overfor  deres  kære."  (Cle- 
ment: Miscellanies,  bind  VII,  citeret  i 
Williamson,  side  140). 
Eusebius  citerer  også  Irenæus, 
grundlæggeren  af  den  græske  kirke, 
(130-200  efter  Kristi  fødsel).  Han  var 
biskop  i  Lyon: 

De  som  kaldtes  encratitter  præ- 
dikede, at  man  ikke  burde  gifte  sig, 
idet  de  derved  forkastede  Guds  evige 
plan  og  altså  i  det  stille  fordømte 
Skaberen  for  at  have  skabt  mand  og 
kvinde  med  det  formål  at  befolke  jor- 
den ...  De  nægtede  også  at  tro  på, 
at  det  første  menneske  kunne  frelses. 
„De  begyndte  at  udbrede  disse  lære- 
sætninger, da  en  vis  Tatian  for  første 
gang  havde  fremsat  denne  blasfemi- 
ske lære. 

„Han  havde  været  elev  af  den  kristne 
martyr,  Justin,  (år  100-165  efter  Kristi 
fødsel),  og  så  længe  han  holdt  sig  til 
ham,  tænkte  han  tilsyneladende  in- 
gen kætteriske  tanker;  men  efter  Ju- 
stin havde  lidt  martyrdøden,  aposte- 
rede  Tatian  fra  kirken.  Han  blev  gre- 
bet af  tanken  om  at  blive  en  stor  læ- 
rer. Han  blev  indbildsk,  idet  han  bild- 
te sig  selv  ind,  at  han  var  meget  mere 
end  andre  mennesker.  Han  skabte  si- 
ne egne  læresætninger,  kunne  fortæl- 
le om  usynlige  evigheder  . . .  og  . . . 
han  fordømte  ægteskabet  som  væ- 
rende hor."  (Irenæus:  Against  the  He- 
vesies,  bind  I,  citeret  i  Luibheid,  si- 
derne 135-46). 

Dette  er  højst  interessant  at  læse, 
idet  det  ikke  alene  viser,  at  de  tidlige 
ledere  var  meget  stærkt  imod  læren 
om  cølibatet,  men  også  at  det  ikke 
længere  var  alle  kirkens  medlemmer, 
der  kendte  til  sandheden. 
Eusebius  sporer  frafaldets  oprindelse 


„Senere,  da  de  ikke  længere 
blev  forfulgt  udefra,  opstod 
der  splid  i  kirken3' 


helt  tilbage  til  de  tidligste  tider.  Idet 
han  taler  om  det  første  århundrede 
skriver  han: 

„. . .  Hegesippus  (100-180  efter  Kristi 
fødsel)  tilføjer,  da  han  beskriver  den 
tid  (efter  den  sidste  af  Frelserens 
samtidige  var  døde),  at  indtil  da  hav- 
de kirken  været  som  en  ren  og  ube- 
rørt jomfru.  De,  som  pønsede  på  at 
iblande  den  sande  lære  spirerne  til 
ondt,  holdt  sig  skjult,  hvis  de  da  over- 
hovedet eksisterede  på  den  tid,  men 
da  de  tolv  apostle  på  forskellig  måde 
var  blevet  kaldt  hjem,  og  da  den  ge- 
neration, som  havde  hørt  budskabet 
fra  guddommen  personligt,  var  borte, 
så  begyndte  den  falske  lære  at  brede 
sig,  ved  hjælp  af  dem  som  arbejdede 
for  det  onde.  Da  ingen  af  apostlene 
var  i  live,  forsøgte  man  ganske  åben- 
lyst at  modarbejde  sandhedens  lære, 
idet  der  prædikedes  en  lære,  hvis  vir- 
kelige oprindelse  man  aldrig  nævne- 
de." (Luibheid,  side  117). 
„Men  samtidig  med  den  større  frihed, 
vi  har  fået,  skete  der  en  forandring 
med  os.  Vi  gav  efter  for  stolthed  og 
dovenskab.  Vi  begyndte  at  misunde 
hinanden  og  behandlede  ikke  læn- 
gere hinanden  med  kærlighed.  Vi 
skændtes  indbyrdes,  når  der  var  lej- 
lighed til  det,  og  de  våben  og  spyd, 
vi  brugte,  var  ord.  Ledere  kæmpede 
mod  ledere,  og  de  almindelige  med- 
lemmer dannede  grupper.  Et  utroligt 
hykleri  og  stor  uenighed  bredte  sig  til 
ondskabens  yderste  grænser."  (Sam- 
me værk,  side  138). 
Endelig,  da  kristendommen  under 
Konstantins  styre  ikke  alene  fik  ro  til 
at  brede  sig,  men  da  den  også  af 


hensyn  til  den  kristne  kejser  blev  den 
mest  betryggende  religion,  man  kun- 
ne have,  finder  vi  at  ikke-kristne  på- 
tager sig  kirkens  navn  for  at  fremme 
deres  egne  formål: 
„Der  var  også  et  uendeligt  hykleri 
blandt  mænd,  som  uden  ret  sneg  sig 
ind  i  kirken,  som  påtog  sig  Kristi  navn 
og  i  det  hele  taget  lod  som  om  de  var 
kristne.  På  grund  af  Konstantins  vel- 
vilje og  venlige  sindelag,  og  fordi 
hans  tro  var  ægte,  stolede  han  på 
dem,  der  sagde,  at  de  var  kristne  og 
som  lod  som  om  de  fattede  stor  hen- 
givenhed for  ham."  (Samme  værk, 
side  208). 

Eusebius'  skrivelser  viser  tydeligt  de 
betingelser,  kirken  havde  efter  apost- 
lenes død.  De  blev  nedskrevet  på  et 
tidspunkt,  hvor  læresætninger  allere- 
de var  begyndt  at  blive  forvanskede, 
hvor  det  sande  præstedømme  allere- 
de var  borte.  Mange  af  de  store  inspi- 
rerede lederes  pludselige  og  tragiske 
bortgang,  Konstantins  store  heden- 
ske indflydelse,  og  historien  om  fra- 
fald efter  frafald  findes  alt  sammen  i 
Eusebius'  kirkehistorie. 
Kort  sagt,  er  det  min  overbevisning, 
at  Kristi  kirke  lidt  efter  lidt  har  mistet 
den  sande  lære,  og  at  kirkerne  i  dag 
ikke  lærer  det,  som  var  vor  Mester 
og  Skabers  mening.  Eusebius'  skri- 
velser er  blot  endnu  et  vidnesbyrd 
om,  at  jeg  har  ret  i  mine  formodnin- 
ger. 

Broder  Merrill,  der  er  elektroingeniør, 
arbejder  for  at  tage  sin  doktorgrad  ved 
Massachusetts  Institute  of  Technology. 
Han  er  medlem  af  Cambridge  Ward, 
Boston  Stake,  hvor  han  arbejder  som 
seminarlærer. 

BØRNENES 
SiDER, 


Vores  ko 


AF  ÆLDSTE  DAVID  N.  HAIGHT,  assistent  til  De  tolvs  Råd 


Min  far  døde,  da  jeg  var  ni  år  gam- 
mel, og  min  mor  måtte  så  tage  sig 
af  hele  familien.  Min  mor  var  viis. 
Hun  vidste,  at  piger  og  drenge  må 
have  noget  at  lave.  I  små  mormon- 
landsbyer betød:  „noget  at  lave" 
pligter  både  i  og  udenfor  huset. 
Nogle  af  mine  pligter  bestod  i  at 
hugge  brænde  til  komfuret,  at  feje 
blade  sammen  og  at  slå  græsset. 
Det  var  mægtig  sjovt  at  rive  hø 
sammen!  Og  jeg  kunne  også  godt 
lide  at  stakke  det.  Bagefter  plejede 


mine  venner  og  jeg  at  lege  på  hø- 
loftet. Vi  rutsjede  ned  ad  høstak- 
ken og  gemte  os  for  hinanden.  Hvor 
var  det  dog  spændende,  når  vi  af 
og  til  fandt  æg,  som  hønsene  havde 
gemt  i  høet! 

Mor  vidste,  at  der  skulle  mere  til 
end  arbejde  og  leg.  Sammen  læste 
vi  historierne  i  Bibelen.  Hun  lærte 
os  at  synge,  at  holde  af  kirken  og 
at  bede. 

Mor  holdt  altid  en  ko,  så  hendes 
sønner  kunne  få,  hvad  hun  kaldte, 

et  virkejigt  ansvar.  Dette  ansvar  be- 
stod i,  at  vi  skulle  malke  koen  hver 
morgen  og  hver  aften,  lægge  hø  ind 
til  den  i  stalden,  for  at  den  kunne 
få  noget  at  æde,  samt  trække  den 
ned  til  bækken  hver  morgen  og 
aften  for  at  vande  den.  Med  mindre 
vi  gjorde  disse  ting,  ville  koen  være 
sulten  og  tørstig. 

Det  skete  af  og  til,  at  jeg  kom  lidt 
sent  hjem,  og  så  ville  jeg  ærlig  talt 
ønske,  at  jeg  ikke  behøvede  at 
passe  koen. 


En  aften,  da  jeg  kom  hjem,  så  jeg, 
at  den  havde  brudt  hegnet  ned. 
Koen  var  ingen  steder  at  finde.  Jeg 
så  efter  den  på  de  sædvanlige  ste- 
der, men  jeg  kunne  ikke  finde  den. 
Ja,  jeg  så  efter  alle  tænkelige  ste- 
der —  men  koen  var  ikke  at  se. 
Det  begyndte  at  blive  mørkt,  og  jeg 
blev  mere  og  mere  fortvivlet.  Jeg 
vidste,  hvor  bekymret  min  mor  ville 
være,  hvis  hun  vidste,  at  koen  var 
borte.  Vi  solgte  mælk  til  nogle  af 
vore  naboer,  og  jeg  kunne  lige  se 


Illustration  ved  Sherry  Thompson 

for  mig,  hvordan  de  stod  og  ventede 
på,  at  jeg  skulle  komme  med  deres 
friske  mælk. 

Hvor  jeg  tydeligt  husker  denne 
aften!  Jeg  havde  lært  at  bede  af 
min  mor,  og  nu  vidste  jeg,  at  jeg 
ville  bede  Herren  om  hjælp.  I  et 
lille  buskads  i  nærheden  af  bækken 
lagde  jeg  mig  på  knæ,  tog  min  hue 
af  og  fortalte  Herren,  hvad  der  tryk- 
kede mig.  Jeg  bad  ham  om  at 
hjælpe  mig  med  at  finde  koen. 
Da  jeg  havde  bedt,  begyndte  jeg  at 
gå  langs  bækken,  og  kun  nogle  få 
meter  fra,  hvor  jeg  havde  bedt, 
fandt  jeg  koen.  Den  stod  næsten 
skjult  af  de  høje  piletræer  ved  bred- 


den og  dens  farver  faldt  ganske 
godt  sammen  med  pilen.  Jeg  var 
taknemmelig  for,  at  min  bøn  var  ble- 
vet besvaret,  og  at  vor  himmelske 
Fader  havde  ledet  mine  skridt  der- 
hen, hvor  koen  var. 
De  mange  aftener,  hvor  min  mor 
havde  knælet  ved  min  seng  for  at 
lære  mig  at  bede,  lærte  mig,  hvor- 
ledes jeg  skulle  tale  til  min  himmel- 
ske Fader.  Lige  siden  den  aften, 
hvor  jeg  bad  om  hjælp  nede  i 
buskadset,  har  jeg  til  stadighed 
bedt  om  hans  råd  og  vejledning. 
Og  jeg  ved  at  Herren  besvarer  vore 
bønner. 

O 


116 


Punkttegning 

AF  CAROL  CONNER 

Hvilket  dyr,  der  lever  i  havet,  kan 

forblive   under  vand   en   hel   time, 

men    må  op  til   overfladen  for  at 

ånde? 

Jonas 


AF  MARY  LUSK 
Illustration  ved  Harston 


Herrens  ord  kom  til  Jonas,  som  var 
søn  af  Amittaj.  Han  sagde:  „Stå  op 
og  gå  til  Nineve,  den  store  stad,  og 
udråb  over  den,  at  deres  ondskab 
er  kommet  op  for  mit  åsyn."  (Jonas 
1:2). 

Jonas  vidste,  hvor  ond  denne  by 
var,  og  derfor  tænkte  han:  „Der 
er  ikke  nogen  der,  der  tror  på  Gud. 
Hvorfor  skulle  jeg  så  prædike  evan- 
geliet for  dem?" 

Derfor  stod  Jonas  op  og  flygtede  til 
Joppe,  hvor  han  fandt  et  skib,  der 
skulle  til  Tarsis.  Han  betalte  forud 
for  turen  og  gik  så  om  bord,  idet 


han  havde  besluttet  at  tage  så  langt 
bort  fra  Herren  som  muligt. 
Så  gik  Jonas  ned  i  sin  kahyt  og 
faldt  i  søvn.  Medens  han  sov  sørge- 
de Herren  for,  at  det  blev  et  for- 
færdeligt uvejr  og  skibet  var  ved  at 
gå  under. 

Sømændene  var  meget'  bange  og 
bad  til  deres  guder  om  at  stilne 
stormen.  Men  uvejret  fortsatte. 
Kaptajnen  kom  ind  til  Jonas  og 
sagde:  „Stå  op  og  råb  til  din  Gud!" 
og  sømændene  spurgte  Jonas,  om 
han  vidste,  hvorfor  dette  onde  var 
kommet  over  dem.  De  ville  vide, 

hvem  han  var,  og  hvor  han  kom  fra. 
Jonas  svarede  dem  med  disse  ord: 
„Jeg  er  hebræer,  og  jeg  frygter  Her- 
ren, Himmelens  Gud,  som  har  skabt 
havet  og  det  tørre  land."  Så  fortalte 
Jonas  sømændene,  at  Herren  havde 
forårsaget  dette  uvejr,  fordi  han, 
Jonas,  havde  forsøgt  at  flygte  fra 
hans  nærværelse. 

„Hvad  skal  vi  gøre  ved  dig,  for  at 
få  stormen  til  at  stilne  af?"  råbte  de. 
Jonas  var  ked  af  det,  for  det  var 
hans  skyld,  at  de  var  kommet  i 
ulykke,  og  han  svarede  derfor:  „Tag 
mig  og  kast  mig  i  havet!  Så  får  I  det 


til  at  lægge  sig;  thi  jeg  ved,  at  jeg 
er  skyld  i,  at  dette  stærke  vejr  er 
over  eder."  (Jonas  1:12). 
Men  mændene  tøvede  med  at  gøre 
dette.  De  prøvede  at  holde  skibet 
på  ret  køl  og  at  sejle  til  land  igen; 
men  det  lykkedes  dem  ikke. 
Så  tog  de  Jonas  og  kastede  ham  i 
havet.  Og  stormen  lagde  sig.  Så 
frygtede  mændene  Herren  og  af- 
lagde ham  løfter. 

Herren  havde  planlagt  det  sådan, 
at  en  stor  fisk  slugte  Jonas.  Og 
Jonas  befandt  sig  i  tre  dage  og  tre 
nætter  i  fiskens  bug. 

Jonas  bad  og  sagde  til  Herren,  at 
han  fortrød,  at  han  ikke  havde  fulgt 
Herrens  befalinger,  og  lovede,  at 
han  ville  gøre,  hvad  som  helst  Her- 
ren befalede. 

Så  fik  Herren  fisken  til  at  kaste  Jo- 
nas op  på  det  tørre  land.  Og  Her- 
rens ord  lød  til  Jonas:  „Stå  op  og 
gå  til  Nineve,  den  store  stad,  og 
udråb  over  den,  hvad  jeg  tilsiger 
dig!"  (Jonas  3:2). 

Så  stod  Jonas  op  og  gik  hen  til 
byen.  Han  prædikede  Herrens  ord, 
idet   han  fortalte   Nineves   indbyg- 


gere, at  de  ville  blive  udslettede, 
inden  der  var  gået  fyrre  dage.  Fol- 
ket lyttede  til  Jonas,  de  blev  rørt  i 
deres  hjerter  og  omvendt  sig. 
Gud  så  deres  gode  gerninger,  og 
han  frelste  byen.  Men  Jonas  var 
ulykkelig  over,  at  Herren  ikke  øde- 
lagde Nineve. 

Han  blev  så  vred,  at  han  bad  om, 
at  han  måtte  dø.  „Thi  jeg  vil  hellere 
dø  end  leve",  sagde  han.  (Jonas 
4:3).  Og  Jonas  gik  ud  af  byen.  Han 
byggede  sig  en  lille  løvhytte  øst  for 
Nineve  og  sad  i  dens  skygge. 

Og  Herren  lod  en  olieplante  skyde 
op  og  skygge  over  hans  hoved  for 
at  tage  hans  mismod.  Og  Jonas  var 
glad  for  olieplantens  skygge. 
Men  da  det  blev  morgen  den  næste 
dag,  bød  Gud  en  orm  stikke  olie- 
planten, så  den  visnede.  Og  da 
solen  stod  op,  bød  Gud  en  stærk 
vind  at  blæse;  og  solen  skinnede 
på  Jonas'  hoved,  og  han  blev  dår- 
lig. Så  sagde  Jonas  igen:  „Jeg  vil 
hellere  dø  end  leve."  (Jonas  4:8). 
Gud  spurgte  Jonas,  om  han  var 
vred,   fordi   olieplanten   var  visnet 


bort.   Jonas   svarede,    at   han    var 
vred. 

Så  viste  Herren,  hvor  meget  han 
elskede  menneskene,  da  han  bad 
Jonas  forstå,  hvorfor  han  ikke  hav- 
de ødelagt  Nineve.  „Du  ynkes  over 
olieplanten,  som  du  ingen  møje  har 
haft  med  at  opelske,  som  blev  til  på 
én  nat  og  gik  ud  på  én  nat. 
„Og  jeg  skulle  ikke  ynkes  over  Ni- 
neve, den  store  stad  med  mer  end 
tolv  gange  10.000  mennesker...? 

Den  gode  nyhed        1 


VED  THELMA  ANDERSON 
Illustration  ved  Phyllis  Luch 

Langt  borte  ude  i  den  frosne  tundra 
var  der  en  ulv,  der  hylede.  Det  lød 
meget  højt  i  den  kolde  luft,  og  Iga- 
muk  følte,  hvordan  hårene  rejste  sig 
på  hovedet  af  ham.  Han  vendte  sig 
mod  lyden.  Da  hørte  han  en  anden 
ulv  svare. 

Han  lyttede  et  øjeblik  og  trak  så  på 
skuldrene,  Ulvene  jagede  sikkert 
rensdyr,  men  Jgamuk  havde  vigti- 
gere ting  at  tænke  på  end  ulve. 
Inde  i  huset  med  de  to  små  værelser 
var  Igamuks  mor  ved  at  føde  et 

barn.  For  Igamuk  var  dette  noget 
af  det  mest  spændende,  der  nogen 
sinde  var  sket,  for  han  havde  ingen 
søskende.  Ih,  hvor  han  håbede,  at 
han  fik  en  lillebror. 
Igamuk  gik  ind  i  huset,  satte  sig  på 
gulvet  og  begyndte  at  kaste  en 
pelsbold  op  i  luften  og  gribe  den 
igen.  Hans  glade,  brune  øjne  strå- 
lede af  spænding. 
Så  kom  Igamuks  bedstemor  ud  fra 
soveværelset,  og  drengen  sprang 
hurtigt  op:  „Er  barnet  kommet?" 
spurgte  han  ivrigt. 
Hans  bedstemor  rystede  på  hove- 
det. De  brune  øjne  i  det  rynkede 
ansigt  var  meget  alvorlige.  „Det  går 
ikke,  som  det  skal",  sagde  hun,  „og 
jeg  ved  ikke,  hvad  jeg  skal  gøre!" 
Igamuk  så  lige  ind  i  bedstemors 
bekymrede  øjne,  og  pludselig  kom 
han  til  at  fryse,  som  om  den  kolde 
arktiske  nat  pludselig  var  nået  ind 
i  rummet.  „Men  hvad  sker  der  med 
min  mor  og  barnet?" 
„Din  mor  har  brug  for  lægehjælp", 
sagde  bedstemor.  „Men  hospitalet 
ligger  150  km.  borte.  Din  far  er  jo 


ude  med  fiskerbåden,  og  hvordan 
skal  vi,  en  gammel  kone  og  en  lille 
dreng,  kunne  skaffe  lægehjælp  til 
din  mor?" 

Igamuk  stod  helt  stille  og  stirrede 
på  sin  bedstemors  ansigt.  „Flyve- 
maskinen, betstemor!"  sagde  han 
med  ophidselse  i  stemmen.  „Flyve- 
maskinen kan  hente  mor  og  bringe 
hende  til  hospitalet." 
„Ja,  flyvemaskinen  kunne  komme", 
indrømmede  bedstemor.  „Men  hvor- 
dan kan  vi  få  givet  besked  om  det? 
Vi  har  ingen  radio.  Den  nærmeste 
radio  ligger  tre  kilometer  herfra,  ved 
handelsstationen.  Jeg  tør  ikke  gå 
fra  din  mor,  og  selvom  jeg  turde,  så 
er  jeg  ikke  sikker  på,  at  jeg  kunne 
klare  den  til  stationen.  Og  du  er  for 
lille  til  at  klare  det." 
„Jeg  tager  afsted,  bedstemor",  sag- 
de Igamuk  ivrigt.  „Jeg  kan  gå  der- 
hen og  få  hr.  Daly  til  at  sende  bud 
efter  maskinen." 

„Er  du  sikker  på,  at  du  kan  finde 
derned?"  spurgte  bedstemor.  „Det 
er  meget  koldt,  og  nætterne  er  me- 
get lange  på  denne  årstid.  Det  bli- 

ver  ikke  ved  med  at  være  lyst  meget 
længere." 

„Jeg  skal  nok  finde  det",  svarede 
Igamuk,  idet  han  trak  sin  pelshue 
over  hovedet  og  tog  luffer  på. 
„Du  er  meget  modig",  sagde  bedste- 
mor. „Og  du  har  ret  i,  at  du  bør  tage 
afsted.  Der  er  ingen  andre,  der  kan 
gøre  det." 

Igamuk  sagde  farvel  og  gik  uden- 
for. Den  kolde  luft  stak  i  hans  næse, 
og  sneen  knirkede  under  hans  fød- 
der, som  var  det  100  små  mus,  der 
peb.  Igamuk  skyndte  sig  mod  den 
fjerne  handelsstation.  Nogle  gange 
var  han  ved  at  falde  i  snedriverne. 
Snart  kunne  han  ikke  mere  se  lyset 
fra  huset,  og  så  var  han  helt  alene 
derude  —  en  lille  prik  i  en  uendelig 
stor,  hvid  verden,  fuld  af  skygger. 
Igamuk  løb,  indtil  han  var  træt.  Så 
slog  han  over  i  gang  et  stykke  tid, 
til  han  følte,  at  han  kunne  løbe  igen, 
lidt  efter  måtte  han  så  igen  slå  over 
i  gang. 

Pludselig  så  Igamuk  to  ulve  komme 
ud  af  mørket  bag  sig.  „Ulve  jager 
ikke  mennesker",  sagde  han  til  sig 


selv.  „De  jager  kun  rensdyr."  Men 
alligevel  hamrede  hjertet  i  brystet  på 
ham,  medens  han  forsøgte  at  holde 
et  jævnt  tempo  —  ulvene  var  stadig 
bagefter  ham,  som  to  store,  grå 
skygger,  der  snusede  til  hans  spor 
og  stadig  kom  nærmere. 
Selvom  Igamuk  gjorde  sig  umage 
for  at  stirre  frem  for  sig,  så  kunne 
han  kun  se  den  hvide  sne,  så  langt 
øjet  rakte. 

Ulvene  veg  ikke  fra  ham,  og  Igamuk 
vidste,  at  han  ikke  måtte  løbe  eller 
vise,  at  han  var  bange.  Så  tog  han 
en  af  sine  pelsluffer  af  og  smed  fra 
sig. 

Da  ulvene  standsede  op  for  at 
snuse  til  luffen,  anspændte  Igamuk 
sig  af  al  magt  for  at  se  fremad,  men 
der  var  stadig  intet  lys  at  se. 
Igamuk  fik  et  lille  forspring  for  ul- 
vene, medens  de  nysgerrigt  under- 
søgte luffen,  men  snart  lod  de  den 
ligge  for  igen  at  følge  efter  ham. 
Pludselig  kunne  Igamuk  se  lysene 
fra  handelsstationen  skinne  forude. 
Han  fik  lyst  til  at  løbe,  men  han 
tvang  sig  til  at  gå,  for  ulvene  var  ved 

at  komme  nærmere.  Forsigtigt  tog 
han  den  anden  luffe  af. 
Hvis  han  kunne  få  ulvene  interesse- 
ret i  noget  andet,  bare  en  kort  tid, 
så  kunne  han  måske  komme  så  nær 
handelsstationen,  at  de  ikke  turde 
følge  efter  mere.  Igamuk  smed  sin 
sidste  luffe  direkte  imod  ulvene. 
Overraskede  og  forskrækkede 
sprang  ulvene  til  side,  luskede  så 
frem  for  forsigtigt  at  snuse  til  det 
mærkelige,  der  lå  i  sneen. 
Igamuk  tvang  sig  til  stadig  at  holde 
et  jævnt  tempo,  medens  kan  gik 
frem  mod  lyset,  og  snart  kunne  han 
skimte  omridsene  af  handelsstatio- 
nens bygninger.  Efterhånden  som 
Igamuk  kom  landsbyen  nærmere, 
begyndte  ulvene  at  sakke  bagud. 
Så  stod  de  lidt  og  så  efter  ham, 
hvorpå  de  forsvandt  i  mørket. 


Igamuk  styrtede  ind  af  døren  til 
handelsstationen:  „Hr.  Daly,  min 
mor  er  meget  syg!"  råbte  han.  „Hun 
må  på  hospitalet  med  det  samme!" 
Bestyreren  af  handelsstationen, 
der  var  ved  at  pakke  nogle  papkas- 
ser, fik  hurtigt  radioen  i  gang,  og 
snart  talte  han  med  lufthavnen 
udenfor  en  by,  der  lå  150  km.  syd- 
ligere. 

Så  henvendte  hr.  Daly  sig  til  den 
spændte  dreng:  „Der  kommer  en 
maskine  med  det  samme  og  bringer 
din  mor  til  hospitalet",  sagde  han. 
„Jeg  har  giver  piloten  besked  om, 
hvor  jeres  hus  ligger.  Din  mor  vil 
snart  være  i  sikkerhed  på  hospi- 
talet. Det  skal  nok  gå  altsammen." 
Igamuk  hjalp  bestyreren,  medens 
han  lyttede  efter  brølet  fra  flyve- 
maskinens   motorer.    Det   virkede, 

som  om  det  varede  timer,  før  han 
hørte  det.  Men  da  han  hørte  flyve- 
maskinen flyve  over  stationen  end- 
nu en  gang,  så  vidste  han,  at  hans 
mor  var  på  vej  til  hospitalet. 
„Nå",  sagde  bestyreren,  „nu  skal 
vi  bare  vente  for  at  få  besked  om 
den  nyfødte.  Ikke  Igamuk?" 
Igamuk  nikkede.  Der  gik  flere  timer, 
hvor  han  var  meget  urolig,  men  til 
sidst  lød  radiosignalet.  Bestyreren 
tog  sine  øretelefoner  på  og  lyttede 
til  beskeden. 

„Du  har  fået  en  lillebror!"  rappor- 
terede han  med  et  stort  smil. 
Igamuk  skulle  lige  til  at  sige  noget, 
men  bestyreren  gjorde  tegn  til,  at 
han  skulle  være  stille.  „Vent,  der  er 
mere.  Du  har  fået  to  små  brødre! 
Det  blev  tvillinger!" 
Igamuk  begyndte  at  le.  Han  danse- 


de rundt  i  værelset.  „To  brødre!" 
råbte  han.  „Hele  to  brødre!  Det  er 
dobbelt  så  godt  som  én  bror!" 
„Ja,  det  er  det",  sagde  hr.  Daly. 
„Kom  Igamuk,  lad  os  tage  hjem  og 
fortælle  din  bedstemor  de  gode  ny- 
heder. Jeg  kører  dig  hjem  på  min 
snescooter." 

Igamuk  var  så  glad,  at  han  ikke 
skænkede  ulvene  og  de  luffer,  han 
havde  mistet,  en  tanke,  mens  sne- 
scooteren gled  henover  sneen.  Han 
kunne  knap  vente  med  at  fortælle 
sin  bedstemor  om  den  dobbelte 
gode  nyhed! 


O 

Morskab  med  tal 

AF  MADELEINE  H.  MCAWLEY 


Gang  din  alder  med  2,  læg  5  til,  gang 
med  50  og  træk  så  365  fra.  Læg  et 
hvilket  som  helst  tal  mellem  1  og 
100  til  og  læg  endnu  115  til.  Det 
første  eller  de  to  første  cifre  viser, 
hvor  gammel  du  er,  og  resten  af 
tallet  viser,  det  tal  du  valgte. 

Jeg  vil  gerne  ligesom  bror  Hanks  ha- 
ve lov  til  at  sige  nogle  ord  til  Zions 
unge.  Jeg  holder  meget  af  dem,  og 
de  ved  det. 

Historien  om  Josef,  søn  af  Jakob  som 
fik  navnet  Israel,  er  et  stort  vidnes- 
byrd om  den  sandhed,  at  „alle  ting 
samvirker  til  gode  for  dem,  som  el- 
sker Gud"  (Rom.  8:28).  Josef  syntes 
altid  at  gøre  det  rigtige,  men  hvad 
der  er  mere  vigtigt,  han  gjorde  det 
rigtige  af  de  rette  grunde.  Dette  er  af 
meget  stor  betydning!  Josef  blev  af 
sine  brødre  solgt  som  slave  til  Poti- 
far,  som  var  kaptajn  for  Faraos  vagt. 
Men  selv  som  slave  og  trods  alle  van- 
skeligheder vendte  Josef  alle  sine  er- 
faringer og  alle  tildragelser  til  det 
gode. 

Denne  evne  til  at  vende  alting  til  det 
gode  lader  til  at  være  et  guddomme- 
ligt karaktertræk.  Vor  himmelske  Fa- 
der ser  ud  til  at  besidde  denne  evne 
i  rigt  mål.  Lige  meget  hvor  stor  nøden 
er,  ender  det  altid  som  sejr  for  Her- 
ren. 

Skønt  Josef  var  slave  og  slet 
ikke  havde  gjort  sig  fortjent  til  en 
sådan  skæbne,  forblev  han  alligevel 
trofast  over  for  Herren  og  fortsatte 
med  at  efterleve  lovene  og  med  at  få 
det  bedste  ud  af  sin  fornedrelse. 
Mennesker  som  han  kan  ikke  over- 
vindes, fordi  de  simpelthen  ikke  vil 
give  op.  De  har  den  rigtige  positive 
indstilling,  og  for  at  sige  det  med  den 
amerikanske  forfatter  og  talelærer 
(1888-1955),  Dale  Carnegies  ord: 
„Hvis  du  føler,  at  du  har  en  citron 
(noget  surt  og  uønsket),  så  kan  du 
enten  bruge  tiden  til  at  gøre  vrøvl 


Frihed  gennem 

eller  til  at  lave  limonade.  Det  hele 
kommer  an  på  dig  selv." 
„Fiaskoer  kan  ikke  bestå,  hvis  man 
bliver  ved  med  at  arbejde  imod  dem." 
Så  Herren  gav  Josef  fremgang,  og 
hans  herre  så,  at  Herren  var  med  ham 
og  gjorde  Josef  til  opsynsmand  over 
hele  sit  hus;  alt,  hvad  han  havde,  be- 
troede han  Josef.  Så  stor  var  Potifars 
tillid  til  denne  unge  mand,  at  han  ik- 
ke selv  holdt  regnskab  med  sine 
ejendele. 

Naturligvis  kan  en  sådan  usædvanlig 
personlighed  ikke  undgå  at  virke  dra- 
gende på  det  modsatte  køn,  og  det 
var  da  også  tilfældet  med  Josef.  Poti- 
fars hustru,  som,  for  at  sige  det  pænt, 
ikke  havde  nogen  pæn  karakter,  for- 
søgte at  forføre  Josef;  men  Josef  var 
urørlig,  fordi  han  satte  sin  lid  til  Her- 
ren. Han  prøvede  at  tale  hende  til  for- 
nuft: 

„Min  herre  . . .  har  givet  alt,  hvad  han 
ejer,  i  min  hånd; 

„han  har  ikke  større  magt  i  huset  end 
jeg,  og  han  har  ikke  unddraget  mig 
noget  som  helst  undtagen  dig,  fordi 
du  er  hans  hustru  . . ."  (1.  Mos.  39:8- 
9). 

Så  skulle  man  synes,  det  var  naturligt 
for  ham  også  at  erklære  loyalitet 
overfor  sin  herre,  fordi  denne  havde 
vist  ham  sådan  en  tillid.  Men  det 
gjorde  han  ikke;  i  stedet  for  sagde 
han  noget,  der  beviser  denne  unge 
mands  styrke;  han  kunne  ikke  bøje 
sig  for  hendes  ønsker,  fordi,  sagde 
han:  „Hvor  skulle  jeg  kunne  øve  den- 
ne misgerning  og  synde  mod  Gud!" 
Denne  udtalelse  viser,  at  Josef  var 
fast  besluttet  på  at  gøre  det  rigtige, 


men  også  på  at  gøre  det  af  den  rette 
grund.  Grunden  var:  at  han  elskede 
Herren. 

Jo,  det  er  godt  at  være  loyal  overfor 
sin  chef,  sine  venner  og  ikke  mindst 
sin  familie.  Loyalitet  har  en  hel  del 
til  fælles  med  ærlighed;  og  hvis  man 
ikke  er  ærlig,  så  er  der  ikke  så  for- 
færdelig meget  ved  én.  Man  er  ikke 
sig  selv  til  nogen  nytte,  fordi  man 
lyver  for  sig  selv.  Dette  kaldes  at  ræs- 
onnere, men  i  virkeligheden  er  det 
bare  at  lyve.  Man  er  heller  ikke  noget 
værd  for  sine  venner,  fordi  de  ikke 
kan  stole  på  én.  Man  er  heller  ikke 
til  nogen  nytte  for  Herren,  for  han  kan 
jo  ikke  bruge  én  til  noget  —  men  min- 
dre det  da  er  som  et  dårligt  eksem- 
pel. Hvis  du  begår  fejltagelser,  skal 
du  ikke  fortvivle;  du  kan  altid  bruges 
som  et  dårligt  eksempel. 
Josef  viste  tydeligt,  hvorfor  Herren 
var  med  ham.  „. . .  Herren  var  med 
Josef,  så  lykken  fulgte  ham  . . ." 
(1.  Mos.  39:2).  Han  satte  sin  lid  til 
Herren,  han  stolede  på  Herren  og 
overlod  alle  ting  til  ham. 
Jeg  tror,  at  dette  er  det  største  ek- 
sempel for  Zions  ungdom  —  nemlig 
at  gøre  det  rigtige,  fordi  man  elsker 
Herren.  Ja,  det  er  af  så  stor  betyd- 
ning, føler  jeg,  at  når  man  gør  noget 
retfærdigt  af  nogen  som  helst  anden 
grund,  end  fordi  man  elsker  Herren, 
ja,  så  handler  man  ikke  rigtigt  —  i  det 
mindste  har  man  ikke  fast  grund  un- 
der fødderne.  For  nogen  gange  vil 
den  grund,  man  har  til  at  handle  ret- 
færdigt, ikke  være  stærk  nok  til,  at 
man  kan  holde  fast  derved.  Det  kan 
være  man  giver  efter  for  et  eller  an- 

Josef,  som  blev  solgt  til  Ægypten,  var  et  eksempel  på 
hvorledes  man  kan  overholde  Guds  hud 


det,  der  måske  kan  virke  mere  hen- 
sigtsmæssigt, eller  at  man  giver  efter, 
fordi  éns  ligestillede  påvirker  én  der- 
til, eller  på  grund  af  ønsket  om  be- 
rømmelse, ære,  bifald,  spænding  el- 
ler noget  andet  verdsligt.  Med  min- 
dre éns  motiver  er  bygget  på  den 
grundvold,  der  består  af  kærlighed  til 
Gud,  så  er  éns  motiver  ikke  stærke 
nok. 

I  vor  tidsalder  virker  det  som  om, 
alting  ændrer  sig.  Tilsyneladende  er 
der  intet  i  livet,  som  ikke  udsættes  for 
slid  eller  forfald,  eller  som  måske  ba- 
re ændres  for  forandringens  skyld  — 
som  for  eksempel  bilmodellerne,  der 
er  lidt  forskellige  hvert  år.  Der  findes 
kun  et  sted,  hvor  man  kan  finde  be- 
standighed, og  det  er  det  sted,  hvor 
Josef  fandt  den:  nemlig  hos  Herren, 
for  han  er:  „den  samme,  i  går  og  i 
dag,  ja  til  evighed"  (Heb.  13:8).  Og 
det  er  af  allerstørste  betydning  at 
vide,  at  det  ikke  er  muligt  at  tage  et 
sted  hen,  hvor  han  ikke  findes.  For  at 
bruge  salmistens  ord: 
„Hvorhen  skal  jeg  gå  for  din  Ånd,  og 
hvor  skal  jeg  fly  for  dit  åsyn? 
„Farer  jeg  op  til  Himlen,  da  er  du  der, 
reder  jeg  leje  i  Dødsriget,  så  er  du 
der: 

„tager    jeg     morgenrødens    vinger, 
fæster  jeg  bo,  hvor  havet  ender, 
„da  vil  din  hånd  også  lede  mig  der, 
din  højre  hånd  holder  mig  fast! 
„Og  siger  jeg:  .Mørket  skal  skjule 
mig,  lyset  blive  nat  omkring  mig!" 
„så  er  mørket  ej  mørkt  for  dig,  og 
natten   klar  som  dagen,   mørket  er 
som  lyset."  (Sal.  139:7-12). 
Enten  vi  går  på  månen,  eller  efterfor- 


sker rummet,  eller  havets  hemmelig- 
hedsfulde dybder,  om  vi  befinder  os  i 
det  mørke  Afrika  eller  i  Salt  Lake 
City,  så  er  han  der. 

Hvis  vi  dog  bare  kunne  lære  dette  og 
rette  os  efter  hans  profeter  her  på 
jorden!  I  vore  dage  er  den  eneste 
måde,  hvorpå  vi  kan  følge  Gud  Her- 
ren og  gøre  hans  vilje,  nemlig  at  føl- 
ge den  levende  profet.  Det  er  ikke 
nok  at  citere  afdøde  profeter  eller  at 
kaste  sten  efter  de  levende  profeter. 
Den  eneste  trygge  sande  sikkerhed, 
der  findes  i  denne  forfaldets  tidsal- 
der, er  at  følge  den  nulevende  pro- 
fet, præsident  Harold  B.  Lee. 
Lad  os  fortsætte  med  Josefs  historie, 
for  måske  kan  vi  lære,  hvordan  vi  kan 
klare  vanskelige  situationer  ved  at 
følge  hans  eksempel.  Skriften  siger, 
at  Josef  på  det  bestemteste  afviste 
Potifars  hustrus  tilnærmelser,  men  en 
dag  gik  han  ind  i  huset  for  at:  „gøre 
sin  gerning",  og  det  skete,  at:  „ingen 
af  husfolkene  var  til  stede  i  huset" 
(1.  Mos.  39:11). 

Dette  er  altid  en  farlig  situation  og 
bør  undgås,  hvis  det  overhovedet  er 
muligt.  Potifars  hustru  var  særlig 
plagsom,  ja,  hun  greb  endda  fat  i 
hans  kappe  og  forsøgte  at  trække 
ham  til  sig.  Josef  gjorde  så  det 
eneste,  han  kunne  gøre  under  de  for- 
hold. Skriften  siger: han  lod  kap- 
pen blive  i  hendes  hånd  og  flygtede 
ud  af  huset"  (1.  Mos.  39:12).  Eller  for 
at  sige  det  med  mere  dagligdags  ord 
—  han  rendte  sin  vej. 
Måske  lyder  det  ikke  særlig  smart, 
men  nogen  gange  er  der  ikke  andre 
udveje.  Og  det  var  tilfældet  her.  Jeg 


er  sikker  på,  at  Josef  ikke  vidste,  at 
han  ville  komme  til  at  være  alene 
med  hende,  for  ellers  ville  han  ikke 
være  gået  ind  i  huset.  Jeg  føler  stor 
tillid  til  Josefs  hensigter. 
Det  er  vigtigere  end  noget  andet,  at 
vi  er  opmærksomme  på  de  situatio- 
ner, der  kan  være  kompromitterende 
for  os.  Vi  må  simpelt  hen  undgå  dem. 
Hvis  vi  ikke  gør  det,  så  er  der  chancer 
for,  at  vi  kan  blive  overvundet. 
Det  er  min  erfaring,  at  det  er  meget, 
meget  farligt  kun  at  flyve  så  højt,  at 
man  lige  netop  undgår  trætoppene. 
Jeg  har  tilbragt  26  år  med  at  flyve 
søværnets  maskiner.  Det  var  meget 
spændende  at  se,  hvor  nær  træerne, 
jeg  kunne  flyve.  Dette  er  meget,  me- 
get farligt.  Når  man  kun  lige  netop 
flyver  højt  nok  til  at  undgå  træerne, 
og  der  sker  det  mindste  uventede,  så 
havner  man  i  træerne. 
Lad  os  nu  forudsætte,  at  søværnets 
bud  lyder:  „Du  må  ikke  flyve  ind  i 
træerne."  Faktisk  er  der  en  regel  om, 
at  det  er  forbudt.  Men  for  at  føle  mig 
virkelig  fri  i  forhold  til  dette  bud,  så 
er  det  nødvendigt  for  mig  at  tilføje 
mit  eget  bud  til  søværnets,  som  for 
eksempel:  „Du  må  ikke  flyve  under 
1600  m.  over  træerne."  Hvis  man 
overholder  dette,  så  er  søværnets 
bud  let  at  efterleve,  og  éns  sikker- 
hedsmargin blevet  meget  større. 
Det  må  indrømmes,  at  det  sidste  bud 
er  éns  egen  tilføjelse,  og  man  bør 
passe  meget  på  ikke  at  blande  det 
sammen  med  loven  og  udlægge  det, 
som  var  det  lov.  Det  er  snarere  din 
egen  lov,  som  du  selv  har  fundet  på, 
for  at  beskytte  dig.  Og  hvis  du  har 

tænkt  dig  at  prædike  denne  lov,  må 
du  gøre  opmærksom  på  dette. 
Men  vi  bør  med  stor  omhu  undgå  at 
komme  i  situationer,  hvor  vi  kunne 
blive  overvældet  af  fristelser.  Pauli 
råd  om,  at  vi  bør  undgå  endog  ethvert 
tilsyneladende  onde,  er  jo  tydeligt  en 
tilføjelse  til  Herrens  bud,  det  lyder: 
„Hold  jer  fra  det  onde  i  enhver  skik- 
kelse." (1.  Tes.  5:22),  men  „lad  jer 
ikke  indvikle  i  synd",  siger  Herren. 
(L  &  P.  88:86)  (Se  også  L  &  P.  98:11). 
Men  hvis  vi  følger  Pauli  råd,  så  vil  vi 
opdage,  at  det  bliver  meget  lettere  at 
efterleve  Herrens  bud. 
Det  er  af  så  stor  vigtighed,  at  unge 
mennesker,  som  ikke  er  gift,  bygger 
barikader  mod  fristelserne  og  undgår 
enhver  kompromitterende  situation. 
Lad  mig  foreslå  nogle  ting: 

1.  Gå  aldrig  alene  ind  i  et  hjem,  hvor 
du  ved,  at  du  vil  komme  til  at  være 
alene  med  en  af  det  modsatte 
køn. 

2.  Gå  aldrig,  aldrig  ind  i  et  sovevæ- 
relse alene  med  en  af  det  andet 
køn. 

3.  Lad  være  med  at  kæle  for  hinan- 
den, lad  ikke  nogen,  ligemeget 
hvem,  befamle  jeres  krop.  Jeg  ved 
godt,  at  der  ingen  steder  i  skrifter- 
ne står,  at  Herren  har  sagt:  „I  må 
ikke  kæle  for  hinanden."  Det  er 
jeg  godt  klar  over,  men  derimod 
har  han  sagt:  „Du  må  ikke  bedrive 
hor."  (2.  Mos.  20:14),  utugt  eller 
noget  der  ligner  det. 

4.  Lad  være  med  at  parkere  på  en 
meget  øde  vej,  hvis  I  er  alene. 

5.  Læs  ikke  pornografisk  litteratur 


6.  Gå  ikke  ind  og  se  film,  der  er  for- 
budt for  børn. 

7.  Tilbring   ikke  jeres  tid  i  danse- 
eller spillehaller. 

Jeg  må  indrømme,  at  dette  kun  er 
nogle  få  personlige  bud,  som  I  even- 
tuelt kan  tage  til  jer.  I  bør  selv  lave 
jeres  egne  specielle  regler,  for  ek- 
sempel: „Jeg  går  aldrig  ud  med  Her- 
man mere."  Sådanne  bud  afhænger 
af  jeres  egne  erfaringer  og  jeres  egne 
svagheder. 

Der  er  selvfølgelig  ingenting,  der  ga- 
ranterer, at  I  altid  vil  kunne  overholde 
disse  regler,  som  I  selv  har  lavet.  Det 
sker  måske,  at  du  bryder  nogle  af 
dine  egne  bud.  Men  hvis  det  sker,  så 
husk  på  Josef  og  følg  hans  eksempel. 
I  kan  som  han  simpelthen  flygte,  med 
andre  ord  —  rende  jeres  vej.  Løb,  før 
nogen  af  Herrens  bud  bliver  brudt. 
Ja,  Josef  løb  sin  vej,  og  fordi  han 
gjorde  det,  kom  han  midlertidigt  i 
fængsel,  hvor  han  var  udelukket  af 
samfundet,  men  hvis  han  ikke  var 
løbet  sin  vej,  så  ville  han  have  været 
fange,  idet  han  ikke  kunne  komme  i 
kontakt  med  Gud,  måske  for  altid, 
fordi  han  så  ikke  havde  været  vær- 
dig til  at  tale  med  ham  og  blive  den 
store  profet,  han  blev. 
Herren  har  så  store  og  vidunderlige 
velsignelser  i  beredskab  til  Zions  un- 
ge, hvis  de  bare  vil:  „vandre  retskaf- 
fent for  (Herren)  og  ikke  synde"  (L.  & 
P.  18:31),  og  således  blive  værdig  til 
velsignelserne.  Der  står  skrevet: 
„Hvad  intet  øje  har  set  og  intet  øre 
hørt,  og  hvad  der  ikke  er  opkommet 
i  noget  menneskes  hjerte,  hvad  Gud 


har  beredt  for  dem,  der  elsker  ham." 
(1.  Kor.  2:9).  Sådanne  velsignelser  får 
man  kun  ved  at  være  lydig  mod  hans 
bud. 

„Der  er  en  lov  uigenkaldeligt  fastsat 
i  himlen  før  denne  jords  grundvold 
blev  lagt,  ifølge  hvilken  alle  velsignel- 
ser er  forjættede. 

„Og  når  vi  opnår  en  velsignelse  fra 
Gud,  så  er  det  ved  lydighed  mod 
denne  lov,  ifølge  hvilket  den  er  for- 
jættet." L.  &  P.  130:20-21). 
Herren  sagde  også:  „Hvis  I  elsker 
mig,  så  hold  mine  befalinger!"  (Joh. 
14:15). 

Jeg  beder  om,  at  vi  må  være  retfærdi- 
ge, fordi  vi  elsker  Herren,  for  det  er 
dog  den  bedste  grund  til  retfærdig- 
hed. I  Jesu  Kristi  navn.  Amen.  q 


533 


AF  ÆLDSTE  STERLING  W.  SILL,  assistent  til  De  tolvs  Råd 


Beretninger  fra  generalautoriteterne 


Hvornår  er  man 
omvendt? 


En  af  de  første  regler  for  ledelse  lyder,  at  man  må 
omvende  sig,  før  man  kan  blive  leder.  Det  er  også 
en  af  de  første  love,  hvis  man  vil  have  succes  rent 
åndeligt.  Den  værste  form  for  blasfemi  er  ikke  bespot- 
telse, men  derimond  øjentjeneri.  Herren  fordømmer 
dem  mest,  der  drager  nær  til  ham  med  deres  læber, 
medens  deres  hjerter  er  langt  fra  ham.  Herren  sagde 
engang  til  sin  1.  apostel:  „Og  når  du  engang  om- 
vender dig,  da  styrk  dine  brødre."  Lukas  22:32). 
Simon  Peter  er  muligvis  blevet  lidt  fornærmet,  da  han 
formodentlig  følte,  at  han  allerede  var  omvendt,  men 
det,  der  skete,  da  Jesus  var  blevet  taget  til  fange, 
hvor  Peter  tre  gange  fornægtede  Herren,  vidner  alli- 
gevel om,  at  selv  Peter  ikke  var  fuldstændig  omvendt. 
Der  er  en  eller  anden,  der  har  sagt,  at  vort  største 
religiøse  problem  er,  at  vi  er  tilbøjelige  til  at  være 
„bibelkristne".  Det  er  der,  vi  først  og  fremmest  finder 
kristendommen,  nemlig  i  Bibelen,  og  der  er  ikke  ret 
meget  i  os  selv.  Man  har  sagt,  at  det  ingen  betyd- 
ning har,  hvor  mange  gange,  vi  gennemgår  den  sam- 
me skole,  med  mindre  denne  skole  „går  gennem  os". 
Vist  er  det  en  uendelig  stor  fordel,  at  et  menneske 
kommer  ind  i  kirken,  men  de  virkelig  vidunderlige  ting 
begynder  først  at  ske,  når  kirken  bliver  en  del  af  men- 
nesket. 

En  undersøgelse,  der  blev  foretaget  for  nogen  tid 
siden,  viser  at  over  95  %  af  alle  mennesker,  der  blev 
adspurgt,  sagde,  at  de  troede  på  Gud.  Men  dette  antal 
ville  være  langt  mindre,  hvis  man  kunne  tælle  de 
mennesker,  der  virkelig  er  hans  disciple  og  som  er 
omvendt  til  hans  lære.  Det  var  Mohandas  K.  Gandhi 
-  kaldet  Mahatma  -  som  var  hindunationalist  og 
åndelig  leder  (1869-1948),  der  sagde,  at  der  var  999, 
der  gik  ind  for,  at  man  skulle  være  ærlig,  for  hvert 
menneske,  der  virkelig  var  ærligt.  Alle  tror  på  ærlig- 
hed, men  tænk  på  den  stakkels,  gamle  Diogenes,  der 
var  græsk  kynisk  filosof  (4127-323  før  Kristi  fødsel), 
som  gik  rundt  i  Athens  gader  med  en  tændt  lanterne 
ved  højlys  dag  og  prøvede  at  finde  bare  én  eneste 
ærlig  mand.  Hvis  I  spurgte  mig,  om  jeg  synes,  man 
skal  være  ærlig,  så  ville  jeg  føle  mig  en  lille  smule 


fornærmet.  Jeg  ville  synes,  at  I  burde  vide,  at  jeg  selv- 
følgelig går  ind  for,  at  man  skal  være  ærlig.  Men  lad 
mig  fortælle  noget,  der  skete  for  et  stykke  tid  siden. 
Da  vor  familie  var  på  vej  fra  Arizona  i  bil,  standsede 
vi  ved  en  service-station,  og  medens  bilen  blev  ord- 
net, sagde  et  af  børnene:  „Hvad  med  en  sodavand, 
far?"  Altså  gik  jeg  over  til  automaten.  Jeg  kom  ti 
cents  i  den,  og  der  kom  en  flaske  ud.  Jeg  lagde  endnu 
ti  cents  i  og  fik  endnu  en  flaske.  Så  lagde  jeg  for 
tredie  gang  en  mønt  i,  og  en  tredie  flaske  kom  ud. 
Men  så  skete  der  et  eller  andet  med  maskinen,  for 
endnu  en  flaske  kom  ud,  uden  at  jeg  havde  kommet 
nogen  mønt  i.  Altså  havde  jeg  fået  fire  flasker  for 
30  cents.  Da  jeg  var  på  vej  over  mod  bilen  for  at  give 
børnene  dem,  tænkte  jeg:  „De  tager  alligevel  overpris 
for  de  sodavand."  Men  så  begyndte  den  lille  alarm- 
mekanisme, som  holder  vagt  et  eller  andet  sted  i  min 
hjerne,  at  gøre  vrøvl,  og  jeg  syntes,  den  sagde  til  mig: 
„Hør  her,  Sterling,  hvis  du  absolut  skal  gøre  dig  til  tyv, 
så  skulle  du  se  at  få  noget  mere  ud  af  det  end  sølle  ti 
cents." 

Jeg  ved  ikke,  hvad  jeg  ville  have  gjort,  hvis  sodavand 
havde  kostet  25  cents,  men  i  hvert  fald  gik  jeg  tilbage 
og  lagde  endnu  10  cents  i  automaten.  Hvad  er  det  nu 
der  bestemmer,  om  jeg  er  ærlig  eller  ej?  Kan  man 
regne  med,  hvad  jeg  siger  derom,  eller  skal  man 
regne  med,  hvad  jeg  gjorde,  da  jeg  stod  ved  automa- 
ten, hvor  ingen  kunne  se  mig?  Eller  hvordan  kan  man 
vide,  om  jeg  tror,  at  evangeliet  er  sandt  eller  ej?  Kan 
man  regne  med,  hvad  jeg  siger  til  vidnesbyrdmøder- 
ne, eller  skal  man  se  det,  ud  fra  den  måde,  hvorpå  jeg 
bestrider  mine  stillinger  i  kirken? 


Hør  her,  Sterling,  hvis  du  absolut  skal  gøre  dig  til  tyv,  så 
skulle  du  se  at  få  noget  mere  ud  af  det  end  sølle  ti  cents. 

Mine  kære  søskende  og  venner,  som 
måske  lytter  via  radio  eller  fjernsyn: 
Jeg  beder  om  inspirationens  hjælp, 
hvilken  i  så  rigt  mål  har  været  til 
stede  ved  denne  konference,  me- 
dens jeg  siger  nogle  få  ord  til  jer. 
Den  dag,  kirken  blev  organiseret,  og 
fra  den  tid  af  er  Herrens  ord  kom- 
met til  denne  uddelings  leder  og  pro- 
fet. Efter  at  have  erklæret,  at  Kristi 
kirke  nu  var  genoprettet  i  de  sidste 
dage,  gav  Herren  kirkens  profet  be- 
falinger og  „kraft  fra  det  høje",  for 
det  første  til  at  frembringe  en  bog, 
der  indeholdt  „et  faldent  folks  histo- 
rie og  Jesu  Kristi  evangeliums  fylde" 
(L  &  P.  20:8-9),  for  det  andet  til  at 
være  et  lys  for  verden  og  et  banner 
for  hans  folk,  „for  at  ikke-medlem- 
mer  kan  søge  (kirken)"  (L  &  P.  45: 
9);  for  det  tredie  for  at  forberede  fol- 
ket på  Herrens  komme;  og  endelig  til 
med  myndighed  at  undervise  hele 
verden  i  frelsens  evangelium.  (Docu- 
mentary  History  of  the  Church,  bind 
4,  side  537). 

I  vore  dage,  når  nationerne  og  ver- 
den som  helhed  står  overfor  svære 
problemer,  så  søger  mennesket  en 
modgift  mod  de  onder,  der  truer 
menneskeheden,  og  yderligere  sø- 
ger de  svar  på  de  af  verdens  pro- 
blemer, som  stadig  er  uløste. 
De  gamle  profeter  synes  at  have  for- 
udset den  fuldkomne  frustration,  der 
hersker  i  dag,  hvor  menneskene  sø- 
ger svar  på  de  gale  steder  og  søger 
løsning  på  deres  problemer  på  den 
forkerte  måde.  Profeterne  forudså 
den  dag,  hvor  der  ville  være  „hunger 

i  landet,  ikke  hunger  efter  brød,  ikke 
tørst  efter  vand,  men  efter  at  høre 
Herrens  ord".  Videre  sagde  profe- 
ten „ . . .  (de  skal  flakke)  fra  nord  til 
øst  for  at  søge  'Herrens  ord,  men 
finder  det  ej".  (Amos  8:11-12). 
I  vor  demoraliserende  tidsalder  vir- 
ker det  som  om,  at  vi  fra  alle  sider 
bliver  stillet  spørgsmål  som  følgende: 
„Hvad  er  kirkens  indstilling  til  over- 
befolkning og  børnebegrænsning?" 
„Hvordan  er  kirkens  indstilling  til 
abort?" 

„Hvordan  skal  vi  bære  os  ad  med  at 
modarbejde  den  trussel  mod  vor  fri- 
hed, som  findes  i  verden  i  dag?" 
„Hvad  mener  kirken  om  den  bølge  af 
både  almindelige  og  især  ungdoms- 
kriminaliteter, der  er  over  os?" 
„Hvad  kan  der  gøres  for  at  styrke 
familie-sammenholdet  og  mindske 
umoralitet  og  hvad  kan  vi  gøre  for 
at  opbygge  selvtilliden,  ansvarsfølel- 
sen og  den  åndelige  og  fysiske  disci- 
plin?" 

Er  der  da  slet  ingen  løsninger  på 
disse  problemer? 

For  at  anslå  temaet  for  mine  få  be- 
mærkninger, vil  jeg  gerne  have  lov 
til  at  gentage  noget,  som  blev  sagt 
fra  denne  talerstol  for  omkring  ti  år 
siden  af  kirkens  tidligere  præsident, 
David  O.  McKay: 

„I  disse  dage,  hvor  uro  og  rastløshed 
florerer,  er  det  de  frihedselskende 
menneskers  første  og  største  pligt  og 
ansvar  at  tale  og  arbejde  for  det  en- 
kelte menneskes  rettigheder,  dets 
frie  ret  til  at  dyrke  Gud.  Det  er  nød- 
vendigt, at  vi  er  lydige  overfor  Jesu 


Kristi   evangeliums   principper.   Kun 
på  denne  måde  kan  mennesket  finde 
fred  og  glæde."   (Improvement  Era, 
december  1962,  side  903). 
Så  er  det  spørgsmålet:  „Hvad  skal  vi 
gøre  ved  alt  dette?" 
Da  apostlen  Paulus  sad  fængslet  i 
Rom,  sendte  han  et  brev  til  Timo- 
teus,  hvori  der  stod: 
„prædik  ordet,  træd  frem,  hvad  en- 
ten det  er  belejligt  eller  ubelejligt, 
tugt,  forman   med  al   langmodighed 
og  belæring. 

„Thi  der  kommer  en  tid,  da  de  ikke 
vil  finde  sig  i  den  sunde  lære,  men 
for  at  leve  efter  deres  egne  lyster 
skaffe  sig  lærere  i  hobetal,  efter  hvad 
der  kildrer  deres  øren, 
„og  de  vil  vende  øret  bort  fra  sand- 
heden og  vende  sig  til  fablerne." 
(2.  Tim.  4:2-4). 

Jeg  citerer  igen  præsident  David  O. 
McKay: 

„Det  er  lige  så  vigtigt  i  dag,  som  den- 
gang Paulus  skrev  sit  afskedsbrev  til 
Timoteus,  at  . . .  medlemmerne  over- 
alt, prædiker  ordet;  træd  frem,  både 
når  det  er  belejligt,  og  når  det  ikke 
er  belejligt. 

„I  vore  forvirrede  og  problemfyldte 
tider,  bør  der  ikke  være  tvivl  I  en 
eneste  sidste  dages  helligs  sind  om, 
hvad  vi  skal  prædike.  Svaret  er  ind- 
lysende . . . 

„For  at  sige  det  ganske  enkelt:  det 
er  ordet,  vil  skal  prædike  —  frelsens 
evangelium. 

„I  dag  er  det  ikke  ualmindeligt  at 
iagttage  en  vis  undskyldende  hold- 
ning  hos  visse  mennesker,   når  de 

taler  om  nødvendigheden  af,  at  Gud 
leder  menneskelige  forhold  . . . 
„Men  jeg  siger  jer,  prædik  både  når 
det  er  belejligt  og  når  det  er  ubelej- 
ligt, om  tro  på  Gud  den  evige  Fader, 
og  på  hans  Søn,  Jesus  Kristus  og  på 
den  Helligånd. 

„  ,Thi  se,  dette  er  min  gerning  og  her- 
lighed —  at  tilvejebringe  udødelighed 
og  evigt  liv  for  mennesket.'  (Moses 
1:39)." 

„Erklær  at  Gud  lever,  og  at  hans  el- 
skede Søn  er  menneskehedens  Frel- 
ser; at  han  er  overhovedet  for  denne 
kirke,  som  bærer  hans  navn;  at  han 
leder  og  inspirerer  dem,  som  har 
myndighed  til  at  repræsentere  ham 
her  på  jorden  . . . 

„Prædik,  at  ansvaret  for  at  oplyse 
om  denne  livets  plan,  denne  måde 
at  leve  på,  hele  frelsesplanen,  hviler 
på  alle  kirkens  medlemmer,  men 
især  på  dem,  der  har  fået  overdraget 
præstedømmet,  og  som  er  blevet  kal- 
det til  at  være  ledere  og  til  at  tjene 
folket."  (Improvement  Era,  december 
1966,  side  1093). 

Disse  evige  sandheder  gælder  lige 
så  vel  i  år,  som  de  gjaldt,  da  Jesus 
udtalte  dem  for  første  gang,  og  de 
vil  forblive  noget  fundamentalt  og 
uundværligt,  lige  så  længe,  som  der 
er  liv. 

Så  refereredes  der  til  en  stor  lærer, 
som  sagde  følgende: 
„Hvis  der  skal  foregå  en  social  og 
politisk  fornyelse  i  verden,  så  er  det 
først  og  fremmest  de  moralske  idea- 
ler, der  skulle  fornyes."  (Dr.  J.  Wil- 
liam Hudson,  Universitet  of  Missou- 
ri). 

Den  skeptiske  vil  omgående  kalde 
denne  påstand  for  naiv  og  sige,  at 
den  må  være  udtalt  af  en,  som  er 
ude  af  trit  med  tiden.  Noget  lignende 
dette  så  vi,  da  nogle  af  vore  socio- 
logistuderende aflagde  en  rapport 
over  en  undersøgelse,  de  havde 
gjort.  De  har  åbenbart  ikke  været 
klare  over,  at  en  lille  smule  viden  er 
en  farlig  ting,  hvis  man  ikke  selv  er 
klar  over,  at  man  kun  delvis  kender 
emnet. 

Min  tid  tillader  mig  kun  at  komme 
med  nogle  få  bemærkninger  om  nog- 


le af  de  store  udfordringer,  som  vor 
generation  kan  komme  ud  for. 
Da  de  hellige  i  begyndelsen  var  ud- 
sat for  svære  forfølgelser,  søgte  de 
ivrigt  Herren  for  at  få  at  vide,  hvor- 
dan de  skulle  reagere  på  deres  fjen- 
ders trusler. 

Svaret  lød:  „Tal  derfor  imod  krig  og 
forkynd  fred  og  søg  med  al  flid  at 
vende  børnenes  hjerter  til  fædrene 
og  fædrenes  hjerter  til  børnene." 
(L&P.  98:16). 

Og  dette  betydningsfulde  løfte  blev 
givet: 

„Og  atter  siger  jeg  jer:  Om  I  vil  iagt- 
tage og  gøre,  hvad  jeg  befaler  jer, 
så  vil  jeg,  Herren,  afvende  al  vrede 
og  fortørnelse  fra  jer,  og  helvedes 
porte  skal  ikke  få  overhånd  over  jer." 
(L.  &  P.  98:22). 

„Lad  ingen  bryde  landets  love,  thi 
den,  der  holder  Guds  love,  behøver 
ikke  at  bryde  landets  love. 
„Vær  derfor  den  bestående  øvrighed 
underdanig,  indtil  han  regerer,  som, 
har  ret  dertil,  og  som  skal  lægge  alle 
fjender  under  sine  fødder."  (L  &  P. 
58:21-22). 

Denne  uddelings  inspirerede  profet 
og  leder  fastslog  dette  folks  tro,  i  det 
vi  kalder  trosartiklerne: 
„Vi  tror,  at  vi  må  være  konger,  præ- 
sidenter, herskere  og  øvrighedsper- 
soner underdanige  og  adlyde,  ære 
og  holde  lovene."  (12.  trosartikel). 
Hvis  vi  er  lydige  overfor  dette,,  selv 
når  der  forekommer  tvivl  og  uro,  er  vi 
de  verdslige  myndigheder  lydige. 
For  at  sige  det  med  andre  ord,  de 
hellige  fik  altså  besked  på,  at  de,  for 
at  undgå  at  komme  i  krig  med  deres 
fjender,  skulle  tale  imod  krig  og  for- 
kynde fred  og  sørge  for,  at  denne 
fred  tog  sin  begyndelse  indenfor 
hjemmets  fire  vægge,  så  børnene  og 
fædrene  kunne  leve  i  fred  med  hin- 
anden. 

Herren  gav  os  yderligere  et  løfte,  idet 
han  sagde,  at  hvis  al  vrede  og  ond- 
skab var  overvundet  indefra,  så  ville 
Satans  onde  magter  ikke  kunne  gøre 
dem  fortræd.  Han  lod  os  ikke  i  tvivl 
om,  hvor  hans  kirke  stod  i  denne  ver- 
den, og  hvilken  stilling,  han  indtog  i 
kirken,  i  kampen  mod  det  onde,  der 


—  med  mindre  det  blev  revet  op  med 
rode  fra  begyndelsen  —  uden  tvivl 
ville  udvikle  sig  til  en  væbnet  kon- 
flikt. 

Efter  at  have  givet  forældrene  loven 
om,  at  de  skulle  undervise  deres 
børn  i,  at  „vandre  retskaffent  for 
Herren"  (L  &  P.  68:28),  viste  han  sin 
utilfredshed  med  de  af  os,  som  med 
Herrens  ord  er:  „lediggængere  ... 
(så)  børnene  vokser  op  i  ugudelig- 
hed. De  søger  heller  ikke  alvorligt  ef- 
ter evighedens  skatte,  men  deres 
øjne  er  fyldt  med  griskhed."  (L&P. 
68:31). 

Hvis  vi  helt  har  forstået  disse  ord, 
har  vi  også  fået  at  vide,  hvor  vi  kan 
finde  ondets  rod.  Børnene  bliver  ik- 
ke ordentlig  belært  i  hjemmet  af  for- 
ældrene. Vort  samfund  har  indført 
ting,  der  tilskynder  til  lediggang,  i 
stedet  for  at  give  dem,  der  ønsker  at 
arbejde  for  det  de  behøver,  mulighed 
herfor.  Samfundet  har  ikke  sørget 
for,  at  lediggang  og  arbejdsløshed  er 
kommet  ned  på  et  minimum. 
I  vor  egen  tid  har  pionerlederen, 
præsident  Brigham  Young,  i  sin 
egenskab  af  leder  for  en  stat,  sagt 
følgende  om  arbejdets  betydning: 
„Det  er  min  erfaring,  og  det  er  ble- 
vet et  af  mine  principper  at  det  al- 
drig er  til  nogen  gavn  uden  videre  at 
give  en  mand  eller  kvinde  penge, 
mad,  klæder  eller  noget  som  helst 
andet,  hvis  de  vel  at  mærke  er  raske 
og  kan  arbejde  og  tjene  til  det,  de 
behøver,  og  der  er  noget  som  helst 
arbejde  at  få.  Dette  er  mit  princip,  og 
jeg  efterlever  det  efter  bedste  evne. 
At  yde  hjælp  på  anden  vis,  vil  virke 
ødelæggende  på  et  hvilket  som  helst 
samfund  i  verden  og  gøre  dets  ind- 
byggere til  lediggængere."  (Discour- 
ses  of  Brigham  Young  [Deseret  book 
Co.,  1943],  side  274). 
Nu  vil  jeg  gerne  have  lov  til  at  tale 
om  noget  andet  et  øjeblik  og  genta- 
ge noget,  der  blev  sagt  ved  mødet  i 
formiddags.  Men  først  vil  jeg  citere, 
hvad  lederne,  der  påbegyndte  vel- 
færdsprogrammet  sagde: 
„Dette  er  den  vigtigste  del  af  kirkens 
velfærdsprogram,  det  skal  ikke  blot 
være  sådan,  at  et  menneske  kan  bli- 

ve  mæt  og  få  klæder  på  kroppen  — 
vi  ved,  at  dette  er  vigtigt  —  men  det 
skal  også  være  sådan,  at  det  evige 
menneske  får  opbygget  sin  selvtillid, 
ved  at  arbejde  med  noget  og  tjene 
andre  på  en  hæderlig  måde:  En  ge- 
neration, der  er  opvokset  i  lediggang 
kan  ikke  vedblivende  være  retskaf- 
fen." (Richard  L.  Evans,  Improvement 
Era,  bind  39  [1936],  side  768). 
„Lige  fra  begyndelsen  har  velfærds- 
programmets  formål  på  længere  sigt 
været  at  opbygge  kirkens  medlem- 
mers karakter,  dette  gælder  både  for 
dem,  der  giver,  og  for  dem,  der  mod- 
tager, idet  man  på  den  måde  styrker 
alle  de  gode  kræfter,  der  findes  in- 
derst inde  i  alle  mennesker,  og  hjæl- 
per deres  ånds  positive  kræfter  til  at 
blomstre  og  sætte  frugt.  Dette  er  jo 
trods  alt  kirkens  egentlige  mission 
og  eksistensgrundlag."  (Albert  E.  Bo- 
wen,  Church  Welfare  [Deseret  Sun- 
day  School  Union,  1946]  side  44). 
I,  der  er  i  kirken,  må  nu  indse,  at  for 
at  alle  disse  guddommeligt  inspire- 
rede råd  skal  kunne  omsættes  til 
praksis  i  den  form,  de  er  givet  os  af 
vore  ledere,  som  får  deres  inspira- 
tion fra  Himmelen,  har  kirkens  med- 
lemmer fået  familiehjemmeaftenen, 
hvor  familiens  medlemmer  kan  blive 
belært  derom  og  modtage  instrukser. 
Sammen  med  dette  har  vi  fået  planen 
for  den  timelige  frelse  i  det  velfærds- 
program,  der  gælder  for  hele  kirken 
verden  over,  hvor  alle  skal  give  så 
meget,  som  han  kan,  af  sin  arbejds- 
kraft, sine  penge  m.  m.,  for  så  også 
at  kunne  modtage  af  de  ressourcer, 
som  han  selv  har  været  bidragyden- 
de  til,  når  han  trænger  dertil,  uden 
på  nogen  måde  at  behøve  at  føle  sig 
ydmyget  eller  få  lyst  til  at  fortie  sin 
nød. 

Ud  over  dette  har  Herren  ledet  op- 
rettelsen af  programmet  for  børne- 
og  ungdoms-  aktiviteter  samt  pro- 
grammer, hvorefter  fædre  og  mødre 
belæres  i  hjælpeorganisationerne  og 
i  kirkens  præstedømme-  kvorummer, 
hvor  der  gøres  alt,  som  et  ikke-med- 
lem  udtrykte  det,  da  han  talte  om  de 
ungdoms-aktiviteter,  kirken  stod  bag, 
„for  at  give  dem  lejlighed  til  at  del- 


tage i  så  mange  gode  og  sunde  akti- 
viteter, så  de  simpelt  hen  ikke  har 
tid  til  at  deltage  i  noget,  der  er  af 
det  onde." 

Enhver,  der  reflekterer  lidt  over  til- 
værelsen, vil  kunne  indse,  at  hvis 
man  ikke  retter  sig  efter  disse  funda- 
mentale principper  i  ethvert  samfund 
for  at  modvirke  såvel  almindelig  kri- 
minalitet som  ungdomskriminalitet 
og  arbejdsløshedens  onder,  vil  den 
sæd,  der  sås  i  rastløshedens  og  bit- 
terhedens spor,  snart  føre  til  netop 
de  tilstande,  som  Herren  advarede 
imod.  Hvis  man  ikke  tager  hensyn  til 
disse  principper  om,  hvordan  livet 
bør  leves,  .og  til  hans  frelseslære,  så 
kan  vi  kun  forvente,  at  det  ondes 
magt  vil  føre  til  konflikter  i  familien, 
i  nationen  og  udover  hele  verden. 
Således  lyder  Herrens  egne  profeters 
ord  om,  at  der  i  stedet  for  fred  ville 
findes  sværd;  thi  der  vil  blive  voldt 
splid  „mellem  en  mand  og  hans  fa- 
der, mellem  en  datter  og  hendes 
moder  og  mellem  en  svigerdatter  og 
hendes  svigermoder, 
„og  en  mand  skal  få  sine  husfolk  til 
fjender."  (Matt.  10:35-36). 
Er  I  klare  over,  at  dette  sker  indenfor 
mange  familier  over  hele  verden? 
Behøver  jeg  at  sige  mere,  for  at  få 
jer  til  at  indse,  at  det  er  nødvendigt 
at  følge  Herrens  plan  i  alle  detaljer 
for  at  frelse  menneskeheden  og  ver- 
den som  sådan?  Hvis  dette  folk  blot 
ville  følge  de  råd  og  den  vejledning, 
vore  ledere  giver,  så  har  Herren  lo- 
vet følgende: 

helvedes   porte   (skal)   ikke  få 

overhånd  over  jer,  ja,  Gud  Herren  vil 
sprede  mørkets  magter  for  jer  og 
lade  himlen  bæve  til  jeres  gode  og 
til  sit  navns  ære."  (L  &  P.  21:6). 
Ja,  vi  vil  driste  os  til  at  sige,  at  hvis 
alle  tiæderlige  mennesker  overalt  vil- 
le følge  lignende  programmer,  så  vil- 
le hele  verden  blive  velsignet  derved. 
Men  nu  er  tiden  kommet,  hvor  kir- 
kens medlemmer  overalt  må  berede 
sig  til  den  endeløse  kamp  mellem 
det  godes  og  det  ondes  kræfter.  Pro- 
feten Joseph  Smith  gav  til  De  tolvs 
Råd  følgende  erklæring,  hvis  sand- 
hed  udsprang  af  hans  erfaring,  og 


som  mange  af  os  siden  den  tid  har 
kunnet  bekræfte: 

„Du  vil  komme  ud  for  mange  prøvel- 
ser. Og  det  er  lige  så  vigtigt,  at  du 
bliver  prøvet,  som  det  var,  at  Abra- 
ham og  andre  af  Guds  mænd  blev 
prøvet  . . .  Gud  vil  holde  øje  med 
dig,  han  vil  gribe  fat  i  dig,  ja,  og  dit 
hjerte  vil  knuges  i  dit  bryst,  og  hvis 
du  ikke  kan  udholde  det,  så  er  du  ik- 
ke værdig  til  din  arv  i  Guds  celestiale 
rige."  (John  Taylor  i  Journal  of  Dis- 
courses,  bind  24,  side  197). 
Selv  i  dag,  hvor  der  findes  stor  fat- 
tigdom i  visse  overbefolkede  lande 
erklærer  vi  alligevel,  at  det  er  en  for- 
færdelig synd  overfor  Herren  at  tage 
nogen  forholdsregler  for  på  nogen 
måde  at  være  ulydig  overfor  Guds 
høje  bud,  fra  tidernes  begyndelse, 
om  at  „blive  frugtbar  og  mangfoldig- 
gøre jorden."  (1.  Mos.  1:28).  Det  er 
sikkert,  at  den,  der  tager  sine  for- 
holdsregler for  at  hindre  nyt  liv  eller 
at  ødelægge  liv  før  eller  efter  føds- 
len, vil  nedkalde  Guds  vrede  over  sig, 
for  „Gud  lader  sig  ikke  spotte."  (Gal. 
6:7). 

Det,  vi  har  brug  for  i  dag,  er  en 
verdensomspændende  bevægelse, 
der  med  alle  tilgængelige  midler  kan 
oplyse  disse  ulykkelige  mennesker  i 
deres  uvidenhed  og  formidle  den  ret- 
te måde  at  leve  på  og  den  selvdisci- 
plin, man  bør  have,  samt  give  dem 
økonomiske  retningslinier  at  leve  ef- 
ter, der  er  dannet  efter  Herrens  frel- 
sesplan. 

Denne  kirke  skal  og  må  gå  foran  og 
vise  vejen.  Hvis  vi  gør  det,  vil  vi  se 
begyndelsen  til  opfyldelsen  af  den 
ældgamle  profeti,  hvor,  som  profe- 
terne sagde:  „Herrens  huses  bjerg, 
(skal  blive)  grundfæstet  på  bjergenes 
top  . . .  Did  skal  folkene  strømme, 
„og  talrige  folkeslag  vandre:  ,Kom 
lad  os  drage  til  Herrens  bjerg,  til  Ja- 
kobs Guds  hus;  han  skal  lære  os 
sine  veje,  så  vi  kan  gå  på  hans  stier; 
thi  fra  Zion  udgår  åbenbaring,  fra  Je- 
rusalem Herrens  ord.'"  (Es.  2:2-3.  Se 
også  Mik.  4:1-2). 

Hvad  angår  den  politiske  forvirring 
nationerne  imellem,  beder  vi  inderligt 
om,  at  hvis  dette  (Amerika)  såvel  som 

andre  lande  ville  bekvemme  sig  til  at 
leve  efter  og  indføre  regeringssyste- 
mer,  hvor  menneskenes  borgerlige 
og  politiske  rettigheder  er  sikrede, 
så  ville  vi  med  håb  kunne  se  frem  til 
opfyldelsen  af  Esajas'  og  Mikas  pro- 
fetier, som  jeg  allerede  har  talt  om, 
således  at  der  „fra  Zion  udgår  åben- 
baring, fra  Jerusalem  Herrens  ord." 
Når  den  dag  oprinder  vil  vi  se  alle  i 
den  frie  verden  få  velsignelser  og  fri- 
hed. 

Endelig  et  sidste  ord  om  de  store 
farer  ved  mange  af  de  ret  udbredte 
frihedens  læresætninger,  som  vore 
fjender  fremfører.  De  er  af  vor  elske- 
de profet  og  statsleder,  præsident  J. 
Reuben  Clark,  jr.,  blevet  beskrevet 
som  værende  „kun  et  af  Satans  klod- 
sede forsøg  på  at  modarbejde  Her- 
rens plan  om  den  forenede  orden, 
som  den  er  beskrevet  i  de  hellige 
skrifter."  Det  velfærdsprogram,  vi  har 
nu,  kan  udmærket  være  en  „forprø- 
ve" på,  om  kirkens  medlemmer  er 
parate  til  at  efterleve  denne  plan, 
sådan  at  der,  som  beskrevet  i  de 
ældgamle  hellige  skrifter  i  Mormons 
Bog:  „(hverken)  fandtes  fattige  eller 
rige,  trælle  eller  frie,  men  de  var  alle 
. . .  deltagere  i  den  himmelske  gave" 
og  „  . . .  der  kunne  i  sandhed  ikke 
findes  noget  lykkeligere  folk"  (4. 
Nep.:  3, 16),  på  jordens  overflade,  når 
alle  var  omvendt  til  Herren.  Det  var, 
hvad  dette  kontinents  lykkelige  ind- 
byggere erfarede,  da  de  fuldt  ud  ef- 
terlevede loven  om  offer  og  ydelse. 
Der  findes  indenfor  kirken  nogle  vel- 
menende mennesker,  der  har  påta- 
get sig  at  sætte  noget  i  stedet  for 
Jesu  Kristi  evangeliums  og  Guds  ri- 
ges principper,  disse  kaldes  afvige- 
re -  resultatet  af  dette  er,  at  de,  lige- 
gyldigt hvor  oprigtige  de  måske  er, 
har  være  årsag  til  forvirring,  idet  man 
har  brugt  andre  organisationer  end 
præstedømmet  til  at  bekæmpe  det 
onde.  På  denne  måde  har  de  sat  bror 
op  mod  bror  i  kirken  og  således 
svækket  enigheden  i  det  største  vå- 
ben, som  Gud  har  givet  os  til  at  be- 
kæmpe disse  ting  med,  nemlig  præ- 
stedømme-organisationerne i  kirken 
og  i  Guds  rige.  Ved  at  indstifte  andre 


fremgangsmåder  er  nogle  af  disse 
grupper  blevet  ledet  på  vildspor,  er 
faldet  fra  og  udelukket  af  kirken. 
Hvis  vi  følger  præstedømmets  lede- 
re, så  vil  Herren  opfylde  det  løfte, 
som  står  skrevet  i  forordet  til  hans 
åbenbaringer,  når  Satan  vil  have  fuld 
magt  over  sit  rige.  Dette  er  hans 
løfte: 

„ . . .  Herren  vil  også  have  magt  over 
sine  hellige  og  regere  midt  iblandt 
dem  og  komme  ned  til  dom  over  . . . 
verden."  (L  &  P.  1:36). 
Jeg  beder  oprigtigt  alle  mennesker 
om  at  samles  under  Herrens  ban- 
ner, om  at  undervise  så  magtfuldt  i 
Jesu  Kristi  evangelium,  at  ingen  vir- 
kelig omvendt  nogensinde  i  sig  vil 
kunne  finde  grobund  for  de  ideer  og 
fremgangsmåder,  der  er  i  modstrid 
med  Herrens  frelsesplan. 
Herren  regerer  midt  blandt  sine  hel- 
lige gennem  præstedømmet,  som 
han  har  givet  mennesket,  i  stedet  for 
at  gøre  det  gennem  menneskeskab- 
te organisationer,  sådan  som  jeg  tid- 
ligere har  omtalt. 

Nu  til  sidst  vil  jeg  gerne  bede  en  yd- 
myg bøn  på  hele  kirkens,  ja,  på  hele 
verdens  vegne.  Jeg  er  klar  over,  at 
jeg  kunne  have  sagt  meget  mere, 
men  når  jeg  beder  denne  bøn  til 
Herren,  så  beder  jeg  jer,  om  I  vil 
forene  jer  i  troen  med  mig  i  dette 
øjeblik: 

„Vor  evige,  himmelske  Fader,  hør 
vor  bøn  i  dag,  og  hellig  alt  det,  der 
bliver  gjort  i  retfærdighed  af  mænd 
og  kvinder  både  i  og  udenfor  kirken, 
til  vort  gode,  sådan  at  det  onde,  der 
kommer  over  jorden  i  store  bølger, 
må  blive  standset.  Giv  os  større  mod 
på  at  bringe  din  store  plan  ud  til  alle 
„folkeslag  og  stammer  og  tungemål 
og  folk"  (Åb.  14:6),  idet  vi  ser  frem 
til  den  vidunderlige  dag,  hvor  din 
profeti  vil  blive  opfyldt,  og  „landet 
er  fuldt  af  Herrens  kundskab,  som 
vandene  dækker  havets  bund."  (Es. 
11:9). 

„Vi  beder  om,  at  du  vil  beskytte  os 
gennem  din  almægtige  kraft,  sådan 
så  alle  dine  hensigter  med  os  og  dit 
værk  må  ske  fyldest.  Vi  underlægger 
os  dit  omhyggelige  opsyn  og  beder 


om,  at  du  aldrig  vil  lade  os  alene,  og 
at  du  fortsat  vil  give  os  den  nødven- 
dige vejledning  for  at  kunne  fulden- 
de dine  formål." 

Jeg  vil  gerne  til  denne  ydmyge  bøn 
føje  mit  vidnesbyrd,  som  jeg  hermed 
bærer  overfor  alle  denne  kirkes 
medlemmer,  ja,  overfor  hele  verden, 
at  gennem  Kristi  forsonende  offer 
„vil  hele  menneskeheden  . . .  blive 
frelst  ved  at  adlyde  evangeliets  love 
og  forordninger."  (3.  trosartikel). 
Dette  er  virkelig  Herrens  værk,  vi 
deltager  i.  Han  lever  og  er  altid  parat 
til  at  drage  os  nær  til  sig,  hvis  vi  be- 
reder os  til  at  blive  værdige  til  at 
komme  ham  nær. 

Af  personlig  erfaring  ved  jeg,  at  dette 
er  sandt.  Jeg  siger  dette  ganske 
nøgternt  og  i  Jesu  Kristi  navn.  Amen. 

O 

TILBEDELSE,  BOLIG, 
ARBEJDE 


PRÆSIDENT  A.  THEODORE  TUTTLE 
fra  De  halvfjerds'  første  Råd 


„Da  byggede  Isak  et  alter  der  og  på- 
kaldte Herrens  navn;  og  der  opslog 
han  sit  telt,  og  hans  trælle  gravede 
der  en  brønd."  (1.  Mos.  26:25). 
Alter,  telt  og  brønd.  Isak  blev  ikke  no- 
gen Abraham  eller  Jakob.  Han  nåe- 
de ikke  på  højde  med  Abraham,  som 
kaldtes:  „fader  til  de  trofaste".  Han 
blev  heller  ikke  så  stor  en  mand 
som  sin  søn  Israel,  der  blev  far  til 
de  tolv  stammer.  Alligevel  holder 
man  af  Isak  og  beundrer  ham.  Han 
tilbad  Gud,  sørgede  for  sit  hjem  og 
udførte  sit  arbejde.  Man  husker  ham 
simpelt  hen  som  en  fredens  mand. 
Det  enkle  liv,  han  levede  og  hans 
fantastiske  evne  til  at  se  det  betyd- 
ningsfulde i  det  almindelige  liv,  gjor- 
de ham  til  en  stor  mand. 
Alter,  telt  og  brønd:  tilbedelse,  bo- 
lig og  arbejde.  Disse  fundamentale 
ting  viser  hans  forhold  til  Gud,  til 
sin  familie  og  til  sin  næste.  Alle 
mennesker  på  jorden  er  berørt  af 
disse  tre  ting. 

Isak  tilbad  Gud  ved  et  stenalter. 
Der  søgte  han  svarene  på  livets  sto- 
re spørgsmål:  Hvor  kommer  jeg  fra? 
Hvorfor  er  jeg  her?  Hvor  er  jeg  på 
vej  hen? 

Ethvert  menneske  stiller  disse 
spørgsmål.  Disse  spørgsmål  er  al- 
tid aktuelle. 

Bibelens  skrifter  alene  kan  ikke  be- 
svare disse  spørgsmål.  Men  den 
åbenbarede  religion  giver  klare  og 
tydelige  svar.  Det  gengivne  evange- 
lium i  dets  fylde  erklærer:  Vi  boede 
sammen  med  vor  himmelske  Fader 
i  et  celestialt  hjem,  før  denne  jord 


blev  skabt.  Vi  lærte,  voksede  og  gik 
fremad.  Vi  længtes  efter  et  liv  her 
på  jorden,  så  vi  kunne  modtage  et 
fysisk  legeme.  Efter  opstandelsen 
skal  vi  vende  tilbage  til  vor  him- 
melske Faders  nærhed  og  forenes 
med  vor  evige  familie.  Alt  dette  sker 
gennem  lydighed  mod  det  gengivne 
evangeliums  principper  og  ordinan- 
ser. 

Gennem  åbenbaring  ved  vi,  at  vor 
Fader  lever.  At  Jesus  hans  første- 
fødte i  åndeverdenen:  den  enbårne 
Søn  i  kødet.  Han  er  Kristus,  vor  Frel- 
ser og  Forløser.  Hans  gerning  og 
herlighed  er  „at  tilvejebringe  udøde- 
lighed og  evigt  liv  for  mennesket." 
(Moses  1 :39). 

Vi  ved,  at  han  lever,  for  han  har  vist 
sig  for  mennesker  i  vore  dage  for 
at  oprette  dette  sidste  dages  værk. 
Der  findes  levende  profeter  og 
apostle  på  jorden  i  dag,  som  er  kal- 
dede af  Gud  og  ordinerede  for  at 
Guds  guddommelige  hensigter  kan 
gennemføres.  Jesu  Kristi  Kirke  af 
Sidste  Dages  Hellige  er  hans,  den 
eneste  sande  og  levende  kirke. 
Hans  udvalgte  profet  er  præsident 
Harold  B.  Lee.  Gud  ske  tak  for  mo- 
derne åbenbaringer,  der  giver  til- 
bundsgående svar  på  de  vigtige 
spørgsmål  i  livet  —  det  er  igennem 
disse  åbenbaringer,  vi  finder  fred  i 
sjælen. 

For  at  komme  til  kendskab  om  Guds 
ord  og  værk,  knælede  Isak  i  sin  tid 
ned  foran  alteret.  Hans  telt,  der 
tjente  som   bolig  for  ham  og   hans 

Menneskets  forhold  til  Gud, 
til  sin  familie  og  sin  næste 


familie,  var  helligt  for  ham,  ligesom 
vore  hjem  er  det  i  dag. 
For  sidste  dages  hellige  er  hjemmet 
et  helligt  sted,  som  er  dannet  med 
vort  celestiale  hjem,  hvorfra  vi  kom, 
som  forbillede.  Det  hjem,  der  ledes 
af  præstedømmet,  er  den  højeste 
åndelige  enhed  vi  kender. 
Jesu  Kristi  Kirke  af  Sidste  Dages 
Hellige  er  en  familiekirke.  Gennem 
dens  missionærarbejde  søger  vi  at 
bringe  familier  ind  i  kirken.  Vi  un- 
derviser i  principperne  og  udfører  or- 
dinanser,  som  vil  forene  familien  i 
al  evighed.  Ja,  vi  kan  sige,  at  for- 
målet med  denne  kirke  først  og 
fremmest  er  at  gøre  familien  perfekt 
og  at  ophøje  den. 
I  vore  dage  er  der  en  udbredt  mis- 
forståelse med  hensyn  til  faderens, 
moderens  og  børnenes  rolle.  Profe- 
ten Joseph  Smith  forklarede,  at  det 
er  meningen,  at  familien  skal  leve 
sammen  som  en  enhed  i  celestial 
herlighed.  For  at  forstå  reglerne,  der 
er  forbundet  hermed,  må  man  for- 
stå menneskelivets  evige  natur  — 
dets  forudtilværelse,  formålet  med 
livet  her  på  jorden,  og  menneskets 
fremtidige  skæbne.  Vor  religion  har 
forståelse  af  alt  dette  og  mere  til. 
Manden  er  hjemmets  overhoved. 
Det  er  ham,  der  skal  præsidere  og 
styre  forholdene  i  hjemmet  „gennem 
overbevisning,  langmodighed,  mild- 
hed, sagtmodighed  og  uskrømtet 
kælighed;  gennem  venlighed  og  sand 
kundskab."  (L  &  P.  121:41-42). 
Kvinden  er  hjemmets  hjerte.  „Derpå 
sagde    Gud    Herren:    ,Det   er     ikke 


godt  for  mennesket  at  være  ene;  jeg 
vil  gøre  ham  en  medhjælp.'"  (1. 
Mos.  2:18). 

„og  de  to  skal  blive  ét  kød ..." 
(Mark.  10:8). 

Præsident  J.  Reuben  Clark,  jr.,  en 
af  Herrens  ædle  tjenere,  definerede 
kvindens  rolle  i  et  evigt  perspektiv. 
Når  han  taler  om  Eva,  mener  han 
dermed  alle  kvinder: 
„Så  kom  Eva,  hende,  der  skulle 
hjælpe  Adam  med  den  præstedøm- 
mets mission,  som  han  skulle  ud- 
føre —  Eva,  det  sidste,  der  blev 
skabt  her  på  jorden  . . .  Adam  tog 
hende  i  hendes  renhed  . . .  strålen- 
de og  guddommeligt  smuk,  med  ind  ' 
i  den  have,  som  stod  parat  til  hende, 
ind  i  det  brudehjem,  han  havde  byg- 
get i  den  have,  der  lige  fra  dengang 
har  været  symbolet  for  Himmelen 
på  jorden,  der  hvor  de  sammen 
skulle  leve  deres  kødelige  liv,  som 
skulle  åbne  muligheder...  for  de 
uendelig  mange  ånder,  der  ventede 
på  at  komme  ned  på  jorden  og  tage 
de  dødelige  tabernakler  i  besiddel- 
se, hvilket  disse  to  skulle  muliggøre. 
„  ...  Og  så  blev  Eva  til . . .  for  at 
være  den,  der  dannede  de  nye  le- 
gemer . . .  sådan,  at  Guds  store  plan 
kunne  gennemføres. 
„Dette  var  hendes  kaldelse... 
„Fra  den  dag . . .  har  kvindens 
største  ære  været  moderskabet. 

„Hvilket  mirakel  er  det  ikke,  når  en 
kvinde  bliver  mor;  hvor  uendelig 
stor  betydning  har  hun  ikke.  I  sit 
skød    danner   hun    den    mest   sam- 


mensatte mekanisme,  som  men- 
nesket kender . . . 

„Dette  er  hustruens  og  moderens 
gerning  og  store  mulighed;  og  hvis 
hun  ikke  kunne  gennemføre  dette 
...  så  ville  hele  Guds  plan  være 
uigennemførlig  og  hans  værk  ville 
blive  til  intet . . .  Dette  må  aldrig 
ændre  sig  . . . 

„Men  kvinden  har  endnu  ikke  nået 
sin  fulde  herlighed  dermed,  når  hen- 
des barn  er  født  ind  i  denne  prøvel- 
sernes verden  . . .  skal  hun  ikke  ale- 
ne give  det  føde,  men  også  klæde 
det.  Hun  skal  opdrage  det  om  dagen 
og  holde  vagt  over  det  om  natten  . . . 
Hun  leder  blidt  dets  usikre  skridt,  til 
det  kan  gå  alene  . . . 
„Sådan  er  mandens  og  kvindens  he- 
le rolle,  moderen  leder...  den  sjæl, 
som  hun  har  dannet  et  jordisk  hjem 
for . . .  ja,  hun  leder  sjælen  på  dens 
vej  til  ophøjelse.  Gud  bestemmer, 
hvor  sjælen  skal  hen,  men  moderen 
leder  den  på  vej. 

„Når  sjælen  så  vender  tilbage  til  al- 
les Faders  nærhed,  så  vil  mødre, 
der  er  værdige  dertil,  stå  og  tage 
imod  deres  børn,  som  er  værdige 
dertil ..."  (Immortality  and  Eternal 
Life  [Melchizedek  Priesthood  Course 
of  Study,  1969-70],  bind  2,  siderne 
24-28). 

Hustruer  og  mødre  udfører  noget, 
som  mænd  ikke  formår.  Mændene 
bøjer  sig  i  respekt  og  kærlighed  for 
mødrene,  der  udfører  dette  store  og 
fantastiske  værk. 

Sæt  dette  synspunkt  op  mod  alt  det 
sludder,    som    nedværdiger    moder- 

skabet  og  moderens  ophøjede  rolle; 
alt  dette,  der  ligefrem  tolererer  abort 
og  alle  de  onder,  der  er  forbundet 
hermed;  dette  er  at  tilsidesætte  den 
rolle,  som  Gud  gav  hende.  Man  kan 
vanskeligt  forestille  sig  en  mere  op- 
højet rolle  for  kvinden  og  en  mere 
gunstig  plads  i  den  evige  plan,  end 
netop  den  rolle  og  den  plads,  som 
Jesu  Kristi  Kirke  af  Sidste  Dages 
Hellige  prædiker.  Vi  beder  jer  tæn- 
ke omhyggeligt  over  dette,  for  det 
kommer  fra  Gud. 

Forældrenes  ansvar  kan  ikke  ignore- 
res, og  det  nytter  heller  ikke,  at  give 
dette  ansvar  videre  til  børnehaver, 
skoler,  ej  heller  til  kirken.  Familiens 
ansvar  er  den  guddommeligt  givet, 
Forældrene  kan  kun  sætte  sig  ud 
over  dette,  hvis  de  samtidig  ønsker 
at  sætte  deres  frelse  i  fare. 
Kun  gennem  dette  vidunderlige  og 
guddommelige  forhold  mellem  for- 
ældre og  børn  kommer  evig  glæde 
og  tilfredshed.  Præsident  Harold  B. 
Lee  har  sagt:  „Det  alier  vigtigste  ar- 
bejde, du  nogen  sinde  vil  komme  til 
at  udføre  for  kirken,  vil  ske  inden 
for  dine  egne  vægge." 
Til  barnet  sagde  Herren  hin  store 
dag,  da  han  gav  lovene  på  Sinai: 
„Ær  din  fader  og  din  moder,  for  at 
du  kan  få  et  langt  liv  i  det  land,  Her- 
ren din  Gud  vil  give  dig!"  (2.  Mos. 
20:12). 

Isak  knælede  ned  ved  alteret,  med 
tankerne  henvendt  på  sin  familie  i 
teltet,  men  det  meste  af  hans  tid  gik 
med  at  passe  de  brønde,  som  han 
havde  ladet  grave.  Hans  hjorde  fik 


næring  deraf.  Han  var  afhængig  af 
vandet  og  jQrden  og  den  sparsomme 
bevoksning,  der  var  i  det  øde  land, 
og  dette  har  ikke  ændret  sig  meget 
fra  dengang  til  nu,  for  mennesket 
må  stadig  arbejde. 
I  åbenbaringerne  står  der:  „Enhver, 
der  er  nødsaget  til  selv  at  forsørge 
sin  familie,  skal  gøre  det..."  (L.  & 
P.  75:28). 

I  begyndelsen  bekendtgjorde  Her- 
ren: „i  dit  ansigts  sved  skal  du  spi- 
se dit  brød..."  (1.  Mos.  3:19). 
Lige  siden  genoprettelsen  i  1830, 
har  Jesu  Kristi  Kirke  af  Sidste  Da- 
ges Hellige  opfordret  sine  medlem- 
mer til  at  være  flittige  og  passe  de- 
res arbejde. 

Der  er  få  onder,  som  Herren  i  vore 
dage  har  fordømt  hårdere  end  ledig- 
gang: 

„Du  skal  ikke  være  lad;  thi  den  lade 
skal  ikke  æde  arbejderens  brød  el- 
ler bære  hans  klæder..."  (L.  &  P. 
42:42). 

thi   den    lade  skal    ihukommes 

for  Herren."  (L.  &  P.  68:30). 

Lediggængeren  skal  ikke  have 

plads  i  kirken,  om  han  ikke  omven- 
der og  retter  sig."  (L.  &  P.  75:29). 
En  mand  skal  vælge  sit  arbejde,  så 
det  er  i  balance  med  de  andre  to 
ting  i  det  triumvirat,  jeg  har  talt  om. 
Lær  at  arbejde  ærligt  for  en  ærlig 
betaling.  Enten  arbejdet  foregår  på 
en  gård,  i  en  forretning  eller  på  et 
kontor,  så  skal  mennesket  vide,  at 
arbejdet  i  sig  selv  ikke  er  målet, 
men  det  er  derimod  midlet  til  at  nå 
det  ædle  mål. 


Tingene  har  kun  forandret  sig  lidt 
siden  Isaks  dage  —  i  hvert  fald  de 
ting,  der  virkelig  betyder  noget.  Det 
er  den  samme  Gud,  nemlig  Abra- 
hams, Isaks  og  Jakobs  Gud,  det 
samme  familiemønster,  og  det  er 
stadig  nødvendigt  at  arbejde. 
Alter,  telt  og  brønd:  disse  ting  er 
undværlige.  Hvis  disse  ting  gennem 
Guds  åbenbarede  ord  har  det  rette 
forhold  til  hinanden,  så  er  de  på  en 
gang,  den  største  udfordring  og  det 
største  resultat,  vi  kan  fremvise. 
Kære  himmelske  Fader,  vil  du  hjæl- 
pe os,  dine  børn,  så  vi  kan  se  det 
evige  i  disse  ting  og  handle  deref- 
ter. I  Jesu  Kristi  navn.  Amen.  O 

Vi  har  indgået  pagter 
med  Herren 


Hvis  vi  holder  vore  løfter  til  Herren, 
vil  vi  få  evigt  liv 


AF  ÆLDSTE  ELRAY  L  CHRISTIANSEN, 
assistent  til  De  tolvs  Råd 

Hvis  det,  jeg  gerne  vil  sige,  skulle 
have  en  overskrift,  så  skulle  den 
lyde:  „Vi  har  indgået  pagter  med 
Herren,  om  at  vi  ville  opretholde, 
hjælpe,  ja  selv  forsvare  de  store 
mænd,  som  er  udvalgt  til  at  lede  kir- 
ken i  vore  dage. 

En  af  de  vigtigste  ting  i  vort  forhold 
til  Herren  har  altid  været,  at  han  ind- 
går pagter  med  os. 
Skrifterne  fortæller  os,  at  han  indgik 
pagter  med  Adam,  med  Noa,  med 
Enok,  Melkisedek,  Abraham  og  an- 
dre, og  at  han  også  indgik  pagter 
med  det  gamle  Israel,  med  jaredit- 
terne  og  nephitterne. 
Vi  sidste  dages  hellige  er  et  velsig- 
net folk,  fordi  Herren  på  samme  må- 
de indgår  pagter  med  os,  både  med 
den  enkelte  og  med  folket  som  hel- 
hed. 

En  pagt  er  en  bindende  og  højtidelig 
overenskomst,  som  indgås  mellem 
mindst  to  mennesker.  Den  kræver,  at 
alle,  der  har  indgået  den,  holder, 
hvad  de  har  lovet,  for  at  den  kan 
være  effektiv  og  bindende.  De  fleste 
mennesker  er  ikke  klare  over,  at  de 
hellige  pagter,  der  blev  indgået  med 
de  gamle  profeter,  er  blevet  gengi- 
vet til  jorden  ved  en  ny  pagt. 
Herren  forklarede  os  grunden  til  op- 
rettelsen af  en  ny  pagt: 
„Thi  de  er  afveget  fra  mine  forord- 
ninger og  har  brudt  min  evige  pagt. 
„De  søger  ikke  Herren  for  at  indføre 
hans  retfærdighed,  men  enhver  van- 
drer på  sin  egen  vej  og  efter  sin  egen 
guds  billede,  hvis  billede  er  i  verdens 
lignelse,  og  hvis  væsen  er  en  afguds 


væsen,  som  bliver  gammelt  og  skal 
forgå  i  Babylon,  ja,  Babylon  den 
store,  der  skal  falde. 
„Derfor  har  jeg,  Herren,  kaldt  min  tje- 
ner Joseph  Smith  jun.  og  talt  til  ham 
fra  himlen  og  givet  ham  befalinger" 
-  og  så  videre.  (L  &  P.  1:15-17). 
Som  resultat  af  denne  åbenbaring, 
blev  Joseph  Smith  det  redskab  i 
Guds  hænder,  igennem  hvilket  han 
gengav  det  nye  og  evige  evangelium, 
som  er  evangeliets  fylde,  og  som  i 
sig  rummer  hele  dets  magt,  alle  prin- 
cipperne og  retningslinierne  inden- 
for andre  pagter  og  befalinger,  som 
vor  himmelske  Fader  har  givet  men- 
nesket på  jorden.  (L.  &  P.  132:5-7;  33: 
5,7). 

Dette  er  vejen  til  det  evige  liv  og  en- 
dog til  ophøjelse  for  alle  dem,  som 
tager  imod  evangeliet,  og  som  hol- 
der ud  indtil  enden  og  efterlever  dets 
principper  og  ordinanser,  for  Her- 
ren har  sagt: 

„Således  har  jeg  sendt  min  evige 
pagt  til  verden,  som  et  lys  for  verden 
og  et  banner  for  mit  folk,  for  at  ikke- 
jøderne  kan  søge  den,  og  for  at  den 
kan  være  et  sendebud  til  at  gå  foran 
og  berede  vejen."  (L.  &  P.  45:9). 
Pagten  findes  altså  på  jorden  i  sin 
fylde,  med  hele  sin  kraft  for  at  lede 
os,  som  et  banner  for  os  og  alle  de 
mennesker,  der  vil  rette  sig  derefter. 
Guds  kærlighed  rækker  til  alle  men- 
nesker; han  har  sagt:  o,  I  jor- 
dens indbyggere:  Jeg,  Herren,  vil 
kundgøre  disse  ting  for  alt  kød.  Thi 
hos  mig  er  der  ikke  personsanseel- 
se  ..."  (L  &P.  1:34-35). 


Og  det  er  på  grund  af  dette,  at  vi 
sender  missionærer  i  tusindvis  ud 
over  alt  i  verden,  hvor  det  er  tilladt 
at  undervise  i  Jesu  Kristi  evange- 
lium og  at  døbe  dem,  der  tror. 
Der  er  måske  nogle,  der  undrer  sig 
over,  hvorfor  Herren  giver  os  befalin- 
ger og  opfordrer  os  til  at  indgå  pag- 
ter med  ham.  Eller,  som  en  mand 
sagde:  „Hvis  Herren  elsker  os,  hvor- 
for giver  han  os  da  befalinger?  Hvis 
han  elsker  os,  hvorfor  siger  han  så: 
,Du  skal'  eller:  ,Du  må  ikke'?" 
Det  er  ganske  enkelt  at  besvare  dis- 
se spørgsmål;  han  giver  os  befalin- 
ger, fordi  han  elsker  os.  Han  ved 
nøjagtigt,  hvad  der  vil  give  os  sjæle- 
fred og  succes  i  vort  individuelle  liv 
og  i  verden  som  sådan  og  hvad,  der 
vil  bringe  os  ulykke. 
Ganske  som  enhver  anden  far  leder 
sine  børn,  eller  forbyder  dem  noget, 
hvis  det  er  til  velsignelse  for  dem,  så 
har  vor  himmelske  Fader  givet  os 
budene,  lovene  og  pagterne,  ikke  for 
at  begrænse  vore  muligheder  eller  at 
bebyrde  os,  men  for  at  vi  gennem  ly- 
dighed mod  de  rette  principper  skal 
kunne  finde  fred  og  lykke. 
I  virkeligheden  behøver  vi  jo  ikke  at 
gøre,  som  Herren  befaler  os,  men  vi 
kan  ikke  opnå  de  belønninger  og 
velsignelser,  som  han  har  lovet  os, 
med  mindre  vi  gør  det. 
„Thi  alle,  der  ønsker  en  velsignelse 
af  mine  hænder,  må  overholde  den 
lov,  som  blev  givet  for  denne  velsig- 
nelse, samt  de  vilkår,  som  blev  be- 
stemt før  verden  grundlagdes."  (L.  & 
P.  132:5). 

Ethvert  medlem  af  kirken  har  indgået 
pagter  med  Herren.  Disse  befalinger 
og  pagter  er  ikke  tunge  at  bære,  de 
er  ikke  nogen  byrde.  Tværtimod  an- 
skueliggør de  mange  ting  for  os,  de 
opløfter  os,  trøster  og  hjælper  os. 
De  er  redskaberne,  vi  bruger  til  det 
frivillige  arbejde,  vi  påtager  os,  og 
de  hjælper  os  til  at  bruge  vore  kræf- 
ter på  den  rigtige  måde,  så  vi  kan 
opnå  vort  mål  her  i  livet. 
Den  første  pagt  indgår  vi,  når  vi  la- 
der os  døbe  og  får  bekræftelse  på, 
at  vi  er  medlemmer  af  kirken.  Både 
de  betingelser,  under  hvilke  vi  bliver 
døbt,  og  de  pligter,  vi  medlemmer 
har  påtaget  os  efter  dåben,  bør  for- 
stås af  både  gamle  og  unge,  og  de 
bør  undervises  deri.  Herren  har  gjort 
meget  klart,  hvad  der  forlanges  af  os, 
gennem  følgende  ord: 

Alle,  der  ydmyger  sig  for  Gud 

og  ønsker  at  blive  døbt,  som  kom- 
mer med  et  sønderknust  hjerte  og  en 
angergiven  ånd,  og  som  vidner  for 
menigheden,  at  de  virkelig  har  om- 
vendt sig  fra  alle  deres  synder  og  er 
villige  til  at  påtage  sig  Jesu  Kristi 
navn,  fast  besluttet  på  at  tjene  ham 
indtil  enden  og  virkelig  viser  gen- 
nem deres  gerninger,  at  de  har  mod- 
taget Kristi  Ånd  til  deres  synders  for- 
ladelse, skal  optages  i  kirken  ved 
dåb."  (L  &  P.  20:37). 
Så  når  man  forbereder  sig  til  at  blive 
døbt,  må  man  gøre  sig  klart,  at  der  er 
ganske  bestemte  forpligtelser  og 
pagter,  som  man  må  leve  op  til,  hvis 
man  ønsker  at  modtage  denne  hel- 
lige ordinanse. 

Når  vi  deltager  i  Herrens  nadver,  så 
indgår  vi  en  højtidelig  pagt  om  at 
være  lydige  mod  hans  befalinger  og 
vidner  for  Herren  om,  at  vi  vil  tage 
hans  navn  på  os  og  altid  huske  ham 
og  holde  de  befalinger,  som  han  har 
givet  os.  Vi  bør  nøgternt  deltage  i 
nadveren  og  forstå  dens  alvorlige 
betydning. 

Når  vi  er  parate  til  at  modtage  præ- 
stedømmet, så  indgår  vi  igen  en  pagt 
med  Herren,  om  at  vi  vil  ære  det  ved 
at  leve  i  retfærdighed  og  virke  i  em- 
bedet ved  at  tjene  andre,  idet  vi  altid 


er  venlige,  hensynsfulde,  høflige  og 
kærlige  overfor  andre. 
Hvis  vi  altså  holder  dåbens  pagt  og 
ærer  præstedømmet  og  dets  pagter 
og  i  det  hele  taget  lever  i  overens- 
stemmelse med  evangeliets  princip- 
per, så  har  vi  mulighed  for  at  gå  ind 
i  et  helligt  tempel,  hvor  vi  modtager 
præstedømmets  højere  ordinanser, 
og  når  tiden  er  moden  dertil,  kan  vi 
indgå  den  ordinanse,  der  kaldes: 
„den  nye  og  evige  ægteskabspagt", 
idet  vi  modtager  det  løfte,  at  hvis  vi 
forbliver  trofaste  overfor  de  pagter, 
vi  har  indgået,  vil  vi  opstå  med  de 
retfærdige  orh  morgenen  under  den 
første  opstandelse,  og  sammen  med 
vore  ledsagere,  vore  børn,  ja  alle  vo- 
re efterkommere,  få  lov  at  leve  i  en 
tilstand  af  uendelig  lykke,  hvis  de,  vel 
at  mærke  også  overholder  de  pag- 
ter, som  de  skal  indgå. 
Hvilket  håb,  hvilken  trøst,  hvilken 
glæde  for  dem,  der  virkelig  elsker 
deres  familier;  Det  er  virkelig  sandt, 
at  „hvad  intet  øje  har  set  og  intet  øre 
hørt,  og  hvad  der  ikke  er  opkommet 
i  noget  menneskes  hjerte,  hvad  Gud 
har  beredt  for  dem,  der  elsker  ham." 
(1.  Kor.  2:9). 

Og  desuden  har  han  naturligvis  sagt, 
at  de,  der  elsker  ham,  holder  hans 
befalinger. 

Præsident  Joseph  F.  Smith  huskede 
os  på,  at  „vi  ikke  kan  forsømme,  ig- 
norere eller  vende  ryggen  til  ånden, 
hvilket  vil  sige  formålet  med  disse 
pagter  . . .  som  vi  har  indgået  med 
vor  himmelske  Fader,  uden  også  at 
udelukke  os  fra  vor  herlighed,  styrke, 
vor  ret  til  hans  velsignelser  og  fra 
hans  Ånds  gaver  og  tilkendegivel- 
ser." (Improvement  Era,  bind  9  [Au- 
gust 1906],  side  813). 
Thi  Gud  lader  sig  ikke  spotte!  (Gal. 
6:7). 

Lad  mig  endnu  engang  gentage,  at 
vi  alle  har  indgået  pagter  med  Her- 
ren og  foran  Gud  har  vi  på  hellige 
steder  lovet  at  holde  hans  bud,  som, 
trods  alt  alligevel,  er  de  principper, 
som  vi  må  lære  at  leve  efter  for  at 
blive  værdige  til  den  allerstørste  af 
Guds  gaver,  som  han  siger,  er  det 


evige  liv,  et  liv  forenede  med  vor  fa- 
milie i  Det  celestiale  Rige. 
Jeg  vidner  for  jer,  brødre  og  søstre, 
at  jeg  ved,  at  Gud  lever,  og  at  han  på 
grund  af  sin  kærlighed  til  os  steg  ned 
på  jorden  for  at  indgå  pagter  med  os, 
sådan  at  vi  kan  blive  sparet  forfiasko, 
sorg  og  fortrydelse,  og  sådan  at  vi 
kan  nå  en  vidunderlig  ophøjelse, 
hvilket  er  lovet  dem,  som  er  trofaste 
og  holder  ud  indtil  enden. 
Mine  brødre  og  søstre,  vi  er  et  folk, 
der  indgår  pagter.  Lad  os  også  være 
et  folk,  der  holder  vore  pagter.  Dette 
beder  jeg  om  i  Jesu  Kristi  navn. 
Amen.  q 

Stor  belønningsuddeling 
i  Nordre  Gren 

Palmesøndag  fik  22  unge  og  2  ledere  overrakt  belønninger  i  Københavns 
Nordre  Gren.  Blandt  andet  blev  Danmarks  første  Pligt  Mod  Gud  beløn- 
ning overrakt  til  Kennie  Rasmussen  og  en  Master  M-mands  belønning  til 
Søren  Sørensen.  Yderligere  modtog  følgende  drenge  præstedømmets- 
belønninger: 

Kim  Auerbach,  Michael  Kofoed,  Allan  Victor,  Kennie  Rasmussen,  Thomas 
Ringheim  og  Uffe  Ronnenberg. 

Samtidig  havde  en  stor  flok  unge  piger  i  grenen  gjort  sig  fortjente  til 
GUF  personlige  belønninger.  Det  var: 

Susanne  Meilsøe,  Søs  Rasmussen,  Bessie  Andersen,  Britta  Andersen, 
Helle  Hall,  Kaja  Hall,  Helle  Johannesen,  Any  Korsgaard,  Hannah  Ljung- 
strøm,  Helle  Bernskov,  Marianne  Hall,  Yvonne  Kofoed,  Dorte  Ronnenberg, 
Margrethe  Petersen,  Margit  Jensen  og  Margit  Ronnenberg. 
Endvidere  blev  to  lederskabsbelønninger  givet  til  Henny  Rasmussen  og 
Pia  Ringheim  Jensen. 

Hvad  skal  man- 
gøre  ved  sårede 
følelser? 


AF  ROBERT  J.  MATTHEWS 


„Det  kan  ikke  undgås,  at  forargelser  kommer;  men  ve 
den,  ved  hvem  de  kommer."  (Lukas  17:1). 
Skrifterne  er  til  for  at  vejlede  os,  sådan  at  vi  ikke  sårer 
andre,  og  også  for  at  vi  skal  kunne  bære  de  lidelser 
og  sorger,  som  andre  giver  os. 
Jesus  sagde,  at  hvis  nogen  „slår  dig  på  den  ene  kind, 
så  byd  også  den  anden  til;"  (Lukas  6:29). 
„Og  hvis  nogen  tvinger  dig  til  at  følge  ham  én  mil  på 
vej,  så  gå  to  mil  med  ham! 

„Elsk  jeres  fjender,  velsign  dem,  som  forbander  jer, 
gør  godt  imod  dem,  der  hader  jer  og  bed  for  dem, 
som  forfølger  jer; 

„Thi  hvis  I  elsker  dem,  der  elsker  jer,  hvad  løn  får 
I  så?  . . . 

„Og  hvis  I  kun  hilser  på  jeres  brødre,  hvad  særligt  gør 
I  så?  Gør  ikke  også  hedningerne  det  samme?"  (Matt. 
5:41,  44,  46-47). 

I  sidste  dages  åbenbaringer  har  Herren  sagt: 
„Mine  disciple  fordum  søgte  at  finde  fejl  hos  hinan- 
den og  tilgav  ikke  hinanden  af  hjertet,  og  af  denne 
grund  blev  de  hjemsøgt  og  revset  hårdt. 
„Derfor . . .  den,  som  ikke  tilgiver  sin  broder  hans  syn- 
der, står  fordømt  for  Herren;  thi  på  ham  hviler  en 
større  synd. 

„Og  I  skal  sige  i  jeres  hjerte:  Lad  Gud  dømme  mellem 
dig  og  mig  og  belønne  dig  efter  dine  gerninger."  (L.  & 
P.  64:8-9, 11). 

„Vær  tålmodig  i  trængsler  og  gengæld  ikke  skælds- 
ord med  skældsord.  Styr  dit  hus  i  sagtmodighed  og 
vær  standhaftig."  (L  &  P.  31 :9). 
Paulus  formanede  de  hellige: 

„Al  bitterhed  og  hidsighed  og  vrede  og  skrig  og  spot 
være  fjernt  fra  jer,  som  i  det  hele  al  ondskab! 
„Men  vær  gode  mod  hverandre  og  barmhjertige,  så  I 
tilgiver  hverandre  . . ."  (Ef.  4:31-32). 
„Så  ifør  jer  da  som  Guds  udvalgte,  hellige  og  elskede, 
inderlig  barmhjertighed,  godhed,  ydmyghed,  sagtmo- 
dighed, tålmodighed; 


„bær  over  med  hinanden  og  tilgiv  hinanden,  hvis  den 
ene  har  noget  at  bebrejde  den  anden  . . . 
„Og  lad  Kristi  fred  råde  i  jeres  hjerter . . ."  (Kol.  3:12- 
13,15). 

Paulus  rådede  Timoteus  til  at  „lide  ondt  som  en  god 
stridsmand  for  Jesus  Kristus"  (2.  Tim.  2:3);  og  han 
lærte  de  hellige,  at  „iføre  sig  Guds  fulde  rustning"  så, 
„I  kan  slukke  alle  den  Ondes  gloende  pile"  (Ef.  6:11, 
16.  Se  også  L.  &  P.  3:8;  27:17).  „Gloende  pile"  kom- 
mer ofte  i  form  af  uvenlige  ord  og  gerninger,  der  er 
rettet  mod  et  menneske,  der  forsøger  at  holde  Guds 
befalinger. 

Peter  skrev  følgende: 
„I  elskede,  jeg  formaner  jer . . . 
„Lad  jeres  færd  blandt  ledningerne  være  god,  så  de  — 
på  grund  af  de  gode  gerninger,  de  får  at  se  —  på 
deres  besøgelsesdag  kan  prise  Gud  netop  for  det,  de 
nu  bagtaler  jer  for,  som  om  I  var  forbrydere. 
„Thi  det  er  Guds  vilje,  at  I  ved  at  gøre  det  gode  skal 
lukke  munden  på  de  tåbelige  og  uforstandige  men- 
nesker; 

„Thi  hvad  ros  fortjener  det,  om  I  tålmodigt  finder  jer 
i  at  blive  slået,  når  i  forsynder  jer?  Men  finder  I  jer  i  at 
lide,  skønt  I  gør  det  gode,  da  er  I  under  Guds  nåde. 
„. . .  fordi  også  Kristus  led  for  jer  og  efterlod  jer  et 
forbillede,  for  at  I  skal  gå  i  hans  fodspor, 
„han,     som     ikke    skældte    igen,     når     han     blev 
udskældt..."  (1.  Peter  2:11-12, 15,  20-21,  23). 
Og  Peter  sagde  også:  „Endelig:  vær  alle  enssindede, 
medfølende,   kærlige   imod   brødrene,   barmhjertige, 
ydmyge;  gengæld  ikke  ondt  med  ondt,  eller  skælds- 
ord med  skældsord,  men  velsign  derimod  . . ."  (1.  Pe- 
ter 3:8-9). 

Sårede  følelser  er  ofte  det  samme  som  at  have  med- 
lidenhed med  sig  selv,  og  dette  fører  nogle  gange  til, 
at  man  surmuler.  Den  onde  Kong  Akab  viste  netop 
denne  egenskab,  hvilket  viser,  at  han  rent  åndeligt  var 
umoden.  Han  var  ulykkelig,  fordi  Nabot  ikke  ville  sæl- 
ge ham  en  vingård,  og  han  gik  „hjem,  misfornøjet  og 
ilde  til  mode ...  og  han  lagde  sig  til  sengs,  vendte 
sit  ansigt  bort  og  spiste  ikke."  (1.  Kong.  21 :4). 
De  stolte  og  hovmodige  vil  ikke  bøje  sig  for  en  ret- 
færdig straf.  De  lader  sig  ofte  såre  og  så  gør  de  oprør. 
Både  Laman  og  Lemuel  er  eksempler  på  dette.  De 
hadede,  at  deres  yngre  broder  Nephi  ledede  dem  og 
detaljeret  fortalte  dem,  hvad  de  skulle  gøre.  De  viste 
deres  følelser  ved  at  gøre  vrøvl  og  ved  at  nægte  at 
deltage  i  arbejdet.  Deres  far,  Lehi,  sagde  til  dem: 
„. . .  se,  I  beskyldte  ham  for,  at  han  tragtede  efter 
magt  og  myndighed  over  jer . . . 
„og  I  har  knurret,  fordi  han  har  talt  rent  ud  til  jer.  I 
siger,  at  han  har  brugt  strenghed,  I  siger,  at  han  har 
været  vred  på  jer.  Men  se,  hans  strenghed  var  Guds 
ords  kraft,  der  var  i  ham,  og  det,  som  I  kalder  vrede, 
var  sandheden,  som  er  i  Gud  . . ."  (2.  Neph.  1 :25-26). 

Kong  Akab  viste,  at  han  kom  lige  så  meget  til  kort 
rent  åndeligt,  idet  han  var  mere  optaget  af  sin  stolt- 
hed end  af  sandheden.  Derfor  sagde  han  om  profeten 

Mika:  jeg  hader  ham,  fordi  han  aldrig  spår  mig 

godt,  kun  ondt;"  (1.  Kong.  22:8). 
Udaf  skrifterne  kan  vi  se,  at  en  stolt  og  selvisk  person 
er  tilbøjelig  til  at  blive  vred,  hvis  han  bliver  forfulgt,  ja 
selv  hvis  han  må  lide  en  retfærdig  straf;  men  et 
ydmygt  menneske  er  mere  tilbøjeligt  til  at  være  tak- 
nemmelig for  at  blive  rettet  og  vil  tålmodigt  udholde 
forfølgelser,  idet  han  beder  Herren  om  styrke  til  at 
fortsætte  i  tro. 

Fra  Missionens  Præsidentskab 


Mine  kære  søskende! 

Der  er  et  emne,  som  bliver  diskuteret  meget  i  Kir- 
kens arbejde.  Dette  emne  vil  jeg  gerne  udtrykke 
min  mening  om  denne  gang. 
Kort  tid  efter  at  Jesu  Kristi  Kirke  af  Sidste  Dages 
Hellige  var  blevet  organiseret,  instruerede  Her- 
ren Emma  Smith  om  at  foretage  et  udvalg  af  ån- 
delige sange,  „  . . .  som  det  skal  gives  dig,  hvil- 
ket er  mig  velbehageligt  at  have  i  min  kirke.  Thi 
min  sjæl  fryder  sig  i  hjertets  sang,  ja,  de  ret- 
færdiges sang  er  som  en  bøn  til  mig,  og  den 
skal  besvares  med  velsignelser  på  deres  hove- 
der." (Lære  og  Pagter  25:11-12.) 
Den  gang  de  hellige  drog  mod  vest  og  slog  lejr 
i  Israels  Lejr,  talte  Herren  gennem  profeten  Brig- 
ham Young  og  sagde:  „Er  du  glad,  da  pris  Her- 
ren med  sang,  med  musik,  med  dans  og  med 
en  bøn,  pris  og  taksigelse."  (Lære  og  Pagter 
136:28.)  Dette  sætter  straks  ønsket  om  musik  i 
centrum  ved  gudstjenester  for  Herren.  Det  er 
sjældent,  at  der  i  Kirken  afholdes  et  møde,  hvor 
der  ikke  er  en  eller  anden  form  for  musik.  Der 


bør  aldrig  afholdes  et  offentligt  møde  i  Kirken 
uden  en  eller  anden  form  for  musik. 
Musikken  har  noget  særligt  over  sig,  og  ofte 
overgår  den  det  talte  ord,  når  sjælens  følelser 
skal  udtrykkes.  Skriften  er  fyldt  med  henvisnin- 
ger til  musik  og  den  glæde,  som  Herren  har,  når 
musikken  fremføres. 

Skønt  der  i  skriften  siges  meget  om  at  prise  Her- 
ren gennem  musik,  er  det  nødvendigt  at  vise 
dømmekraft,  da  ikke  al  musik  er  prisværdig  el- 
ler passende  til  gudsdyrkelse.  Hvis  man  læser  i 
1  Nephi  18:9,  ser  man  at  den  slags  musik,  som 
blev  brugt  her,  førte  til  megen  råhed.  Herren  ad- 
varede også  Israels  børn,  på  grund  af  deres 
ugudelighed  ønskede  Herren  ikke  „eders  lar- 
mende sang",  og  „eders  harpeklang  hører  jeg 
ikke".  Dette  findes  i  Amos  5:23. 
Musik  kan  ofte  opløfte  ånden,  og  den  kan  hjæl- 
pe os  til  at  meddele  os  til  hinanden  og  berede 
vort  sind  til  at  lytte  til  Guds  ord.  Den  giver  os 
visse  følelser  og  giver  den  sjæl,  som  hungrer  ef- 
ter Herrens  ord,  en  følelse  af  gudsdyrkelse. 

Musik  er  af  stor  værdi  i  Jesu  Kristi  Kirke  af  Sidste 
Dages  Hellige.  Som  sagt  bereder  den  sindet.  Den 
giver  en  følelse  af  gudsdyrkelse.  Den  giver  mu- 
lighed for,  at  mange  mennesker,  som  ellers  ikke 
ville  have  lejlighed  til  det,  deltager  og  hjælper 
Herrens  værk  til  at  gå  fremad.  Den  giver  mulig- 
hed for  at  udvikle  talenter,  og  vi  ved  godt,  hvad 
Herren  sagde  i  skriften  om  udvikling  af  talenter. 
Sangen  er  i  sandhed  glædens  røst  til  Herren. 
I  vore  sangbøger,  således  som  de  findes  i  Kir- 
ken, har  vi  det  smukkeste  udvalg  af  åndelige 
sange  i  verden.  Disse  sange  forkynder  Evange- 
liet. Det  er  smukke  sange,  som  let  kan  udsættes 
for  korstemmer.  Og  i  hvert  ward  og  hver  gren  i 
Jesu  Kristi  Kirke  er  vi  blevet  opfordret  til  at  have 
et  kor.  Dette  er  Kirkens  grundlæggende  musik- 
enhed. Alle  andre  musikenheder  i  Kirken  skal 
være  underordnet  ward  —  eller  grenskoret,  og 
bør  i  virkeligheden  være  dannet  af  ward  —  eller 
grenskorene,  medmindre  der  gives  særlig  tilla- 
delse fra  Det  Første  Præsidentskab. 
Et  ward  —  eller  grenskor  er  for  musikprogram- 
met i  Jesu  Kristi  Kirke  grundvolden,  ligesom  ta- 
bellen er  det  for  regning  og  matematik.  I  hånd- 
bogen for  Kirkens  ledere  siges  det,  at  ward  - 
eller  grenskoret  er  den  officielle  sanggruppe  til 
nadvermødet  og  bør  synge  regelmæssigt  ved 
dette  møde.  Det  arbejder  under  ledelse  af 
biskoppen  eller  grenspræsidenten,  som  er  an- 


svarlig for  at  sørge  for,  at  det  bliver  organiseret 
og  opretholdt,  og  at  det  har  en  regelmæssigt 
fastsat  tid  og  sted  til  ugentlige  øvelser. 
Det  er  gennem  statistikker,  som  er  samlet  af 
Kirkens  Musikkomité,  bevist,  at  et  wardkor  vil 
være  en  afgjort  hjælp  for  mødedeltagelsen  ved 
nadvermøder. 

Kirkens  formål  er  at  skabe  udvikling  og  give  folk 
åndelig  føde.  Enhver,  som  vi  kan  påvirke  til  det 
bedre  og  komme  til  nadvermøderne  og  få  deres 
talenter  udviklet,  vil  blive  velsignet  ved  dette 
skridt. 

Jeg  beder,  at  Herren  vil  velsigne  os,  så  vi  kan 
være  i  stand  til  at  vælge  vor  musik  på  en  klog 
måde,  at  vi  kan  vælge  musik,  som  er  opbygge- 
lig, som  opmuntrer,  som  er  åndeligt  opløftende, 
og  som  er  velbehagelig  for  Herren  og  en  fryd  for 
Herren. 

Lad  os  alle  granske  vor  sjæl  og  se,  om  vi  kan 
føje  vor  stemme  til  korene,  så  vi  kan  være  i  stand 
til  at  være  en  kilde  til  glæde  for  vore  omgivelser. 
Må  Herren  velsigne  os  til  at  have  gode  følelser 
over  for  vor  musik,  så  vi  kan  føle  os  stolte  over 
at  indbyde  folk  til  at  komme  og  høre  vore  kor 
og  høre  vor  forsamlingssang.  For  Herren  fryder 
sig  virkelig  ved  hjertets  sang. 

Grant  R.  Ipsen, 
missionspræsident 

Missionærer  ankommet  til  den  danske 
mission 


10.  maj  1973: 

Jeanette    Kathleen    Biggers   fra   Beau- 

mont,  Texas. 

Vickie  Emily  Brindley  fra  Kingston,  Utah. 

Barbara  Gail   Dutkus  fra  Upland,  Cali- 

fornia. 


Sheryl  Susan  Goetz  fra  Chambersburg, 

Pennsylvania. 

Rachel    Gay    Langford    fra    Enterprise, 

Utah. 

Maralyn  Payne  fra  Provo,  Utah. 


Æ\ 


Connie  Jean  Perry  fra  Salt  Lake  City, 

Utah. 

Alice  Zollinger  fra  Providence,  Utah. 

Michael    Robert    Dillon    fra    Lancaster, 

California. 


Kim   Wiseman    Hansen   fra   Salt    Lake 

City,  Utah. 

Roderick  Alyn   Prescott  fra  Sunnyvale, 

California. 

Robert  Michael  Sorensen  fra  Salt  Lake 

City,  Utah. 

Velsignelser 
Viborg:  6.  maj  1973: 
Vivian  Rysgård  og  John  Hougård  Ole- 
sens  søn    Brian   Hougård   Olesen   vel- 
signet af  broder  Johannes  Klausen. 
Odense:  6.  maj  1973: 
Else   Gurli    Dybvang   og    Istvan    Balazs 
søn   Lars  Dybvang   Balazs  velsignet  af 
sin  fader. 

Nordre  Gren:  6.  maj  1973: 
Kirsten  Mejlsøe  og  Per  Mejlsøes  søn  Da- 
vid Mejlsøe  velsignet  af  sin  fader. 
Kolding:  6.  maj  1973: 
Inger  Johnsen   Øgaard   og    Knud   Erik 
Øgaards  datter  Lene  Øgaard  velsignet 
af  broder  Bendt  D.  Jensen. 
Amager:  1.  april  1973: 
Søster  Joan  Henckels  datter  Henriette 
Debbie    Henckel    velsignet    af    broder 
Bent  Didriksen. 
København:  6.  maj  1973: 
Elisabeth  Nordby  Hansen  og  Hugo  Niels 
Hansens    søn    Daniel    Nordby    Hansen 
velsignet  af  sin  fader. 
Esbjerg:  13.  maj  1973: 
Ulla   Blohm  og   Karl   Blohms  søn   Rolf 
Ahlquist  Blohm  velsignet  af  sin  fader. 

Dåb 

Viborg:  5.  maj  1973: 
Bent  Hougård  Olesen  døbt  af  ældste 
Bryan  Reed  Bills,  håndspålæggelse  ved 
broder  Johannes  Klausen. 
Nordre  Gren:  5.  maj  1973: 
Thomas  Sandahl  døbt  af  broder  Arne 
Sandahl,  håndspålæggelse  ved  samme. 
København:  5.  maj  1973: 
Ann-Mari  Anderson  døbt  af  broder  Ken- 
neth   W.    Anderson,    håndspålæggelse 
ved  samme. 

Centrum  Sjælland:  5.  maj  1973: 
Christel  Bøgebjerg  Nielsen  døbt  af  bro- 
der Jørgen  Ebbe  Nielsen,  håndspålæg- 
gelse ved  samme. 
Amager:  24.  april  1973: 
Nany  Ottilia  Johansen  døbt  af  ældste 
Jack  McFarland,  håndspålæggelse  ved 
ældste  Jerry  Richard  Jensen. 
Fredericia:  19.  maj  1973: 
Per  Frederik  Vilhelm  Harlung  døpt  af 
broder  Kurt  Holm  Larsen,  håndspålæg- 
gelse ved  ældste  Jay  Ronald  Willis. 
Odense:  12.  maj  1973: 
Yrsa  Yvonne  Lund-Jensen  døbt  al  æld- 
ste   Durhamm,    håndspålæggelse    ved 
broder  Jørgen  J.  Larsen. 
John  Ove  Roth  Andersen  døbt  af  æld- 
ste Gabriel,  håndspålæggelse  ved  æld- 
ste Durhamm. 


Ordinationer 
Odense:  29.  april  1973: 
Arvid  Larsen  ordineret  til  diakon  af  bro- 
der Jørgen  Larsen. 

Detlef  Riedel  ordineret  til  diakon  af  bro- 
der Jørgen  Larsen. 
København:  1.  april  1973: 
Heinz  Kieper  ordineret  til  præst  af  bro- 
der Johan  Benthin. 
13.  maj  1973: 

Ole  Georg  Jensen  ordineret  til  ældste 
af  missionspræsident  Grant  R.  Ipsen. 
Georg  Vilhelm  Jensen  ordineret  til  æld- 
ste af  missionspræsident  Grant  R.  Ip- 
sen. 

Fredericia:  22.  april  1973: 
Svend    Gunnar    Nielsen    ordineret    til 
præst  af  broder  Bendt  D.  Jensen. 
23.  april  1973: 

Johan  Christensen  ordineret  til  lærer  af 
broder  Peter  Christensen. 
Amager:  13.  maj  1973: 
Dan  Nedergård   ordineret  til    præst  af 
broder  Helge  Nørrung. 
Esbjerg:  27.  maj  1973: 
Kari  Henrik  Hansen  ordineret  til  lærer 
af  broder  Aage  Hansen. 


Døde 
Nordre  Gren: 

Den  2.  november  1972  døde  søster  Val- 
borg Emilie  Andrea  Hintze  Lang,  73  år 
gammel. 
Horsens: 

Den  30.  april  1973  døde  broder  Søren 
Bach  Sørensen,  55  år  gammel. 
Slagelse: 

Den  30.   april   1973  døde  søster  Erna 
Jensegne  Hansen,  59  år  gammel. 
Amager: 

Den   11.   maj   1973  døde  broder  Peter 
Ludvig  Rasmussen,  80  år  gammel. 


Fødselsdage 

Stjernen  ønsker  hjertelig  tillyke  til. 
Christian   Johannes   Liljengren,    Frede- 
ricia, 60  år  den  1.  august. 
Hans  H.  Christensen,  Amager,  60  år  den 
2.  august. 

Kristine  Pedersen,  Skive,  75  år  den  3. 
august. 

Anna  Margrethe  Jacobsen,  Odense,  85 
år  den  4.  august. 

Svend  Andersen,  Herning,  70  år  den  6. 
august. 

Hans  H.  C.  Thestesen,  Aarhus,  75  år  den 
10.  august. 


Anna  Egenfeldt  Nielsen,   Nordre  Gren, 

65  år  den  10.  august. 

Inga    Kjeldsen    Christiansen,     Esbjerg 

80  år  den  17.  august. 

Arthur  Sørensen,   Nordre   Gren,   60  år 

den  17.  august. 

Rettelse  til  Den  danske  Stjerne  marts 

1973.  122.  årgang,  nr.  3,  side  131. 

Velsignelser: 

Citat:  Lilian  og  Svend  Aage  Stockholms 

søn. 

Rettes  til: 

Lilian  og  Lars  Hornemans  datter  Anita 

Horneman  velsignet  af  sin  fader. 


Templet  i  Schweiz  er 

lukket  fra  den 
24.  til  den  26.  august 


Det  at  give  velsignelser  tager 
på  kræfterne 

Ældste  Jedediah  M.  Grant  spurgte 
mig,  hvorfor  jeg  blev  bleg  og  mistede 
kræfterne  i  går  aftes,  medens  jeg 
velsignede  børn.  Jeg  fortalte  ham,  at 
jeg  så,  at  Lucifer  ville  bruge  sin 
indflydelse  til  at  udrydde  de  børn, 
som  jeg  var  ved  at  velsigne,  og 
jeg  forsøgte  med  al  den  tro  og  ånd, 
som  jeg  var  i  besiddelse  af,  at  besegle 
en  velsignelse  på  dem,  som  ville 
sikre  deres  liv  på  jorden;  og  så  megen 
kraft  gik  ud  af  mig  og  over  i 
børnene,  at  jeg  blev  svag,  hvad  jeg 
endnu  ikke  er  kommet  mig  af;  og 
jeg  henviste  til  kvinden,  der  rørte  ved 
kvasten  på  Jesu  kappe.  (Lukas 
8.  kapitel).  Den  kraft,  der  her  hen- 
tydes til,  er  livets  ånd;  og  en 
mand,  der  udøver  stor  tro  ved  at 
helbrede  de  syge,  velsigne  små  børn 
eller   give   håndspålæggelse,   vil 
simpelthen  blive  svækket.  (14.  marts 
1843).  D.  H.  C.  5:303. 
(Profeten  Joseph  Smiths  Lærdomme, 

side  338) 

